Degtinės karas – jau prie pabaigos
Vartotojai
2007-06-18 - 11:53
Ką vadinsime degtine?
Ką galima vadinti degtine? „Degtinės žiedo“ šalys mano, kad tikra degtinė gaminama tik iš javų, bulvių ar bent jau runkelių. Vis dėlto Europoje degtinė taip pat varoma ir iš vynuogių bei vaisių. Panašu, kad vadinamasis degtinės karas jau eina į pabaigą. Pagaliau pasibaigus ilgoms europinėms diskusijoms, EP aptars ir balsuos dėl kompromisinio siūlymo, kuriuo siekiama atnaujinti ES alkoholinių gėrimų reglamentavimą bei patikslinti alkoholinio gėrimo, vadinamo degtine, apibrėžimą.
Šioje plenarinėje sesijoje Europos Parlamentas balsuos dėl metų pradžioje Aplinkos, visuomenės sveikatos ir maisto saugos komiteto patvirtinto Vokietijos krikščionio demokrato Horst Schnellhardt pranešimo dėl alkoholinių gėrimų apibrėžimo ir ženklinimo.
Skonis ir tradicijos: iš ko gamina degtinė?
Estija, Latvija, Lenkija, Lietuva, Suomija ir Švedija tvirtina, kad tik iš javų, bulvių ar cukrinių runkelių. Anot šių šalių, tik iš minėtų sudėtinių dalių distiliuotas ilgas tradicijas turintis stiprusis gėrimas turi specifinį skonį – ir teisę vadintis degtine. Centrinė ir Rytų Europa bei Skandinavija teigia kovojančios už šimtamečių šio gėrimo gaminimo tradicijų išsaugojimą. Pasak šių šalių, tokių alkoholinių gėrimų kaip viskis ar romas negalime gaminti iš bet kokių ingredientų, taip pat turi būti mąstoma ir degtinės atveju.
Jiems oponuoja už „liberalų“ požiūrį pasisakantys degtindariai, teigiantys, jog degtinę galima varyti iš bet ko – tai neturės įtakos jos skoniui, o vartotojai skirtumo nepajus. Anot jų, skandinavai ir Rytų europiečiai bando pasisavinti degtinės, kurią galima gaminti ir iš vynuogių, gamybos monopolį. Remiantis iki šiol galiojančiu 1989 m. reglamentu, degtinė ES gali būti gaminama iš bet kokių besifermentuojančių žaliavų.
Tikslesnio apibrėžimo link
Kaip žinia, dėl degtinės autorystės varžosi 57 proc. iš 4,5 milijardų litrų pasaulyje suvartojamos „vodkos“ išgeriantys rusai, o taip pat lenkai ir lietuviai. Baltijos valstybėse, Šiaurės šalyse ir Lenkijoje pagaminama 70 proc. ES degtinės, o išgeriami 64 proc. „ugninio vandens“.
Degtinė – 12 milijardų dolerių vertės metinis verslas. JAV taip pat priešinasi degtinės apibrėžimo Europos Sąjungoje sugriežtinimui – ji žada skųstis Pasaulio prekybos organizacijai.
Kai kurios ES valstybės jau seniai pasisakė už 1989 m. suręstos ES alkoholinių gėrimų teisinės bazės atnaujinimą ir tikslų degtinės termino apibrėžimą. Komisija pateikė pasiūlymą dėl alkoholinių gėrimų apibrėžimo ir žymėjimo 2005 metų pabaigoje.
„Schnellhardt kompromisas“ : „pagaminta iš…“
Taikdariu „degtinės kare“ tapo europarlamentaras H. Schnellhardt. Aplinkos, visuomenės sveikatos ir maisto saugos komiteto patvirtintos pranešimo nuostatos pramintos „Schnellhardt kompromisu“. Remiantis juo, ne iš javų, bulvių ar cukraus melasos (runkelių ar cukrašvendrių) išvarytos degtinės etiketėje turi būti rašoma „degtinė, pagaminta iš...“. „Netradicinė“ žaliava, iš kurios buvo fermentuota degtinė, turi būti nurodyta šriftu, ne mažesniu kaip du trečdaliai to, kuriuo etiketėje parašytas žodis „degtinė“.
Po ilgų derybų tarp Parlamento ir Tarybos buvo pateikti kompromisiniai siūlymai: degtine turėtų būti vadinamas tik iš javų ar bulvių gaminamas alkoholinis gėrimas, o jei šis gėrimas pagamintas iš kitų sudėtinių dalių, tai turėtų būti nurodoma etiketėje bet kokio dydžio šriftu. Be abejo, šis variantas nepriimtinas daugeliui „degtinės žiedo“ šalių europarlamentarų, todėl jie siūlys patvirtinti griežtesnį degtinės apibrėžimą.
Suomių socialdemokrato Lasse Lehtinen žodžiais tariant, „tai yra degtinės ir vyno žiedų, tarp kurių yra alaus žiedas, kova“. Pasak jo, galutinį sprendimą teks priimti būtent „alaus žiedo“ atstovams. Ką nutars Europos Parlamentas? Pirmadienio vakare stebėkite tiesioginę diskusijų dėl naujojo alkoholinių gėrimų reglamento transliaciją. Balsavimas šiuo klausimu vyks antradienį, o Taryba savo sprendimą priims birželio 28-29 d.
20070131STO02626 Tiesioginė transliacija internetu Reglamento dėl degtinės apibrėžimo ir ženklinimo projektas Europarlamentarai siekia sutarti dėl degtinės apibrėžimo Stiprieji gėrimai: ES teisinė bazė [EN] Apie Aplinkosaugos komiteto nutarimą [EN] ES vyno režimo reforma
LT
1
PHOTO
20070615PHT07925.jpg
LT
5
LINK
http://europa.eu/scadplus/leg/en/lvb/l21093.htm
-//EP//TEXT REPORT A6-2007-0035 0 NOT XML V0//LT
-//EP//TEXT REPORT A6-2007-0035 0 NOT XML V0//LT
-//EP//TEXT IM-PRESS 20070606BRI07533 ITEM-001-LT NOT XML V0//LT
-//EP//TEXT IM-PRESS 20070129IPR02489 0 NOT XML V0//LT
-//EP//TEXT IM-PRESS 20060712STO09761 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
