10.5.2007
EUROPOS PARLAMENTO REKOMENDACIJA
pagal Darbo tvarkos taisyklių 176 straipsnio 10 dalį
pateikė Diana Wallis Bendrovės „Equitable Life Assurance Society“ krizės tyrimo komiteto vardu
dėl Bendrovės „Equitable Life Assurance Society“ krizės tyrimo komiteto pranešimo
dėl Bendrovės „Equitable Life Assurance Society“ krizės tyrimo komiteto pranešimo (2006/2199(INI))
Europos Parlamentas ,
-
atsižvelgdamas į EB sutarties 193 straipsnį,
-
atsižvelgdamas į 1995 m. balandžio 19 d. Europos Parlamento, Tarybos ir Komisijos sprendimą 95/167/EB, Euratomas, EAPB dėl išsamių Europos Parlamento naudojimąsi tyrimo teise reglamentuojančių nuostatų OL L 113, 1995 5 19, p. 2. ,
-
atsižvelgdamas į savo 2006 m. sausio 18 d. sprendimą 2006/469/EB dėl Bendrovės „Equitable Life Assurance Society“ krizės tyrimo komiteto įsteigimo OL L 186, 2006 7 7, p. 58. ,
-
atsižvelgdamas į savo 2006 m. liepos 4 d. rezoliuciją dėl bendrovės „Equitable Life Assurance Society“ krizės Priimti tekstai, P6_TA(2006)0293 . ,
-
atsižvelgdamas į savo įgaliojimų pratęsimą 3 mėnesiams, kaip patvirtinta jo 2006 m. liepos 4 d. rezoliucijoje, ir į kitą 2007 m. sausio 18 d. patvirtintą pratęsimą ,
-
atsižvelgdamas į Darbo tvarkos taisyklių 176 straipsnį,
-
atsižvelgdamas į galutinį Bendrovės „Equitable Life Assurance Society“ krizės tyrimo komiteto pranešimą (A6-0000/2007)
A.
kadangi pagal EB sutarties 193 straipsnį Parlamentui suteikiamas teisinis pagrindas įsteigti laikinąjį tyrimo komitetą įtariamiems pažeidimams ar netinkamam administravimui taikant Bendrijos teisę tirti; kadangi tai sudaro svarbią Parlamento priežiūros galių dalį;
B.
kadangi tyrimo komitetas įgaliotas: 1) ištirti įtariamus Jungtinės Karalystės kompetentingų institucijų pažeidimus ar netinkamą administravimą, susijusį su bendrove „Equitable Life Assurance Society“, ypač su teisiniu režimu ir draudimo įmonių finansine padėtimi, įskaitant jų mokumo būklę, tinkamų techninių atidėjimų nustatymą ir šių atidėjimų padengimą atitinkamos vertės turtu, taikant 1992 m. lapkričio 10 d. Tarybos Direktyvą 92/96/EEB dėl įstatymų, kitų teisės aktų ir administracinių nuostatų, susijusių su tiesioginiu gyvybės draudimu, derinimo, ir ją iš dalies keičiančias Direktyvas 79/267/EEB ir 90/619/EEB (trečioji gyvybės draudimo direktyva) OL L 360, 1992 12 9, p. 1. Direktyva su paskutiniais pakeitimais, padarytais Europos Parlamento ir Tarybos Direktyva 2002/87/EB (OL L 35, 2003 2 11, p. 1). , kurios kodifikuotos 2002 m. lapkričio 5 d. Europos Parlamento ir Tarybos Direktyva 2002/83/EB dėl gyvybės draudimo OL L 345, 2002 12 19, p. 1. Direktyva su paskutiniais pakeitimais, padarytais Direktyva 2005/68/EB (OL L 323, 2005 12 9, p. 1). ; 2) įvertinti, ar Komisija tinkamai atliko savo pareigą prižiūrėti, ar tinkamai ir laiku perkeliama Bendrijos teisė, ir nustatyti, ar sisteminiai trūkumai prisidėjo prie susidariusios padėties; 3) įvertinti kaltinimus, kad Jungtinės Karalystės reglamentavimo institucijos daugelį metų (ir bent jau nuo 1989 m.) neatlikdamos apskaitos ir padengimo bei „Equitable Life Assurance Society“ finansinės padėties griežtos priežiūros nesugebėjo apsaugoti apdraustųjų asmenų interesų; 4) įvertinti Europos piliečių, kurie nėra Jungtinės Karalystės piliečiai, pateiktų skundų statusą ir teisių gynimo būdų, kuriuos galima taikyti pagal Jungtinės Karalystės ir (arba) ES teisę, tinkamumą apdraustiems asmenims iš kitų valstybių narių; ir 5) pateikti pasiūlymus, kurie, Tyrimo komiteto nuomone, reikalingi,
C.
kadangi Tyrimo komitetas savo darbą pradėjo 2006 m. vasario 2 d. ir savo galutinį pranešimą priėmė 2007 m. gegužės 8 d.; kadangi tyrimo komitetas posėdžiavo 19 kartų, surengė 11 viešųjų svarstymų, 2 seminarus ir nusiuntė 2 oficialias delegacijas į Dubliną ir Londoną; kadangi jis išklausė 46 liudytojų žodinius parodymus, išnagrinėjo 157 parodymus, iš kurių 92 buvo viešai paskelbti Tyrimo komiteto tinklapyje – iš viso keletą tūkstančių puslapių; kadangi komitetas taip pat užsakė 3 nepriklausomus ekspertų tyrimus;
D.
kadangi, atsižvelgdamas į visus pirmiau minėtus parodymus ir veiksmus, Tyrimo komitetas patvirtino galutinį pranešimą, kuriame pateikiamas jo tyrimo turinys, išvados ir rekomendacijos,
1.
paveda Pirmininkui, vadovaujantis Darbo tvarkos taisyklių 176 straipsnio 10 dalimi ir Sprendimo 95/167/EB 4 straipsnio 2 dalimi, imtis reikiamų priemonių, kad Tyrimo komiteto galutinis pranešimas būtų paskelbtas viešai;
2.
ragina Komisiją, Tarybą ir valstybes nares užtikrinti, kad, vadovaujantis Darbo tvarkos taisyklių 176 straipsnio 10 dalimi, būtų atsižvelgiama į tyrimo išvadas ir rekomendacijas ir įvykdyti Spendime 95/167/EB numatyti įpareigojimai;
3.
reikalauja, kad JK vyriausybė ir JK rinkos reguliavimo ir priežiūros institucijos užtikrintų, kad būtų atsižvelgiama į tyrimo išvadas ir rekomendacijas vadovaujantis Spendimo 95/167/EB 4 straipsnyje numatytais įpareigojimais ir bendromis Sutartyse numatytomis valstybių narių prievolėmis;
4.
reikalauja Europos Komisijos užtikrinti, kad būtų nedelsiant įgyvendintos išvados ir rekomendacijos perkėlimo klausimais ir pateikti ataskaitą atsakingam Parlamento komitetui;
5.
kviečia Pirmininką pavesti Ekonomikos ir pinigų politikos komitetui, Vidaus rinkos ir vartotojų apsaugos komitetui, Teisės reikalų komitetui, Konstitucinių reikalų komitetui ir Peticijų komitetui stebėti, kaip atsižvelgiama į Tyrimo komiteto išvadas ir rekomendacijas, ypač į susijusias su Komisijos atsakomybe perkėlimo ir žalos atlyginimo vidaus rinkoje klausimais, ir, jei reikia, pagal Darbo tvarkos taisyklių 176 straipsnio 11 dalį parengti šia tema pranešimą;
6.
ragina Pirmininkų sueigą ir parlamentinės reformos darbo grupę, kuri buvo įsteigta 2007 m. vasario mėn., atsižvelgti į Tyrimo komiteto pranešime pateiktas rekomendacijas dėl glaudesnio bendradarbiavimo su šalių parlamentais ir dėl geresnės Parlamento vykdomos įgyvendinimo kontrolės, taip pat dėl būsimos tyrimo komitetų pertvarkos siekiant pagerinti šių komitetų veiklą ir jų veiksmingumą;
7.
paveda Pirmininkui perduoti šią rekomendaciją ir galutinį Tyrimo komiteto pranešimą Tarybai, Komisijai ir valstybių narių vyriausybėms bei parlamentams.
