KLAUSIMAS ŽODŽIU H-0393/06
Vyriausybės valandai 2006 Gegužės mėnesio sesijoje
pagal 109 Darbo tvarkos taisyklių straipsnį
pateikė
Justas Paleckis
Komisijai
Tema: Energijos ir šilumos gamyba iš atsinaujinančių energijos išteklių
Šiuo metu Europos Sąjunga yra nusistačiusi tokius energijos gamybos iš atsinaujinančių energijos išteklių (AEI) tikslus 2010 m.: 12% AEI pirminės energijos balanso, 22% elektros iš AEI, 5,75% biodegalų.
Ar Europos Komisija jau turi konkrečių planų dėl tolesnių rodiklių? Galima spėti, kad šie rodikliai didės, bet bent apytikriai iki kokių ribų?
Europos Komisija planuoja pateikti direktyvos pasiūlymą dėl šilumos gamybos iš atsinaujinančių energijos išteklių. Kada jis bus pateiktas, ką ir kaip numatoma reglamentuoti tame pasiūlyme?
