Savaitės žodis: taikinimas
Institucijos
2006-10-06 - 10:05
Savaitės žodis
Bendro sprendimo procedūra – svarbiausia iš visų ES taikomų teisėkūros procedūrų. Ji grindžiama Europos Parlamento ir Tarybos galių lygybės principu. Taikinimas – specialus bendrojo sprendimo procedūros trečiojo svarstymo etapas. Jis vyksta tuomet, kai Parlamentui ir Tarybai nepavyksta pasiekti susitarimo pirmuoju ar antruoju svarstymu. Tuomet vyksta tiesioginės abiejų įstatymų leidėjų derybos.
Projektas tampa teisės aktu tik tuomet, kai griežto grafiko spaudžiami derybininkai susitaria dėl bendro projekto. Taikinimo procedūra kone visada būna sėkminga. Specialiai sušauktam Taikinimo komitetui patvirtinus bendrą projektą, Parlamentas dėl jo balsuoja plenarinėje sesijoje trečiajame svarstyme, o Taryba turi jam pritarti kvalifikuota balsų dauguma.
Vis dėlto, retkarčiais taikinimas nepavyksta – nerandamas kompromisas arba viena iš šalių nepritaria Taikinimo komiteto pasiektam susitarimui. Tuomet teisės aktas atmetamas, o Komisija gali iš naujo pradėti teisėkūros procesą, pateikdama naują teisės akto projektą.
Bendro sprendimo procedūra – vis dažniau taikoma įstatymų leidybos procedūra: ji suteikia lygias galias Europos Parlamentui ir Tarybai daugelyje sričių (pvz., transporto, aplinkosaugos, vartotojų apsaugos ir kt.). Apie du trečdalius ES teisės aktų Parlamentas ir Taryba priima drauge.
Neseniai taikinimo būdu priimta direktyva dėl maudyklų vandens kokybės bei direktyva dėl baterijų ir akumuliatorių.
20061006STO11419 Bendro sprendimo procedūra Taikinimo komitetas Taikinimo komiteto patvirtinti bendri tekstai Taikinimas ir bendras sprendimas
LT
1
PHOTO
20060928PHT11175.jpg
LT
2
LINK
/parliament/public/staticDisplay.do?id=46&pageRank=4&language=lt
LT
3
LINK
/parliament/expert/staticDisplay.do?id=53&pageRank=8&language=LT
LT
4
LINK
/activities/expert/jointText.do?language=LT
LT
5
LINK
/code/default_en.htm#
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
