P6_TA(2005)0510
Įstatymas dėl urbanistinės veiklos reglamento
A6-0382/2005
Europos Parlamento rezoliucija dėl įtariamo piktnaudžiavimo Valencijos žemės įstatymu arba Ley reguladora de la actividad urbanística (LRAU - urbanistinės veiklos įstatymas) ir to poveikio Europos piliečiams (peticijos 609/2003, 732/2003, 985/2002, 1112/2002, 107/2004 ir kitos) ( 2004/2208(INI) )
Europos Parlamentas
, –
atsižvelgdamas į ES sutarties 6 straipsnį, kuriuo perkeliamos Europos žmogaus teisių ir pagrindinių laisvių konvencijos (EŽTK) nuostatos, ir ES sutarties 7 straipsnį, kuriame numatoma procedūra nustatyti šiurkščius ir nuolatinius 6 straipsnyje nurodytų principų pažeidimus,
–
atsižvelgdamas į Direktyvas 92/50/EEB 1992 m. birželio 18 d. Tarybos direktyva 92/50/EEB dėl viešųjų paslaugų pirkimo sutarčių sudarymo tvarkos (OL L 209, 1992 7 24, p. 1).
ir 93/37/EEB 1993 m. birželio 14 d. Tarybos direktyva 93/37/EEB dėl viešųjų paslaugų pirkimo sutarčių sudarymo tvarkos (OL L 199, 1993 8 9, p. 54).
dėl viešųjų pirkimų, Direktyvas 85/337/EEB 1985 m. birželio 27 d. Tarybos direktyva 85/337/EEB dėl tam tikrų valstybės ir privačių projektų poveikio aplinkai vertinimo (OL L 175, 1985 7 5, p. 40).
, 97/11/EB 1997 m. kovo 3 d. Tarybos direktyva 97/11/EB, iš dalies keičianti Direktyvą 85/337/EEB dėl tam tikrų valstybės ir privačių projektų poveikio aplinkai vertinimo (OL L 73, 1997 3 14, p. 5).
ir 2001/42/EB 2001 m. birželio 27 d. Europos Parlamento ir Tarybos direktyva 2001/42/EB dėl tam tikrų valstybės ir privačių projektų poveikio aplinkai vertinimo (OL L 197, 2001 7 21, p. 30).
dėl poveikio aplinkai įvertinimo ir Direktyvą 2000/60/EB 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (OL L 327, 2000 12 22, p. 1).
dėl vandens politikos,
–
atsižvelgdamas į peticijos teisę, numatytą EB sutarties 21 ir 194 straipsniuose,
–
atsižvelgdamas į peticijas 609/2003, 732/2003, 985/2002, 1112/2002, 107/2004 ir kitas peticijas,
–
atsižvelgdamas į Darbo tvarkos taisyklių 192 straipsnio 1 dalį,
–
atsižvelgdamas į Peticijų komiteto pranešimą ( A6-0382/2005 ),
A.
kadangi gauta daug peticijų (apie 15 000) iš Valensijos autonominiame regiono gyventojų ir keletui tūkstančių Europos piliečių atstovaujančių asociacijų bei pavienių asmenų, kuriose skundžiamasi dėl labai skirtingų miestų plėtros aspektų, įskaitant aplinkos naikinimą, nesaikingų statybų, ir daugeliu atvejų protestuojama dėl to, kad neleidžiama naudotis teisėtai įgytos nuosavybės teisėmis, nes neteisingai taikomas Valensijos žemės įstatymas (isp.
Ley reguladora de la actividad urbanística –
LRAU),
B.
kadangi Peticijų komitetas 2004 m. gegužės mėn. parengė šiuo klausimu pranešimą, kuriame išdėstomi konkretūs atvejai, patvirtinantys šiurkščius ir nuolatinius žmogaus teisių ir Bendrijos teisės pažeidimus,
C.
kadangi Peticijų komiteto paskirta nauja delegacija, turinti tęsti 2004 m. gegužės mėn. dirbusios misijos veiklą, 2005 m. birželio mėn. toliau vykdė tyrimus Madride ir Valensijos regione, siekdama surinkti informaciją ir apklausti suinteresuotas šalis ir svarbiausius veikėjus,
D.
kadangi delegacijos nariai turėjo galimybę išklausyti susijusias šalis, įskaitant:
–
Europos piliečius ir gyventojus, kurie Parlamentui pateikė peticijas, kuriose kaltinama esant nuolatinių jų teisių pažeidimų dėl LRAU taikymo,
–
Valensijos regioninės vyriausybės pirmininką ir atsakingus ministrus, Valensijos parlamento (isp.
Cortes Valencianas
) pirmininką, frakcijų pirmininkus ir Valensijos ombudsmeną (isp.
Defensor del Pueblo
), aukštus vyriausybės pareigūnus iš Madrido ir Valensijos, Valensijos regiono merų federaciją, statybų pramonės atstovus ir investuotojus į nekilnojamąjį turtą, valstybių narių ambasadorius ir kitas suinteresuotas šalis,
–
taip pat Konstitucinio teismo atstovus ir Valensijos teismo pirmininką, kurie be išimčių bendradarbiavo atvirai ir geranoriškai, rodydami konstruktyvaus bendradarbiavimo valią, kuri buvo labai vertinama,
E.
kadangi autonominių regioninės valdžios institucijų ir Ispanijos nacionalinių valdžios institucijų kompetencija ir atsakomybė šiuo klausimu yra aiški ir pripažinta, ir jos yra įtvirtintos 1978 m. Ispanijos konstitucijos nuostatose, konkrečiai nagrinėjamu klausimu – 10, 18, 33, 45, 47, 54, 93 ir 105 jos straipsniuose,
F.
kadangi Europos institucijos privalo užtikrinti, kad būtų laikomasi sutarčių ir remiantis jomis priimtų teisės aktų nuostatų, ypač atsižvelgdamos į Europos pilietybės teikiamas teises ir pareigas, ir todėl bendradarbiaujant su valstybėmis narėmis atsako už tai, kad būtų sprendžiamos problemos, su kuriomis susiduria Europos piliečiai,
G.
kadangi dabartiniai Ispanijos nuosavybės įstatymai suteikia nuosavybės turėtojams 90 proc. statybos teisių, o dėl specifinio LRAU pobūdžio reikalaujama, kad, jei vietinės valdžios institucija pritaria žemės urbanizavimo projektui (isp.
Plan de actuación integrada
– PAI), nuosavybės turėtojai turi atiduoti ne tik 10 proc. statybos teisių savivaldybei be kompensacijos kaip
patrimonio municipal suelo
(savivaldybės žemė), bet ir žemę takams, keliams, automobilių stovėjimo aikštelėms ir viešo naudojimo vietoms, arba apmokėti urbanizavimo išlaidas, kurias nustato naujos infrastruktūros statytojas – šios procedūros savininkas visiškai nekontroliuoja,
H.
kadangi akivaizdu, kad kai kuriems nuosavybės turėtojams šis žemės urbanizavimo procesas padarė žalos, – tai matyti ir iš peticijų, ir patikrinimų vietoje, ir kadangi šiuos faktus pripažino visos vietos valdžios institucijos, o Valensijos vyriausybė, atsižvelgdama į tai, ruošia naują įstatymą, kuriuo siekiama išvengti panašių atvejų, kaip buvo pasitaikę nesaikingai taikant senąjį įstatymą,
I.
kadangi dauguma skundų pateikta dėl to, kad kartais taikomi vienašališki nusavinimo metodai, kai, suinteresuotų šalių nuomone, turtas įvertinamas nedidele suma, o vėliau parduodamas didele rinkos kaina ir pateikiant informaciją taip, kad suinteresuotos šalys negali reaguoti, o visa tai daugeliu atvejų sukelia didelių materialinių nuostolių ir moralinių kančių,
J.
kadangi dėl to, jog nesama aiškių iš anksto nustatytų kriterijų, akivaizdu, kad sutarčių skyrimo metodai neatitinka Europos teisės, ir dėl šios priežasties Europos Komisija Ispanijai nusiuntė oficialų įspėjamąjį laišką, ir kadangi atvejų, kai buvo nustatyta korupcijos apraiškų ar kai šiuo metu kaltinama tokių apraiškų esant, skaičius rodo šio įstatymo ir jo taikymo trūkumus,
K.
kadangi pagrindinės problemos dėl LRAU taikymo kyla dėl "statytojo" (isp. "
urbanizador
") vaidmens, netinkamų skiriamų sutarčių sudarymo ir skelbimo būdų, dėl to, kad žemės savininkai tinkamai neįspėjami, ir dėl to, kad nesama aiškių viešojo intereso ir tinkamos kompensacijos apibrėžimų – klausimų, kuriais įstatymas turi atitikti,
inter alia
, Europos Bendrijų Teisingumo Teismo (ETT) ir Europos Žmogaus Teisių Teismo (EŽTT) praktikos nustatytus reikalavimus,
L.
kadangi iškilmingas Europos Sąjungos pagrindinių teisių chartijos paskelbimas ir Europos institucijų pirmininkų pareiškimai, kad šios institucijos gerbs chartiją, atsižvelgiant į ETT praktiką reiškia, kad piliečiai gali pagrįstai tikėtis, jog galės naudotis chartijoje įtvirtintomis teisėmis,
M.
kadangi valstybės narės privalo gerbti chartiją, kai taiko ar privalo taikyti Bendrijos teisę tais atvejais, kai chartijos nuostatos tampa svarbios; kadangi esama glaudaus ryšio tarp sutarčių skyrimo metodo ir nuosavybės nusavinimo bei kompensacijos už ją nustatymo tvarkos,
N.
kadangi panašu į tai, kad kai kurie žemės urbanizavimo planai pražūtingai veikia daugelio pakrantės zonų aplinką ir ekologiją, ir konkrečiai – vandens tiekimo ateityje sąlygas, o tai kelia nerimą Europos Sąjungai,
O.
kadangi Direktyvoje 2001/42/EB reikalaujama, kad būtų atliekami visų,
inter alia
, "turizmo, miesto ir kaimo vietovių planavimo ir žemės naudojimo" planų ir programų, kurios gali turėti svarbų poveikį aplinkai ir kurių pagrindu bus teikiami statybų leidimai projektams, išvardytiems Direktyvos 85/337/EEB I ir II prieduose, strateginiai poveikio aplinkai vertinimai,
P.
kadangi Direktyvoje 2000/60/EB, nustatančioje vandens politikos pagrindus, reikalaujama, kad valstybės narės,
inter alia
, užkirstų kelią "vidaus paviršinio, tarpinio, pakrančių ir požeminio vandens" būklės blogėjimui, ir jos įpareigojamos užtikrinti, kad būtų vykdoma koordinuota "viso upės baseino" politika,
Q.
kadangi Júcaro upės baseino vandentvarkos tarnyba (isp.
Confederación Hidrográfica del Júcar
) prieštaravo bent 30-iai naujų urbanizacijos projektų Valensijos autonominiame regione, o Komisija nusiuntė Ispanijai pagrįstą nuomonę dėl netinkamo Vandens politikos pagrindų direktyvos perkėlimo į nacionalinę teisę,
R.
kadangi visos šios problemos ir visi įvykiai tapo politinių diskusijų objektu visuose lygmenyse, atkreipia dėmesį, kad yra būtina protingai ir objektyviai apsvarstyti visus nesutarimą sukeliančius pagrindinius klausimus,
1.
pažymi, kad dešimtys tūkstančių Europos piliečių jau dešimtmečius gyvena Valensijos autonominiame regione ir didžiąja dalimi yra patenkinti savo gyvenimu jame; tuo tarpu atsiranda vis daugiau Bendrijos piliečių, kurie visam laikui norėtų įsikurti šiame Europos regione; taip pat pažymi, kad per paskutiniuosius trejus metus, buvo pastebėtas žymus skundų dėl pažeidimų atliekant miesto projektavimą skaičiaus padidėjimas;
2.
mano, kad pagrindinės piliečių keliamos problemos susitelkia ties netinkamu LRAU taikymu miesto plėtros procese dalyvaujančių asmenų tarpe, bei ties kompetentingų valdžios institucijų, ypač tam tikrų vietinių institucijų ir Valensijos regioninės vyriausybės, vykdomu administravimu;
3.
šiame kontekste sveikina Valensijos regioninės vyriausybės sprendimą suformuoti ir paskelbti naują įstatymą, skirtą pakeisti LRAU, siekiant išvengti pripažintų pažeidimų, įvykusių taikant pastarąjį įstatymą ir ypač sveikina regiono prezidento Europos Parlamentui pateiktą kvietimą teikti rekomendacijas;
4.
skatina autonominį Valensijos autonominį regioną vykdyti pastangas, kurių tikslas – greičiau nei iki šiol išspręsti problemą, įrodant savo tikrą susirūpinimą visuomene;
5.
mano, kad keisti šio naujojo įstatymo projektą nėra jo atsakomybė, tačiau ragina, kad būsimose taisyklėse dėl nusavinimo tiek savo esme, tiek forma būtų atsižvelgiama į turto savininkų teises, o plėtros projektuose būtų atsižvelgiama į Sąjungos vykdomos politikos poreikius tvarios plėtros, aplinkos ir ekologijos srityse;
6.
ragina atsakingas institucijas atsižvelgti į šiuos pasiūlymus, sprendžiant problemas kurios iškilo taikant dabartinį įstatymą atsižvelgiant į tuos nuosavybės teisių apsaugos aspektus, kurie iškelia klausimus dėl žmogaus ir pagrindinių teisių, bei laikytis Bendrijos viešųjų pirkimų teisės:
–
įtraukti į naująjį įstatymą aiškiai apibrėžtą viešųjų interesų sąvoką, kas vienareikšmiškai panaikintų galimybę "viešuosius interesus" pasitelkti vykdant nusavinimą – kas yra būtina sąlyga vykdant bet kokį nusavinimą vadovaujantis Europos žmogaus ir pagrindinių teisių normomis, ir padėtų skatinti privačius, o ne visuomeninius poreikius,
–
nustatyti pagrindinius kriterijus apskaičiuojant kompensacijas nusavinimo atvejais, remiantis ETT ir EŽTT praktikoje pripažįstamais standartais ir principais,
–
iš esmės peržiūrėti pagrindus, kuriais remiantis pasirenkamas "statytojas", bei viešųjų sutarčių skyrimo tvarką pasirinktam "statytojui", siekiant užtikrinti, kad šios funkcijos suderinamos su Europos teise, atsižvelgiant į tai, jog egzistuoja rimtų abejonių šia tema, ką parodė dabartiniai teismo procesai, nagrinėjantys pažeidimus, o taip pat padidinti viešųjų sutarčių skyrimo tvarkos skaidrumą, bei užtikrinti Europos piliečių nuosavybės teises,
–
taikyti priemones, kuriomis būtų užtikrinama, kad kiekvienas turto savininkas, susijęs su urbanizacijos planais, būtų individualiai, efektyviai ir laiku informuojamas apie kiekvieną projektą, bei jo aspektą, kuris gali paveikti jo arba jos nuosavybę bei pagrindines teises, siekiant užtikrinti galimybę apsvarstyti atitinkamus veiksmus;
7.
ragina kompetentingas Valensijos ir Ispanijos institucijas užtikrinti, kad taikant privalomas normas, būtų atliktas bendrųjų plėtros ir urbanizacijos planų, kurie gali turėti žymų poveikį apsaugai ir kurie sudaro pagrindą būsimos plėtros projektų leidimų išdavimui, strateginis poveikio aplinkai įvertinimas, vadovaujantis Direktyva 2001/42/EB;
8.
primena, kad nacionalinės kompetentingos institucijos privalo atlikti poveikio aplinkai įvertinimą atsižvelgiant į planuojamą veiklą, kuri patenka į Direktyvos 85/337/EEB, su pakeitimais, padarytais Direktyva 97/11/EB, I priede išvardytą kategoriją, bei primena, kad Direktyvos 85/337/EEB II priede išvardytų projektų pasirinkimas privalo būti atliekamas vadovaujantis skaidriai atliekamais tyrimais ir skaidriais kriterijais;
9.
primygtinai ragina kompetentingas Valensijos ir Ispanijos institucijas užtikrinti, kad bet kokie sprendimai dėl plėtros ateityje atitiktų Direktyvos 2000/60/EB reikalavimus taupaus vandens išteklių naudojimo ir jų apsaugos srityse, ypač siekiant užtikrinti visų priemonių, vykdomų
Jucar
upės baseino srityje, koordinavimą siekiant aplinkosauginių tikslų, numatytų šios Direktyvos 4 straipsnyje;
10.
reikalauja, kad būtų įsteigti skundų nagrinėjimo biurai, pavaldūs vietinėms institucijoms ir Valensijos regioninei vyriausybei, kurių tikslas būtų suteikti administracinio pobūdžio paramą žmonėms, nukentėjusiems nuo LRAU, pateikiant jiems visą reikalingą informaciją kuri suteiktų galimybę apsvarstyti bet kurio teisinio veiksmo pagrįstumą;
11.
yra susirūpinęs dėl pavojų, susijusių su projektų, dėl kurių vykdymo jau buvo apsispręsta, tačiau jie dar nebuvo pradėti, plėtra bei dėl galimų jų pasekmių (iš tiesų atrodo, kad egzistuoja tam tikra skuba vykdyti naujus projektus dar neįsigaliojus naujam įstatymui, kuris be abejonės bus griežtesnis), bei reikalauja sustabdyti leidimų išdavimą integruotiems plėtros projektams (PAI), nesvarbu ar jie būtų naujai parengti ar jau vykdomi, apimantiems neurbanizuotinos žemės įtraukimą į urbanizacijos procesą, ir sustabdyti jų vykdymą, kol įsigalios nauji teisės aktai;
12.
primena, kad Europos Sąjunga buvo įsteigta remiantis laisvės, demokratijos, pagarbos žmogaus teisėms ir pagrindinėms laisvės, bei teisinės valstybės principais, kurie bendri visoms valstybėms narėms, kad Europos Sąjungos sutarties 7 straipsniu Europos Parlamentui suteikiama iniciatyvos teisė dėl procedūros Tarybai sprendžiant, kai gresia rimtas pavojaus pažeisti šiuos principus, ir kad Komisija arba vienas trečdalis valstybių narių gali inicijuoti sankcijų taikymą valstybei narei, jeigu tokie pažeidimai tęsiasi;
13.
reikalauja, kad Komisija toliau vykdytų atidų stebėjimą ir tyrimus, siekiant užtikrinti naujo Valencijos urbanizacijos įstatytmo (LUV –
Ley Urbanística Valenciana
) atitikimą Bendrijos teisei ir tinkamą taikymą joje, nepažeidžiant Bendrijos teisės nuostatų viešųjų pirkimų bei susijusiose srityse, ir Peticijų komitetą visapusiškai informuotų apie tolesnę raidą šioje srityje;
14.
ragina Komisijos toliau budriai stebėti konkursų vykdymo tvarką,
15.
pageidauja, kad informacija apie atliktus tyrimus bei rekomendacijos būtų plačiai paskleistos, nes tai aktualu daugeliui Europos piliečių (britų, vokiečių, prancūzų, belgų, olandų), bei patiems Ispanijos piliečiams;
16.
prašo Komisiją atsižvelgti į šių įvykių patirtį ir didelį skaičių ES piliečių, kurie šiuo metu perka nekilnojamą turtą arba žemę ES šalyje, kuri nėra jų gimtoji, bei apsvarstyti, kokie apsauginiai mechanizmai (teisinio, neteisinio arba tik patariamojo pobūdžio) galėtų būti tikslingi norint apsaugoti ir paremti piliečius, kurie atlieka tokius svarbius sandorius bei investicijas ne savo šalies jurisdikcijoje, bei prašo Europos Parlamentui pateikti pranešimą apie tokių svarstymų rezultatus;
17.
paveda Pirmininkui perduoti šią rezoliuciją Tarybai ir Komisijai, Valensijos autonominio regiono vyriausybei, parlamentui ir ombudsmenui, Ispanijos vyriausybei bei peticiją pateikusiems asmenims.
