GALUTINIS
A6-0352/2007
4.10.2007
*
PRANEŠIMAS
dėl rekomendacijos dėl Tarybos sprendimo dėl Bulgarijos ir Rumunijos prisijungimo prie 1997 m. gruodžio 18 d. Konvencijos dėl muitinės administracijų tarpusavio pagalbos ir bendradarbiavimo, parengtos vadovaujantis Europos Sąjungos sutarties K.3 straipsniu
(COM(2007)0216 – C6‑0170/2007 – 2007/0073(CNS))
Vidaus rinkos ir vartotojų apsaugos komitetas
Pranešėjas:
Horia-Victor Toma
PE 393.978v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA.............................................................................................................................7
EUROPOS PARLAMENTO TEISĖKŪROS REZOLIUCIJOS PROJEKTAS
dėl rekomendacijos dėl Tarybos sprendimo dėl Bulgarijos ir Rumunijos prisijungimo prie 1997 m. gruodžio 18 d. Konvencijos dėl muitinės administracijų tarpusavio pagalbos ir bendradarbiavimo, parengtos vadovaujantis Europos Sąjungos sutarties K.3 straipsniu
( COM(2007)0216 – C6‑0170/2007 – 2007/0073(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos rekomendaciją Tarybai ( COM(2007)0216 ),
– atsižvelgdamas į Bulgarijos ir Rumunijos Stojimo akto 3 straipsnio 4 dalį, pagal kurią Taryba kreipėsi į Parlamentą dėl konsultacijos ( C6‑0170/2007 ),
– primindamas visų dirbusių Bulgarijos ir Rumunijos vyriausybių pastangas siekti, kad jų šalys atitiktų nustatytus kriterijus ir joms galėtų būti taikoma supaprastinta prisijungimo procedūra,
– atsižvelgdamas į Darbo tvarkos taisyklių 51 straipsnį,
– atsižvelgdamas į Vidaus rinkos ir vartotojų apsaugos komiteto pranešimą ( A6‑0352/2007 ),
1. pritaria Komisijos rekomendacijai;
2. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3. ragina Tarybą dar kartą konsultuotis su Parlamentu, jei ji ketina iš esmės keisti Komisijos rekomendaciją;
4. paveda Pirmininkui perduoti Parlamento poziciją Tarybai, Komisijai ir Bulgarijos bei Rumunijos vyriausybėms.
AIŠKINAMOJI DALIS
Šia Komisijos rekomendacija dėl Tarybos sprendimo siekiama priimti pakeitimus, būtinus dėl Bulgarijos ir Rumunijos prisijungimo prie Konvencijos dėl muitinės administracijų tarpusavio pagalbos ir bendradarbiavimo pagal 2005 m. Bulgarijos ir Rumunijos stojimo akto 3 straipsnio 3–4 dalis
OL L 157, 2005 6 21, p. 203. .
Šiuo aktu nustatyta supaprastinta sistema dėl šių dviejų šalių prisijungimo prie valstybių narių sudarytų konvencijų (ir protokolų) ES sutarties 34 straipsnio (anksčiau ES sutarties K.3 straipsnis) arba EB sutarties 293 straipsnio pagrindu. Iš tikrųjų nebėra reikalinga, kaip anksčiau, derėtis ir sudaryti šių konvencijų specialiuosius prisijungimo protokolus (nes būtų reikėję 27 valstybių ratifikavimo).
Akto 3 straipsnio 3 dalyje paprasčiausiai numatyta, kad Bulgarija ir Rumunija stojimo aktu prisijungia prie šių konvencijų ir protokolų. Tuo tikslu Stojimo akto 3 straipsnio 3 dalyje ir 3 straipsnio 4 dalyje numatyta, kad Taryba, siekdama nustatyti šių konvencijų įsigaliojimo Bulgarijos ir Rumunijos atžvilgiu datą ir padaryti visus reikiamus šių konvencijų pakeitimus, susijusius su dviejų naujų valstybių narių stojimu, priima sprendimą. Tai bet kuriuo atveju apimtų konvencijų bulgarų ir rumunų kalbomis priėmimą, kad abi versijos būtų autentiškos. Taryba priima sprendimą remdamasi Komisijos rekomendacija ir pasikonsultavusi su Europos Parlamentu.
Stojimo akto I priede pateiktas susijusių konvencijų ir protokolų sąrašas. Sąraše nurodyta ir 1997 m. gruodžio 18 d. Konvencija dėl muitinės administracijų tarpusavio pagalbos ir bendradarbiavimo, parengta vadovaujantis Europos Sąjungos sutarties K.3 straipsniu.
PROCEDŪRA
Pavadinimas
Bulgarijos ir Rumunijos prisijungimas prie 1997 m. gruodžio 18 d. Konvencijos dėl muitinės administracijų tarpusavio pagalbos ir bendradarbiavimo
Nuorodos
COM(2007)0216 - C6-0170/2007 - 2007/0073(CNS)
Konsultacijos su EP data
11.6.2007
Atsakingas komitetas
Paskelbimo plenariniame posėdyje data
IMCO
19.6.2007
Nuomonę teikiantis (-ys) komitetas (-ai)
Paskelbimo plenariniame posėdyje data
CONT
19.6.2007
Nuomonė nepareikšta
Nutarimo data
CONT
4.6.2007
Pranešėjas(-ai)
Paskyrimo data
Horia-Victor Toma
16.7.2007
Svarstymas komitete
12.9.2007
3.10.2007
Priėmimo data
3.10.2007
Galutinio balsavimo rezultatai
+:
–:
0:
16
0
0
Posėdyje per galutinį balsavimą dalyvavę nariai
Edit Herczog, Pierre Jonckheer, Lasse Lehtinen, Toine Manders, Arlene McCarthy, Nickolay Mladenov, Bill Newton Dunn, Zita Pleštinská, Zuzana Roithová, Leopold Józef Rutowicz, Christel Schaldemose, Andreas Schwab, Nicola Zingaretti
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Wolfgang Bulfon, Giovanna Corda, Joel Hasse Ferreira
