KLAUSIMAS ŽODŽIU SU DEBATAIS O-0077/07
pagal 108 Darbo tvarkos taisyklių straipsnį
pateikė
Pedro Guerreiro
,
Jacky Henin
,
Roberto Musacchio
,
Marco Rizzo
,
Ilda Figueiredo
ir
Helmuth Markov
GUE/NGL vardu
Komisijai
Tema: ES "Susitarimo memorandumo" su Kinija dėl tam tikrų tekstilės gaminių ir drabužių importo galiojimo termino pasibaigimas
Atsižvelgiant į tai, kad ES „Susitarimo memorandumo“ su Kinija dėl tam tikrų tekstilės gaminių ir drabužių importo galiojimo terminas baigiasi šių metų gruodžio 31 d., ar Komisija galėtų atsakyti į šiuos klausimus?
Kaip tekstilės ir drabužių prekybos liberalizavimas paveiks šį strateginį ES sektorių (įmonių uždarymas ir perkėlimas, darbo vietų panaikinimas)? Kokios galimos socialinės ir ekonominės tekstilės ir drabužių prekybos liberalizavimo šiame sektoriuje pasekmės, kalbant būtent apie darbo vietų panaikinimą?
Kodėl Komisija nepratęsė apribojimų sekant Kinijos ir JAV susitarimų pavyzdžiu? Kokių ji imasi veiksmų siekiant 2008 m. išvengti 2005 m. susidariusios padėties, kuomet dėl „dvigubos kontrolės “ mechanizmo tekstilės gaminių importas iš šios šalies pastebimai išaugo? Kitaip tariant, kiek turėtų išaugti importas, kad ji imtųsi kokių nors veiksmų?
Kaip pridėtinė vertė pasiskirsto tarp įvairių šio sektoriaus vertės grandinės, ypač importuotų produktų, dalių?
Kiek Europos prisitaikymo prie globalizacijos padarinių fondo paramos prašymų dėl tekstilės ir drabužių pramonės restruktūrizavimo ES buvo atmesta ir kiek patenkinta?
Kokios Bendrijos finansinės priemonės yra skirtos tekstilės ir drabužių sektoriaus modernizavimui 2007–2013 m.? Kodėl Komisija nepasiūlo parengti specifinės Bendrijos paramos šiam sektoriuj programos?
Kaip ji planuoja kovoti su klastojimu? Kokia Komisijos nuomonė „sertifikuotos kokybės, skaidrumo, atsekamumo, produkto sudėties ir kilmės šalies nuorodų reikalavimo, taikomo tekstilės, masinės gatavų drabužių gamybos, odos ir avalynės gaminiams“ klausimu?
Kokių ji tikisi pasiekti tikslų derybų dėl tekstilės ir drabužių pramonės su PPO metu? Kokios šiuo metu vyksta derybos šiuo klausimu?
Ar ji nemano, kad pasiūlymas atleisti nuo antidempingo muito tas ES įmones , kurios perkelia savo gamybą į kitas šalis, tačiau ir toliau eksportuoja gaminius į ES, dar labiau pablogins šio sektoriaus padėtį ES? Ar ji nemano, kad reikėtų, priešingai, nebeteikti jokios paramos įmonėms, perkeliančioms savo gamybą į kitas šalis?
Kokių ji planuoja imtis tolimesnių veiksmų „aukšto lygio grupės“ orientacijos šiame sektoriuje klausimu?
