Švedų premjeras – apie pasiturinčią ir mažiau teršiančią Europą
Europos ateitis/Europos integracija
2008-02-20 - 10:24
Švedijos ministras pirmininkas F. Reinfeldt
Vasario 19 d. Europos Parlamente lankėsi Švedijos ministras pirmininkas Fredrik Reinfeldt. Diskusijose dėl ES ateities jis pabrėžė socialinio aprūpinimo reformos, darbo vietų kūrimo ir pasaulinio atšilimo stabdymo prioritetus. Prieš premjerui kreipiantis į europarlamentarus, jam uždavėme keletą klausimų apie ES, klimato kaitą ir Kosovo ateitį.
Fredrik Reinfeldt akcentavo tikros bendros rinkos, produktyvumo didinimo ir visų dalyvavimo stabdant pasaulinį atšilimą svarbą. Pasak jo, Kosovo laukia ilgas valstybės kūrimo procesas.
Besiruošdamas šiandieniniam kreipimuisi į EP narius, ką mąstote apie stipriąsias ir silpnąsias ES puses? Jūsų šalis pirmininkaus ES Tarybai įsigaliojus Lisabonos sutarčiai – ar reformų sutartis atneš didelius pokyčius?
Didžiausi ES pasiekimai – taika, bendradarbiavimas ir laisva prekyba. Tai tapo įmanoma pirmą kartą istorijoje – ES dėka. Šalia šių pasiekimų – atvirumas norinčioms tomis pačiomis sąlygomis prisijungti šalims.
Didžiausia problema ta, kad nors ir teigiame norintys tikrai laisvos vidaus rinkos, ji dar neegzistuoja. Mažai šaliai, tokiai kaip Švedija, praturtėjusiai iš prekybos su kitomis valstybėmis, būtų nepaprastai naudinga, jei bendra rinka būtų tikrai bendra – be valstybinių subsidijų ir biurokratijos, kenkiančių prekybai ir efektyvumui.
Grįžkime prie Švedijos pirmininkavimo ir Lisabonos sutarties. Manau, jog visiems palengvėjo dėl to, kad vidinės diskusijos baigėsi. Dabar galime sutelkti dėmesį ties politika, klimato kaita ir kova su tarptautiniu nusikalstamumu. Mums bus prieinamos geresnės priemonės, tačiau privalome išsaugoti institucinę pusiausvyrą. Manau, jog Europos Parlamento įtaka įstatymų leidyboje augs.
Švedijos pirmininkavimas ES sutaps su pasirengimu Kopenhagos konferencijai dėl klimato kaitos. Ar tikite kompromiso šioje srityje galimybe?
Jei tai įvyktų, tai būtų fantastiškiausias momentas istorijoje. Ar Europa priims sprendimą dėl naštos pasidalijimo? Aptarėme pasirengimą su Europos Parlamentu, sprendimus turi priimti ES valstybės – galbūt tuomet Europa bus stipresnėse pozicijose ir galės įtakoti Kiniją, JAV ir Indiją. Manau, jog daug lems tai, kas bus išrinktas nauju JAV prezidentu.
Mums reikia Kinijos vadovybės, sakančios, kad ji yra sprendimo dalis. Šiose diskusijose negalima teigti, jog ji tebėra besivystanti šalis, o atsakomybę turi prisiimti tik išsivysčiusios valstybės.
Galbūt visos šios būtinos sąlygos sudarys palankią terpę iki 2009 rudens – jei ne iki Kopenhagos susitikimo, tai kiek galima greičiau. Kioto procesas buvo „norinčiųjų koalicija“. Problema ta, kad „norintieji“ paleidžia į atmosferą tik nedidelę šiltnamio dujų dalį. Dauguma jų išmetama šalyse, neprisiėmusiose Kioto protokolo įsipareigojimų.
Ką Europos Parlamento nariams sakysite Kosovo klausimu?
Buvo svarbu išlaikyti bendrą Europos šalių poziciją šiuo klausimu, tačiau tai nepavyko. Dabar turime pasidalinusią JT Saugumo Tarybą ir iš dalies pasidalinusią ES. Net jei ištarsime „taip“ Kosovo nepriklausomybei, tuo pat metu turime pasakyti, kad tai bus ilgo tarptautinio įsitraukimo pradžia. Šios valstybės dar nebus rytoj – tai tolimas valstybės kūrimo kelias.
Kosovo situacija yra specifinė. Jos negalime sieti su tautinių mažumų padėtimi kitose šalyse. Šiuo klausimu yra nemažai skirtingų nuomonių. Manau, jog dauguma šalių gali sutikti su Kosovo nepriklausomybe, nors daugelis jų klausia savęs, kas atsitiks jų pačių viduje. Kosovo atvejis yra išskirtinis. Europos idealas – kliūčių griovimas ir laisvesnis žmonių judėjimas. Mes netoleruosime naujų barjerų, atskiriančių žmones – Europos idėja ne ta. Mums taip pat būtinas europinis požiūris į Kosovą, Serbiją ir Vakarų Balkanus.
Švediškasis gerovės valstybės modelis užtikrina gerą socialinį aprūpinimą ir žemą nedarbą. Ar iš jo galėtų pasimokyti visa Europa?
Manau, kiekvienas nori savo modelio! Mes įdiegėme Šiaurės Europos šalių gerovės valstybės modelį. Bandome pakartoti 2006 m. rinkimuose nuskambėjusį argumentą, su kuriuo sutinka Švedijos žmonės – svarbu užtikrinti gerovę, tačiau turime sukurti daugiau darbo vietų jai palaikyti. Reikia daugiau darbo vietų, produktyvumo ir stiprios ekonomikos.
20080215STO21489 Švedijos premjeras – už stiprią Europą [EN] Aplinkosauga: visi straipsniai Pirmadienį sesijoje: Kosovo nepriklausomybė Švedijos vyriausybė garso įrašas, EN, 23:47 garso įrašas, EN, 32:09
LT
1
PHOTO
20080219PHT21660.jpg
LT
3
LINK
/news/public/documents_par_theme/911/default_lt.htm
LT
5
LINK
http://www.sweden.gov.se/sb/d/2058
LT
6
MULTIMEDIA
20080219MLT21764.asf
LT
7
MULTIMEDIA
20080219MLT21774.asf
-//EP//TEXT IM-PRESS 20080215IPR21457 0 NOT XML V0//LT
-//EP//TEXT IM-PRESS 20080215STO21487 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
