KLAUSIMAS RAŠTU E-4421/05
parengė Arūnas Degutis (ALDE)
Komisijai
(2005 m. lapkričio 29 d.)
Tema: Paaiškinimas dėl oro uostų naudotojų komitetų steigimo
Tarybos direktyvoje 96/67/EB OL L 272, 1996 10 25, p. 36 . dėl patekimo į Bendrijos oro uostuose teikiamų antžeminių paslaugų rinką pabrėžiama, kad oro uostų naudotojų komitetai turėtų būti įkurti per 12 mėnesių nuo šios direktyvos įsigaliojimo datos, jei per Bendrijos oro uostą per metus vežama ne mažiau kaip 2 mln. keleivių ar 50000 tonų krovinių.
Kitame Komisijos pasiūlyme ((2005)0047, galutinis) dėl riboto judumo asmenų teisių keliaujant oro transportu, dėl kurio netrukus bus balsuojama plenarinėje sesijoje, taip pat keletą kartų minimas oro uosto naudotojų komitetas. Šiuo metu labiau tikėtina, jog tam, kad pasiūlymas galėtų įsigalioti, bus nustatyta 150000 keleivių per metus riba. Tokio dydžio oro uostams netaikoma antžeminių paslaugų direktyvos nuostata dėl oro uosto naudotojų komiteto. Kadangi dabartinis Komisijos pasiūlymas dėl riboto judumo asmenų yra politiškai opus, ne visai aišku, kada Bendrijos oro uostuose turėtų būti įkurti oro uosto naudotojų komitetai ir kokį reglamentą reikėtų taikyti.