„Rinkimai 2.0“: EP rinkimų atgarsiai socialiniuose tinkluose
2009 m. rinkimai
Institucijos
2009-06-12 - 14:02
Žiūrimiausia Europos Parlamento nuotrauka „Flicker'yje“ Geriausiai įvertinta Europos Parlamento nuotrauka „Flicker'yje“ ©European Parliament/Bernard Ruffignac Dažniausiai komentuota Europos Parlamento nuotrauka „Flicker'yje“ Žinia apie Europos rinkimus išplito daugelyje populiarių socialinių tinklų. Informavimo kampanija buvo vykdoma išnaudojant „Facebook“, „MySpace“, „YouTube“ ir „Twitter“ interneto platformų potencialą. Balsuoti ragino paprasti internatai, muzikos ir sporto žvaigždės ir net astronautas. Susipažinkite su įdomiausiais rinkimų kampanijos socialiniuose tinkluose momentais.
Didžiausio rinkėjų susidomėjimo sulaukė Europos Parlamento „Facebook'e“ pateikiamas informacijos srautas. Iki šiol Europos Parlamento fanais šiame tinkle tapo daugiau nei 53 tūkst. žmonių. Kas vyko kitose interneto 2.0 erdvėse?
„MySpace“ erdvė
Madona, U2, Stingas, Franz Feerdinand, Apocalyptica, A. Mamontovas, Hokshila ir Bitės – visos šios grupės ir atlikėjai tapo Europos Parlamento draugais jaunimo ir kūrėjų pamėgtame „MySpace“ tinkle.
Beveik 3 tūkst. pasiekusiame Parlamento draugų tarpe – nevyriausybinės organizacijos „Greenpeace“ ir „Oxfam“, intelektualas Noam Chomsky, pasaulinio tinklo „karalius“ JAV prezidentas Barack Obama ir daugelis kitų įdomių žmonių ir organizacijų.
Internautai išbandė EP pristatytas programėles: apklausų programėlėje „Klausk Europos“ internautai vieni kitiems uždavė 350 klausimų.
Į klausimą „Ar Europai reikia suvienodinto PVM?“ „taip“ atsakė 68 proc. skaitytojų. 71 proc. apklausos dalyvių teigiamai atsakė į klausimą „Ar žinote apie Lietuvą?“, 79 proc. vartotojų pasisakė už tos pačios lyties asmenų santuokų įteisinimą, o 91 proc. pripažino, kad ES išplėtė jų galimybes keliauti. Klausimas „Ar vyrams labiau patinka blondinės? “ sulaukė 66 proc. balsavusiųjų pritarimo, o 77 proc. nuomone futbolas atneša daugiau gerų įspūdžių nei krepšinis.
„YouTube“ kanalo trauka
Aplink Europą apkeliavę trys „virusinės rinkodaros“ vaizdo klipai „YouTube“ buvo peržiūrėti daugiau nei 440 tūkst. kartų, juos retransliavo keli televizijos kanalai, internete buvo paskelbtos ir žmonių perdarytos klipų versijos.
Išsigandusi mergina sulaukė beveik 300 tūkst., „Tour de France“ lenktynės – 95 tūkst., o banko plėšikai – 75 tūkst. žiūrovų. Suopio ir Rambyno vaizdo klipas „Be tavęs mes nelabai“ buvo peržiūrėtas 66 tūkst. kartų.
Internatų dėmesio sulaukė ir Europos Parlamento „ YouTube “ kanale paskelbti Europos įžymybių kreipimaisi į rinkėjus. „Rinkimai – tarytum moterų futbolas. Visi kalba apie jų svarbą, tačiau niekas tuo nepatiki“, – ironizavo vienas „ YouTube “ vartotojas. „Europos Parlamentas YouTube! Tegyvuoja ES“, – džiaugėsi kitas.
Maži mėlyni žmogeliukai tikrai egzistuoja
Geltona spalva išmarginti mėlyni žmogeliukai „YaBs“ – kitas su rinkimais susijęs eksperimentas, turėjęs įrodyti, kad esame mažiau nutolę nuo vienas kito, nei iš tikrųjų manome. Kiekvienas iš rankų į rankas keliavusių „slaptųjų agentų“ turėjo uždavinį – iki Europos Parlamento rinkimų pasiekti vieną iš ES valstybių ir patekti atsitiktinai pasirinktos įžymybės rankas.
Pirmasis išvyko švedų tautybės žmogeliukas, tačiau savo tikslą greičiausiai pasiekė lenkė. Savo misijas sėkmingai įgyvendino ne tik ji, bet ir mėlynieji portugalas, rumunė, maltietis, ispanė, bulgaras ir graikė. Kelionės metu rumunė apsilankė Londone, o lietuvis – Frankfurte. Liuksemburgietis sugebėjo papietauti su ukrainiečių šeima, o portugalas – pailsėti pliaže.
„Twitter“ čiulbesys ir „Flick“ mirgesys
Europos Parlamento „Flickr“ puslapyje buvo patalpintos 659 nuotraukos, o „Twitter'yje“ 22 kalbomis parašytos 2189 žinutės. Piko metu rinkimų nakties naujienos „Twitter'yje“ buvo skelbiamos kas kelias minutes.
20090608STO56954 Europos Parlamento „Facebook'o“ fanai MySpace YouTube YaBs Twitter Flickr Baltosios rinkimų technologijos: internetas 2.0
LT
1
DIAPOPHOTO
20090611PHT57062.jpg
LT
2
DIAPOPHOTO
20090611PHT57060.jpg
LT
3
DIAPOPHOTO
20090611PHT57058.jpg
LT
5
LINK
http://www.myspace.com/europeanparliament
LT
6
LINK
http://www.youtube.com/europeanparliament
LT
7
LINK
http://www.facebook.com/YaBs
LT
8
LINK
http://twitter.com/ES_rinkimai_LT
LT
9
LINK
http://www.flickr.com/photos/european_parliament
-//EP//TEXT IM-PRESS 20090608STO56951 0 NOT XML V0//LT
-//EP//TEXT IM-PRESS 20090205STO48542 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
