Paslaugų direktyva: ledai pajudėjo
Laisvas paslaugų judėjimas
2006-04-19 - 18:10
Paslaugų direktyva – pajudėta iš vietos
Po dvejus metus trukusių karštų debatų Europos Parlamentas pagaliau pasiekė, kad būtų peržiūrėtas itin ginčijamas Europos Komisijos pateiktas direktyvos dėl laisvo paslaugų judėjimo projektas. Sudėtingos Parlamento sesijos metu šis dokumentas, žiniasklaidos dar vadinamas „Bolkesteino direktyva“, buvo iš pagrindų pataisytas. Naujas projekto variantas priimtinas ir daugumos ES valstybių europarlamentarams, ir Europos Komisijai.
Direktyvos dėl laisvo paslaugų teikimo vidaus rinkoje projektas yra gyvybiškai svarbus ES ateičiai. Iš tiesų direktyva įtvirtins tai, kas jau penkiasdešimt metų parašyta Europos Bendrijų sutartyje. Tačiau ji labai svarbi ir politiškai. Drauge su Europos Konstitucijos projektu tai prieštaringiausiai vertinamas pastarųjų metų teisės aktas. Ne veltui pirminis variantas, pateiktas buvusio Vidaus rinkos komisaro Frico Bolkesteino (Fritz Bolkestein), daugeliui žmonių tapo priešpriešos tarp socialios ir liberalios Europos simboliu. Prancūzijos vyriausybė pareikalavo nuodugniai peržiūrėti projektą, kuris jai pasirodė pernelyg liberalus. O pernai vasarį šešių valstybių (Čekijos, Ispanijos, Jungtinės Karalystės, Lenkijos, Vengrijos ir Nyderlandų) vyriausybės pareiškė priešingą nuomonę – jos laišku kreipėsi į Europos Komisiją, kad ši neremtų pernelyg protekcionistinės direktyvos vizijos.
Giliai siekė ir Europos Parlamento politinis pasidalijimas, tačiau sausio 16 d. įvykęs balsavimas dėl pataisyto projekto varianto tapo netikėtu posūkio tašku. EP narių pateiktus sprendimus parėmė Komisija ir Taryba. Kovo 24 d. naujasis už direktyvos projektą atsakingas komisaras Čarlis Makryvis (Charlie McCreevy) sutiko pataisytame dokumento variante laikytis Parlamento linijos, o po dviejų dienų pritarimą EP narių patvirtintam variantui pareiškė Tarybai pirmininkaujanti Austrija.
Pritarta Parlamento požiūriui
Ne taip lengva vienu metu pasiekti du tikslus – palengvinti laisvą paslaugų judėjimą, kuris atgaivintų rinką ir paskatintų kurti darbo vietas, o tuo pačiu užkirsti kelią nesąžiningai valstybių konkurencijai dėl jų socialinės apsaugos sistemų skirtumų bei nevienodo algų dydžio. Drauge svarbu užtikrinti valstybių suverenumą darbo teisės ir tam tikrų gyvybiškai svarbių interesų srityse.
Siekdamas suderinti šiuos tikslus, Parlamentas – daugiausia PPE-DE (Krikščionių demokratų ir konservatorių), PSE (Socialistų) bei ALDE (Liberalų ir demokratų) balsais – priėmė keletą svarbių pataisų. Vietoj „kilmės šalies“ nuostatos, pagal kurią paslaugų teikėjai užsienyje turėjo laikytis steigimosi šalies įstatymų, atsirado kita – „laisvo paslaugų teikimo“ – nuostata. Šitaip buvo suteikta daugiau veiksmų laisvės valstybei, kurioje teikiamos paslaugos. Šį Parlamento pasiūlytą pakeitimą Komisija įtraukė į pataisytą dokumentą, kuris balandžio 4 d. buvo pristatytas Strasbūre.
EP nariai taip pat sumažino skaičių sričių, kurioms taikoma direktyva. Iš jos išbrauktos sveikatos ir socialinės apsaugos paslaugos. Be to, ši direktyva nebus taikoma visuotinės svarbos, finansinėms, susisiekimo, uostų ir garso bei vaizdo paslaugos, taip pat paslaugoms, teikiamoms laikino darbo agentūrų, pagaliau lošimo ir apsaugos paslaugoms.
Direktyvoje dabar aiškiai nurodoma, kad ji nepakeis galiojančių darbo ir socialinės apsaugos teisės normų. Iš direktyvos taip pat išbraukti straipsniai apie darbuotojų komandiravimą į kitą valstybę.
Tolesni žingsniai
Pataisytas dokumentas dabar bus pateiktas Komisijai ir ES Tarybai. Toliau pasiūlymo likimą spręs pačios valstybės. Jei, kaip tikimasi, Taryba be didelių pakeitimų patvirtins dabartinį variantą, Parlamentas galėtų priimti sprendimą jau rudenį po antrojo svarstymo, o abiejų institucijų sutarimo galima būtų tikėtis metų pabaigoje. Tačiau jei Taryba nesutiktų su Parlamento siūloma pozicija, šioms dviem institucijoms tikrai būtų sunku sutarti Taikinimo komitete.
20060418STO07420 Atsižvelgta į EP pateiktas Paslaugų direktyvos pataisas: Pirmasis svarbus Paslaugų direktyvos išbandymas Europos Parlamente:
LT
1
PHOTO
20060418PHT07422.jpg
-//EP//TEXT IM-PRESS 20060330IPR06875 0 NOT XML V0//LT
-//EP//TEXT IM-PRESS 20060209BKG05098 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
