Klausimas Nr. H-0590/2010
Komisijai
2010 m. gruodžio mėn. sesija
Darbo tvarkos taisyklių 116 straipsnis
Andres Perello Rodriguez
(S&D) Tema: El Cabanyal kvartalo (Valencija, Ispanija) kultūros paveldo naikinimas
Š. m. balandį Ispanijos Konstitucinis Teismas įsakė sustabdyti griovimo darbus, kurie regioninės vyriausybės nutarimu buvo padėti vykdyti Valensijos istoriniame žvejų kvartale El Cabanyal. Valensijos vyriausybė taip norėjo pasipriešinti pernykščiam Kultūros ministerijos įsakymui, kuriuo draudžiama įgyvendinti savivaldybės planą iki jūros pratęsti Blasco Ibáñez prospektą ir kuriuo neleidžiama griauti kvartalo, kuriame stovi keletas geriausių XIX a. pramoninės ir civilinės architektūros ES pavyzdžių, paveldo. Neseniai tiek Valensijos regiono ombudsmenas, tiek pats ES Bendrasis teismas ėmėsi nagrinėti piliečių skundus dėl šio plano, dėl beatodairiško griovimo ir dėl miesto tarybos atsisakymo išduoti licencijas pastatų reabilitacijai.
Komisija taip pat nagrinėjo aplinkosaugos organizacijų skundą dėl projekto poveikio aplinkai vertinimo nebuvimo. Atsižvelgiant į naujus, čia pateiktus duomenis, ar Komisija ketina imtis kokių nors veiksmų, kad būtų užtikrinta Europos kultūros paveldo apsauga El Cabanyal kvartalo atveju?
