GALUTINIS
A6-0382/2006
27.10.2006
*
PRANEŠIMAS
dėl pasiūlymo dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti įsteigimo
(KOM(2005)0602 – C6‑0002/2006 – 2005/0235(CNS))
Pramonės, mokslinių tyrimų ir energetikos komitetas
Pranešėja:
Erna Hennicot-Schoepges
Nuomonės referentas (*):
Philip Bradbourn , Transporto ir turizmo komitetas
(*)Glaudesnis komitetų bendradarbiavimas – Darbo tvarkos taisyklių 47 straipsnis
PE 374.009v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS Error! Bookmark not defined.
AIŠKINAMOJI DALIS............................................................................................................30
TEISINIŲ REIKALŲ KOMITETO NUOMONĖ DĖL TEISINIO PAGRINDO....................34
TRANSPORTO IR TURIZMO KOMITETO NUOMONĖ (*)...............................................41
PROCEDŪRA...........................................................................................................................51
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti įsteigimo
( KOM(2005)0602 – C6‑0002/2006 – 2005/0235(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai (KOM(2005) 0602)
OL C ... / Dar neskelbta Oficialiajame leidinyje. ,
– atsižvelgdamas į EB sutarties 171 straipsnį, pagal kurį Taryba konsultavosi su Parlamentu ( C6‑0002/2006 ),
– atsižvelgdami į Teisės reikalų komiteto nuomonę dėl pasiūlyto teisinio pagrindo,
– atsižvelgdamas į Darbo tvarkos taisyklių 51 ir 35 straipsnius,
– atsižvelgdamas į Pramonės, mokslinių tyrimų ir energetikos komiteto ataskaitą ir Transporto ir turizmo komiteto nuomonę ( A6-0382/2006 ),
1. Pritaria Komisijos pasiūlymui su pakeitimais;
2. Ragina Komisiją iš dalies pakeisti savo pasiūlymą, vadovaujantis EB steigimo sutarties 250 straipsnio 2 dalies nuostatomis;
3. Ragina Tarybą pranešti Parlamentui, jei ji turi ketinimų nukrypti nuo Parlamento patvirtinto teksto;
4. Ragina Tarybą, jei ji ketina iš esmės keisti Komisijos pasiūlymą, dar kartą konsultuotis su Parlamentu;
5. Paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas
Parlamento pakeitimai
Pakeitimas
1
1 nurodomoji dalis
–atsižvelgdama į Europos bendrijos steigimo sutartį, ypač į jos 171 straipsnį ,
–atsižvelgdama į Europos bendrijos steigimo sutartį, ypač į jos 171 ir 173 straipsnius ,
Pagrindimas
Vadovaujantis teismų praktika, ypač 1987 m. kovo 26 d. (byla Nr. 45/86 Komisija prieš Tarybą, rink. p . 1493) sprendimu, 1991 m. vasario 11 d. (byla Nr. 300/89, Komisija prieš Taryba, rink. p. I-2867) ir 1996 m. balandžio 26 d. (byla Nr. C-271/94, Parlamentas prieš Tarybą, rink. p. I-1689) sprendimais, šiuo pakeitimu siekiama suteikti Parlamentui daugiau galimybių dalyvauti kuriant, vystant ir įsteigiant bendrą įmonę.
Pakeitimas
2
2 konstatuojamoji dalis
(2) Oro eismo valdymo modernizavimo projektas Europoje (toliau – SESAR projektas) yra sudėtinė bendro Europos dangaus technologinė dalis. Jos tikslas – sukurti veiksmingą kontrolės infrastruktūrą Bendrijoje, suteikiančią galimybę plėtoti saugų ir aplinką tausojantį oro susisiekimą, visapusiškai pasitelkiant technologijų pažangą, pasiektą vykdant tokias programas kaip, pavyzdžiui, GALILLEO.
(2) Oro eismo valdymo modernizavimo projektas Europoje (toliau – SESAR projektas) yra sudėtinė bendro Europos dangaus technologinė dalis. Jos tikslas – sukurti veiksmingą kontrolės infrastruktūrą Bendrijoje, suteikiančią galimybę plėtoti saugų, energiją ir aplinką tausojantį oro susisiekimą, visapusiškai pasitelkiant technologijų pažangą, pasiektą vykdant tokias programas kaip, pavyzdžiui, GALILLEO. Taip pat siekiama įtraukti greičio valdymo aspektą, norint tausoti energiją, ir bendradarbiavimo su meteorologijos tarnybomis aspektą, siekiant sumažinti aviacijos poveikį klimato kaitai.
Pagrindimas
Tobulėjant oro eismo valdymui galima pasirinkti tinkamesnį greitį, siekiant taupyti kurą, ir nukreipti lėktuvus tais maršrutais, kuriais skrendant, pagal meteorologų prognozes, vyksta mažesnė garų kondensacija.
Pakeitimas
3
3 konstatuojamoji dalis
3) Projekto SESAR paskirtis yra sutelkti ir koordinuoti veiklą, kuri Bendrijoje iki šiol buvo vykdoma nesutelktai ir nesuderintai.
3) Projekto SESAR paskirtis yra sutelkti ir koordinuoti veiklą, kuri Bendrijoje iki šiol buvo vykdoma nesutelktai ir nesuderintai, įskaitant pačius atokiausius ir nutolusius regionus, nurodytus Sutarties 299 straipsnio 2 dalyje.
Pagrindimas
Šiame pakeitime suteikiamas teisinis išaiškinimas, vadovaujantis sutartimi.
Pakeitimas
4
6 konstatuojamoji dalis
6) Pasibaigus projektavimo etapui, bus pradėtas oro eismo valdymo modernizavimo Bendrijoje plano įgyvendinimo etapas, sudarytas iš dviejų dalių : plėtotė (2008–2013 m.) ir įdiegim as (2014–2020 m.).
(6) Pasibaigus projektavimo etapui, bus du etapai : a) plėtotė s etapas (2008–2013 m.) ir b) įdiegim o etapas (2014–2020 m.).
Pagrindimas
Šis pakeitimas turi būti traktuojamas atsižvelgiant į 1 straipsnio 1 a dalies pakeitimą, kurio pagrindimas numato tris atskirus ir vienas nuo kito priklausomus etapus.
Pakeitimas
5
6 a konstatuojamoji dalis (nauja)
6a) Kiekviename etape turi būti išdėstyti pagrindiniai jos elementai, o ypač „įdiegimo laikotarpiu“ reikia nurodyti atskirame pasiūlyme galimas būsimo pasiūlymo teisines nuostatas.
Pagrindimas
Šį pakeitimą reiktų traktuoti kartu su 1 straipsnio 1 a dalies pakeitimu (nauju). Pastarajame yra pateikiamas išsamesnis pagrindimas.
Pakeitimas
6
7 konstatuojamoji dalis
Pagal Reglamento (EB) Nr. 550/2004 15 straipsnio 3 dalį, pajamos iš maršruto rinkliavų gali būti skiriamos finansuoti projektams, remiantiems konkrečių kategorijų oro erdvės naudotojus ir (arba) oro navigacijos paslaugų teikėjus, siekiant pagerinti kolektyvines oro navigacijos infrastruktūras, oro navigacijos paslaugų teikimą ir naudojimąsi oro erdve.
Išbraukta.
Pagrindimas
Reikia vengti papildomų maršruto rinkliavų. Vartotojai prie programos finansavimo prisidės mokesčiais Eurokontrolei. Sėkmingas apibrėžtas vykdymo laikotarpis paskatintų aiškų verslo planavimą ir reikalingas privačias investicijas (bei visuomenines lėšas).
Pakeitimas
7
11 konstatuojamoji dalis
(11) Prie valstybinių institucijų SESAR projekto įgyvendinimo etapui skiriamo biudžeto lėšomis turėtų prisidėti ir privatus sektorius.
(11) Prie valstybinių institucijų SESAR projekto įgyvendinimo etapui skiriamo biudžeto lėšomis turėtų prisidėti ir privatus sektorius. Vystymo laikotarpiu (2008–2013) šios lėšos turėtų sudaryti iki 50 proc. biudžeto.
Pagrindimas
Pramonei turėtų būti leista naudotis įgyvendinant SESAR projektą įgyta patirtimi. Vis dėlto jeigu SESAR žada būti pramonės pagrindine iniciatyva, tai turi atspindėti ir vystymo laikotarpio finansavimas.
Pakeitimas
8
12 konstatuojamoji dalis
12) Atsižvelgiant į tai, kad šiame procese veiks daug dalyvių, o taip pat į reikalingus finansinius išteklius ir techninę ekspertizę, būtina sukurti juridinį asmenį, sugebėsiantį užtikrinti koordinuotą SESAR projektui skirtų lėšų valdymą jos įgyvendinimo laikotarpiu.
12) Atsižvelgiant į tai, kad šiame procese veiks daug dalyvių, o taip pat į reikalingus finansinius išteklius ir techninę ekspertizę, būtina sukurti juridinį asmenį, sugebėsiantį užtikrinti koordinuotą SESAR projektui skirtų lėšų valdymą jos plėtotės laikotarpiu.
Pagrindimas
Komisijos tekstas nėra aiškus, nes įgyvendinimas pats savaime nėra laikotarpis. Pagal 1 straipsnio 1 a dalį (naują) įgyvendinimo esama visuose trijuose laikotarpiuose.
Pakeitimas
9
13 konstatuojamoji dalis
13) Šis juridinis asmuo, įgaliotas administruoti Europai svarbią viešojo tyrimo projektą, turi būti laikomas tarptautine organizacija , kaip apibrėžta 1977 m. gegužės 17 d. Šeštosios Tarybos direktyvos 77/388/EEB EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[22] 15 straipsnio 10 dalies antrojoje įtraukoje ir 1992 m. vasario 25 d. Tarybos direktyvos 92/12/EEB dėl bendrųjų procedūrų, susijusių su akcizais apmokestinamais produktais, ir dėl tokių produktų laikymo, judėjimo ir kontrolės[23] 23 straipsnio 1 dalies antrojoje įtraukoje,
13) Šis juridinis asmuo bus įgaliotas administruoti Europai svarbią viešojo tyrimo projektą, kaip apibrėžta 1977 m. gegužės 17 d. Šeštosios Tarybos direktyvos 77/388/EEB EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[22] 15 straipsnio 10 dalies antrojoje įtraukoje ir 1992 m. vasario 25 d. Tarybos direktyvos 92/12/EEB dėl bendrųjų procedūrų, susijusių su akcizais apmokestinamais produktais, ir dėl tokių produktų laikymo, judėjimo ir kontrolės[23] 23 straipsnio 1 dalies antrojoje įtraukoje,
Pagrindimas
Šis pakeitimas turėtų būti traktuojamas 2 straipsnio 2 dalies pakeitimo kontekste, kur įrodinėjama, kad bendros įmonės nėra automatiškai pripažįstamos tarptautinėmis organizacijomis.
Pakeitimas
10
14 konstatuojamoji dalis
14) Valstybėms narėms derėtų šią įstaigą atleisti nuo mokesčių (išskyrus PVM ir akcizo mokestį) ir jos samdomų darbuotojų darbo užmokesčio neapmokestinti nacionaliniu pajamų mokesčiu.
14) Valstybėms narėms derėtų šią įstaigą atleisti nuo mokesčių (išskyrus PVM ir akcizo mokestį) ir jos samdomų darbuotojų darbo užmokesčio neapmokestinti nacionaliniu pajamų mokesčiu, vadovaujantis kitiems Europos Bendrijų tarnautojams taikomos tvarkos nuostatomis.
Pagrindimas
Siekiant teisinio ir socialinio nuoseklumo svarbu patikslinti, kad darbo užmokesčio lygis turi atitikti Europos Bendrijų kitiems pareigūnams taikomos tvarkos nuostatas.
Pakeitimas
11
15 konstatuojamoji dalis
15) SESAR yra mokslinių tyrimų ir taikomosios veiklos projektas, kurio finansavimas pagal Bendrijos pamatines mokslinių tyrimų ir taikomosios veiklos programas yra pagrįstas. Todėl būtina įsteigti bendrą įmonę, remiantis Sutarties 171 straipsniu , norint pasiekti esminės pažangos plėtojant oro eismo kontrolės sistemos technologijas per plėtotės etapą (2008–2013 m.).
15) SESAR yra mokslinių tyrimų ir taikomosios veiklos projektas, kurio finansavimas pagal Bendrijos pamatines mokslinių tyrimų ir taikomosios veiklos programas yra pagrįstas. Todėl būtina įsteigti bendrą įmonę, remiantis Sutarties 171 ir 173 straipsniais , norint pasiekti esminės pažangos plėtojant oro eismo kontrolės sistemos technologijas per plėtotės etapą (2008–2013 m.).
Pagrindimas
Šis pakeitimas suderintas su siūlomu dvigubu teisiniu pagrindu, t. y. su EB sutarties 171 ir 173 straipsniais.
Pakeitimas
12
17 konstatuojamoji dalis
(17) Bendrai įmonei turi būti pavesta organizuoti ir koordinuoti SESAR projektą panaudojant viešąsias ir privačias lėšas bei pasiremiant jau egzistuojančiais jos narių turimais techniniais ištekliais ir pasinaudojant Eurokontrolės patirtimi.
(17) Bendrai įmonei turi būti pavesta organizuoti ir koordinuoti SESAR projektą panaudojant viešąsias ir privačias lėšas bei pasiremiant jau egzistuojančiais jos narių turimais techniniais ištekliais ir pasinaudojant Eurokontrolės patirtimi ir žiniomis .
Pagrindimas
Dar per anksti pateikti nuorodą į Europos kosmoso agentūrą, kol nėra aiškūs SESAR sistemos projektavimo etapo, susijusio su kosminių sistemų vaidmens būsimoje oro eismo valdymo (OEV) sistemoje apibrėžimu, rezultatai.
Pakeitimas
13
17a konstatuojamoji dalis (nauja)
17a) Rekomenduojama, kad privatus sektorius būtų įtrauktas į visus etapus, ypač į plėtros etapą (2008–2013), siekiant užtikrinti privataus sektoriaus veikėjų atsakomybę įdiegimo etapu (2014–2020).
Pagrindimas
Veikėjai gali susidurti su atsakomybės problemomis, kylančiomis diegiant naują sistemą, jei jie nėra tinkamai įtraukti į technologinės bazės kuriamąją veiklą.
Pakeitimas
14
20 konstatuojamoji dalis
(20) Reikia nustatyti bendros įmonės organizavimo ir veiklos tvarką parengiant jos įstatus.
20) Reikia nustatyti bendros įmonės organizavimo , interesų konfliktų išvengimo ir pareigūnų skyrimo veiklos tvarką parengiant jos įstatus , kurie yra išdėstyti priede .
Pagrindimas
Reiktų atsižvelgti į du kitus 3 straipsnio 1 dalies ir priedo 6 straipsnio 1 dalies pakeitimus.
Pakeitimas
15
20a konstatuojamoji dalis (nauja)
20a) Europos Parlamentui turėtų būti suteiktas SESAR bendros įmonės vykdomosios tarybos stebėtojo statusas.
Pagrindimas
Šį pakeitimą reiktų traktuoti atsižvelgiant į priedo 3 straipsnio 2 dalies pakeitimą, remiantis 2005 m. rugsėjo 6 d. Europos Parlamento pozicija (žr. Barsi-Pataky pranešimas, A6-0212/2005 dėl Galilėjaus programos).
Pakeitimas
16
20b konstatuojamoji dalis (nauja)
20) Pagal priedo 1 straipsnio 3 dalies nuostatas, turėtų būti pritariama naujų narių stojimo prašymams.
Pagrindimas
Šis pakeitimas turėtų būti traktuojamas atsižvelgiant į 5 a straipsnio (naujo), priedo 1 straipsnio 3 a dalies (naujos), priedo 4 straipsnio 1 dalies pakeitimus.
Pakeitimas
17
22a konstatuojamoji dalis
22a) Komisija turėtų kas trejus metus pranešti Europos Parlamentui ir Tarybai apie šio reglamento taikymą ir, jeigu reikia, turėtų pasiūlyti šio reglamento pakeitimus.
Pagrindimas
Šį pakeitimą reikia traktuoti atsižvelgiant į 6 a straipsnio pakeitimą (naują).
Pakeitimas
18
1 straipsnio 1 dalis
1. Siekiant įgyvendinti projekto (toliau – SESAR projektas) plėtotės etapą modernizuojant Europos oro eismo valdymą darbus, laikotarpiui iki 2013 m. gruodžio 31 d. įsteigiama bendra įmonė (toliau – bendra įmonė SESAR ) .
1. Įsteigiama bendra įmonė (toliau – bendra įmonė SESAR). Jos kurios pagrindinis tikslas bus SESAR projekto plėtotės laikotarpio veiklos valdymas modernizuojant Europos oro eismo valdymo darbus nuo tada, kai Taryba patvirtins 1a straipsnyje minimą pagrindinį ATM planą, iki antrojo laikotarpio pabaigos.
Pagrindimas
Šiuo pakeitimu siekiama Komisijos tekstą padaryti aiškesnį ir aiškiau pateikti naudojamas sąvokas ir plėtotės laikotarpio apibrėžimą.
Pakeitimas
19
1 straipsnio 1 a dalis (nauja)
1a. SESAR projektą sudaro trys etapai:
a) projektavimo etapas, kuriame siekiama apibrėžti technines galimybes, būtinas priemones, modernizavimo programos prioritetus ir įgyvendinimo veiksmų planus. Šis etapas prasidėjo 2005 m. spalio mėn. ir jį tikimasi užbaigti 2007 m. gruodžio mėn. parengus generalinį oro eismo valdymo (OEV) planą. Šį planą turi parengti įmonių konsorciumas prižiūrint Eurokontrolei;
b) plėtotės etapas prasidės 2008 m. sausio 1 d., kai Taryba, atsižvelgdama į Komisijos pasiūlymą ir pasikonsultavusi su Parlamentu, pritars generaliniam oro eismo valdymo planui. Plėtotės etapas pasibaigs 2013 m. gruodžio 31 d.;
c) įdiegimo etapas prasidės 2014 m. sausio 1 d. ir pasibaigs 2020 m. gruodžio 31 d. Šiame etape bus atlikti didelio masto oro eismo valdymo infrastruktūros kūrimo ir diegimo darbai. Komisija pateiks Europos Parlamentui ir Tarybai pasiūlymą dėl:
i) perėjimo nuo plėtotės etapo prie įdiegimo etapo;
ii) kompensavimo sistemos, kuri bus taikoma įmonei, kuri perims SESAR bendros įmonės užduotis, ir
iii) materialiojo ir nematerialiojo turto perdavimo naujai įmonei, kuri perims SESSAR bendros įmonės užduotis.
Pagrindimas
Siekiant užtikrinti geresnį reglamentavimą ir aiškesnę atsakomybę, šiame reglamente turėtų būti apibrėžti etapai, numatyti jų vykdymo laikotarpiai ir uždaviniai, kurie turi būti įgyvendinti šių trijų etapų metu, taip pat nurodyti teisės aktų leidėjų ir kitų susijusių institucijų įsipareigojimai.
Pakeitimas
20
1 straipsnio 1 b dalis (nauja)
1b. Kai reikės, SESAR bendros įmonės taikymo sritį, valdymą, finansavimą ir trukmę turės persvarstyti Taryba, atsižvelgdama į projekto ir pagrindinio ATM plano raidą, taikant šio reglamento 6 straipsnyje ir 6a straipsnio (naujo) peržiūros sąlygoje minimą įvertinimą.
Pagrindimas
Šis pakeitimas paremtas Tarybos darbo grupės požiūriu ir reikiama teisine nuostata, remiantis Galilėjaus bendros įmonės patirtimi.
Pakeitimas
21
1 straipsnio 2 dalies įvadinė dalis
2. Bendros įmonės paskirtis – modernizuoti Europos oro eismo valdymo sistemą, sutelkiant Bendrijos mokslinių tyrimų ir taikomosios veiklos pajėgas . Įmonė atsakinga už tokias užduotis:
2. Bendros įmonės paskirtis – modernizuoti Europos oro eismo valdymo sistemą, koordinuojant ir sutelkiant visus susijusius mokslinius tyrimus ir taikomąją veiklą. Įmonė atsakinga už tokias užduotis:
Pagrindimas
Šis pakeitimas atsirado dėl ankstesnių plėtotės etapo apibrėžimo pakeitimų.
Pakeitimas
22
1 straipsnio 2 dalies 1 pastraipa
- organizuoti ir koordinuoti SESAR projekto įgyvendinimą , laikantis Europos saugios oro navigacijos organizacijos agentūros ( Eurokontrolė ) parengto oro eismo valdymo Europoje modernizavimo plano (toliau – planas) , pasitelkiant valstybinius ir privačius finansavimo šaltinius;
- organizuoti ir koordinuoti SESAR projekto plėtotės etapo veiklą , laikantis pagrindinio ATM plano, sudaryto po projekto apibrėžimo etapo, kuriam vadovavo Eurokontrolė, pasitelkiant vieną struktūrą ir ją naudojant valdyti valstybinius ir privačius finansavimo šaltinius;
Pagrindimas
Šis pakeitimas atsirado dėl ankstesnių plėtotės etapo apibrėžimo pakeitimų.
Pakeitimas
23
1 straipsnio 2 dalies 2a pastraipa (nauja)
- užtikrinti būtiną SESAR projekto plėtotės etapo veiklos finansavimą, laikantis pagrindinio ATM plano;
Pagrindimas
Finansavimo klausimui paminėti atskirai.
Pakeitimas
24
1 straipsnio 2 dalies 2b pastraipa (nauja)
- užtikrinti oro eismo valdymu Europoje suinteresuotų šalių dalyvavimą sprendimų priėmimo ir finansavimo procesuose;
Pagrindimas
Šis papildymas reikalingas dėl Europos oro eismo valdymo, priklausančio nuo patirties ir turimų žinių, svarbos.
Pakeitimas
25
1 straipsnio 3 dalis
3. Bendros įmonės buveinė yra Briuselyje .
3. Bendros įmonės buveinę reikėtų steigti remiantis 2002 m. gruodžio 19 d. Tarybos reglamento 58/2003, nustatančio vykdomųjų įstaigų, kurioms pavedamos tam tikros Bendrijos programų valdymo užduotys
1 , nuostatomis.
_________________
1 OL L 11, 16.1.2003, p. 1.
Pagrindimas
Šiame reglamente nėra sprendžiamas bendros įmonės SESAR būstinės klausimas. Šį sprendimą priims Europos Vadovų Taryba, remdamasi sprendimų dėl agentūrų ir kitų EB organų ir tarnybų būstinių priėmimo principais (žr. 2002 gruodžio 19 d. Tarybos reglamentą Nr. 58/2003).
Pakeitimas
26
2 straipsnio 2 dalis
2. Bendra įmonė laikoma tarptautine organizacija, kaip apibrėžta Direktyvos 77/388/EEB 15 straipsnio 10 dalies antroje įtraukoje ir Direktyvos 92/12/EEB 23 straipsnio 1 dalies antroje įtraukoje.
Išbraukta.
Pagrindimas
Direktyva 77/388/EEB ir Direktyva 92/12/EEB neleidžia bendrų įmonių pripažinti tarptautinėmis organizacijomis, nebent jos yra visiškai viešos įstaigos. Bendra įmonė, kurios sprendžiamieji organai apima ir viešąjį, ir privatųjį sektorius ir kuriai yra suteikta galia sudaryti tarptautinius susitarimus, bus naujas postūmis ES teisinėje sistemoje, dar niekada anksčiau neišbandytas EB teisės aktuose.
Pakeitimas
27
2 straipsnio 3 dalis
3. Valstybės narės bendrą įmonę atleidžia nuo visų mokesčių (išskyrus PVM ir akcizo mokestį). Ji atleidžiama nuo registravimo mokesčio ir nuo įmonių pelno mokesčio ir kitų atitinkamų mokesčių. Įmonės darbuotojų darbo užmokestis neapmokestinamas nacionaliniu pajamų mokesčiu .
3. Valstybės narės bendrą įmonę atleidžia nuo visų mokesčių (išskyrus PVM ir akcizo mokestį). Ji atleidžiama nuo registravimo mokesčio ir nuo įmonių pelno mokesčio ir kitų atitinkamų mokesčių. Įmonės darbuotojų darbo užmokestis išmokamas vadovaujantis kitiems Europos Bendrijos darbuotojams taikomos tvarkos nuostatomis.
Pagrindimas
Siekiant teisinio ir socialinio nuoseklumo svarbu patikslinti, kad darbo užmokesčio lygis turi atitikti Europos Bendrijų kitiems pareigūnams taikomos tvarkos nuostatas.
Pakeitimas
28
3 straipsnio 1 dalis
1. Patvirtinami bendros įmonės įstatai, išdėstyti šio reglamento priede.
1. Patvirtinami bendros įmonės įstatai, kurie yra šio reglamento dalis ir išdėstyti šio reglamento priede.
Pagrindimas
Siekiama pabrėžti, kad teisės akto priedas yra teisinio pasiūlymo, prie kurio jis pridedamas, dalis. Ne viename teismo nutarime tai buvo pabrėžiama, tačiau dar neturime teismo bylų, susijusių su bendromis įmonėmis. Todėl reikia šį aspektą pabrėžti.
Pakeitimas
29
3 straipsnio 2 dalis
2. Įstatai, ypač jų 3, 4, 5, 6 ir 8 straipsniai gali būti iš dalies pakeisti laikantis 5 straipsnio 2 dalyje nurodytos tvarkos.
2. Įstatai gali būti iš dalies pakeisti laikantis 6a straipsnyje nurodytos tvarkos.
Pagrindimas
Siekiant aiškumo ir remiantis geresnio reglamentavimo gairėmis, teisiniame pasiūlyme, apibrėžiančiame bet kokią EB institucijų nuomone reikalingą, o ne bendros įmonės organų inicijuotą arba vykdomą, pakeitimo procedūrą, turėtų būti vienas straipsnis. Taip pat žr. Reglamento 6 a straipsnio (naujo) pakeitimą.
Pakeitimas
30
4 straipsnio 1 dalies a punktas
a) narių įnašų lėšomis, laikantis jos įstatų 1 straipsnio, ir
a) narių įnašų lėšomis, laikantis jos įstatų 1, 3 ir 11 straipsnių.
Pagrindimas
Pranešėjas kol kas nepastebėjo jokių alternatyvių mechanizmų, kurie privačiam sektoriui taikytų savo finansinius indėlius. Šiuo metu siūlomas teisinis pasiūlymas, nes juo numatomi finansiniai privataus sektoriaus įsipareigojimai visuomeninio ir privataus sektoriaus bendradarbiavimo (PPP) srityje. Būtų tinkama ir pageidautina, kad dėl šių klausimų būtų diskutuojama Europos Parlamente, bei būtų nustatytos tam tikros PPP gairės.
Pakeitimas
31
4 straipsnio 1 dalies b punktas
(b) galimų atskaitymų nuo maršruto rinkliavų lėšomis, kaip apibrėžta Reglamento (EB) Nr. 550/2004 15 straipsnio 3 dalies e punkto antroje įtraukoje. Komisija, laikydamasi Reglamento (EB) Nr. 550/2004 15 straipsnio 4 dalyje numatytos tvarkos, nustato šių atskaitymų surinkimo ir panaudojimo taisykles.
Išbraukta.
Pagrindimas
Reikia vengti papildomų maršruto rinkliavų. Vartotojai prie programos finansavimo prisidės mokesčiais Eurokontrolei. Sėkmingas apibrėžtas vykdymo laikotarpis paskatintų aiškų verslo planavimą ir reikalingas privačias investicijas (bei visuomenines lėšas).
Pakeitimas
32
4 straipsnio 3 dalis
3. Visos Bendrijos finansinės įmokos bendrai įmonei bus mokamos ne ilgiau kaip iki 1 straipsnyje nurodyto laikotarpio pabaigos.
3. Visos Bendrijos finansinės įmokos bendrai įmonei bus mokamos ne ilgiau kaip iki 1 straipsnyje nurodyto laikotarpio pabaigos , nebent, remdamiesi Komisijos pasiūlymu, kitaip nuspręstų Europos Parlamentas ir Taryba. .
Pagrindimas
Teisinėje priemonėje turi būti paminėtas papildomas EB indėlis. Tačiau EB finansinį indėlį turėtų lydėti tinkamai nustatyta biudžeto procedūra.
Pakeitimas
33
5 straipsnio 1 dalis
1. Reglamento (EEB) Nr. 549/2004 5 straipsniu įsteigtam komitetui (toliau – komitetas), nuolatos teikiama informacija apie bendros įmonės darbų eigą. Tuo tikslu Komisija į komiteto darbotvarkę įtraukia SESAR projekto klausimą.
1. Reglamento (EEB) Nr. 549/2004 5 straipsniu įsteigtam komitetui (toliau – komitetas), nuolatos teikiama informacija apie SESAR bendros įmonės darbų eigą. Tuo tikslu Komisija į komiteto darbotvarkę įtraukia SESAR projekto klausimą.
Pagrindimas
Pridėtas paprastas patikslinimas.
Pakeitimas
34
5 straipsnio 2a dalis (nauja)
2a . Komisijos pozicija dėl sprendimus dėl pagrindinio ATM plano techninių patikslinimų priimančios Administracinės valdybos bus priimta remiantis Sprendimo 1999/468/EB 3 straipsnyje numatyta procedūra.
Pagrindimas
Šį pakeitimą reikėtų traktuoti atsižvelgiant į 6 a straipsnį (naują) dėl peržiūrėjimo nuostatos. Kitaip tariant, šis pakeitimas tik įpareigoja Komisiją priimti sprendimą dėl pagrindinio ATM plano techninių pakeitimų, prieš tai pritaikius patariamąją komitologijos procedūrą.
Pakeitimas
35
5a straipsnis(naujas)
5a straipsnis
Naujų narių stojimas
Komisija informuoja Europos Parlamentą ir Tarybą apie naujų narių stojimą. Visų naujų narių dalyvavimą, įskaitant narių iš trečiųjų šalių dalyvavimą, tvirtina Europos Parlamentas ir Taryba.
Pagrindimas
Ši teisinė nuostata yra paimta iš Galilėjaus bendros įmonės (Reg.(EB) Nr.876/2002) ir šiek tiek pakeista (dėl Europos Parlamento vaidmens). Tai yra būtina sąlyga tokiai viešajai ir privačiajai partnerystei, kaip SESAR bendra įmonė.
Pakeitimas
36
6 straipsnis
Kas trejus metus , skaičiuojant nuo bendros įmonės veiklos pradžios ir baigiantis bendros įmonės veiklos terminui, Komisija atlieka šio reglamento įgyvendinimo, bendros įmonės pasiektų rezultatų ir darbo metodų įvertinimą.
Pagal sutarties 173 straipsnį , skaičiuojant nuo bendros įmonės veiklos pradžios ir baigiantis bendros įmonės veiklos terminui, Komisija atlieka šio reglamento įgyvendinimo, bendros įmonės pasiektų rezultatų ir darbo metodų įvertinimą. Komisija Europos Parlamentui ir Tarybai pateikia pranešimus apie šių vertinimų rezultatus, bei jais remiantis darytinas išvadas.
Pagrindimas
Turi būti užtikrinta, kad Parlamentas ir Taryba būtų visiškai ir nuolatos informuojami apie bendros įmonės rezultatus ir darbo metodus.
SESAR bendroji įmonė yra ilgalaikis projektas, kuriam būtini nuolatiniai vertinimai, siekiant nustatyti trūkumus bei galimus atidėliojimus kaip galima ankstesnėje stadijoje. Būtina aiškiai pabrėžti Parlamento dalyvavimą šiame procese.
Pakeitimas
37
6a straipsnis (naujas)
6a straipsnis
Persvarstymas
Jeigu Komisija mano, kad yra būtina, arba jeigu, remdamiesi komitologijos procedūra, Europos Parlamentas arba Taryba prašo, kad šis reglamentas arba jo įstatai būtų persvarstyti, Komisija, remdamasi EB sutartyje pateikta procedūra, pateikia atitinkamą teisinį pasiūlymą.
Pagrindimas
Tai yra svarbus procedūros pakeitimas, kuriuo siekiama išsaugoti Europos Parlamento prerogatyvą Bendrijos teisėje.
Pakeitimas
38
Priedo 1 straipsnio 2 dalies 3 įtrauka
- valstybinės ir privačios įmonės ar organizacijos.
- valstybinės ir privačios įmonės ar organizacijos, sudariusios bent vieną susitarimą su Europos Bendrija oro transporto srityje.
Pagrindimas
Atsižvelgiant į SESAR bendros įmonės viešosios ir privačios partnerystės pobūdį, turėtų būti pridėtos pagrįstos dalyvavimo bendroje įmonėje sąlygos. Šiuo pakeitimu siekiama įtraukti vieną sąlygą, t.y. susitarimą su EB. [...] yra reikalingi, nes dar neįvykdytas prašytas patikslinimas.
Pakeitimas
39
Priedo 1 straipsnio 3 dalis
3. Prašymai dėl narystės pagal 2 dalį adresuojami vykdomajam direktoriui, kuris perduoda jį administracinei valdybai.
3. Prašymai dėl narystės pagal 2 dalį adresuojami vykdomajam direktoriui, kuris perduoda jį administracinei valdybai.
Administracinė valdyba priima sprendimą prašymą priimti arba atmesti. Jei sprendimas teigiamas, vykdomasis direktorius derasi dėl stojimo sąlygų ir pateikia jas administracinei valdybai. Į sąlygas gali būti įtrauktos nuostatos dėl finansinių įnašų ir atstovavimo administracinėje valdyboje.
Administracinė valdyba pataria Komisijai prašymą priimti arba atmesti, o Komisija, remdamasi 5a straipsnyje išdėstyta procedūra, pateikia pasiūlymą. Jei sprendimas teigiamas, vykdomasis direktorius derasi dėl stojimo sąlygų ir pateikia jas administracinei valdybai. Į sąlygas gali būti įtrauktos nuostatos dėl finansinių įnašų ir atstovavimo administracinėje valdyboje.
Pagrindimas
Tai yra būtinas patikslinimas, paimtas iš Reglamento 5 a straipsnio (naujo) dėl naujų narių stojimo. Procedūra turi būti pateikta aiškiai, kad nebūtų galima jos neteisingai interpretuoti arba pakartoti precedentinius atvejus. Už šiuos klausimus yra atsakingos ES institucijos, o ne jų viešo ir privataus pobūdžio bendros įmonės, pvz., SESAR.
Pakeitimas
40
Priedo 1 straipsnio 3a dalis (nauja)
3a . Siūlydama, ar leisti derybas dėl stojimo su viešosiomis ar privačiosiomis įstaigomis, atsižvelgiant į Priedo 1 straipsnio 2 dalies 3 įtraukoje nurodytą susitarimą, administracinė valdyba ypač turėtų atsižvelgti į šiuos kriterijus:
- dokumentų išmanymą ir oro eismo valdymo ir (arba) įrangos gamybos, ir (arba) oro eismui valdyti naudojamų paslaugų patirtį,
- indėlį, kurį įmonė arba įstaiga galėtų įnešti į pagrindinio ATM plano vykdymą,
- įmonės arba įstaigos finansinį saugumą ,
- galimą interesų konfliktą.
Pagrindimas
Tai yra 1 straipsnio 2 1 a pastraipos (naujos) pakeitime nurodytos pagrindinės sąlygos tęsinys. Jis patikslina kriterijus ir procedūrą. Tarybos darbo grupė pritarė panašiam tekstui. Šį pakeitimą reikėtų vertinti kartu su 5 a straipsnio pakeitimu (nauju).
Pakeitimas
41
Priedo 3 straipsnio 1 dalies aa punktas (naujas)
aa) karinių institucijų atstovas;
Pagrindimas
Pramonės atstovą turėtų paskirti atitinkamos Europos lygmeniu atstovaujančiosios organizacijos. Karinių institucijų atstovą turėtų paskirti atitinkama atstovaujančioji organizacija, susijusi su oro eismo valdymu Europos lygmeniu.
Pakeitimas
42
Priedo 3 straipsnio 2 dalis
2. 1 dalies b, c, d, e ir f punktuose nurodytus atstovus skiria pagal Reglamento (EB) Nr. 549/2004 6 straipsnį įsteigtas Pramonės konsultacinis organas.
2. Administracinėje valdyboje Europos Parlamentas turi stebėtojo statusą.
Pagrindimas
Naujas tekstas yra susijęs su Europos Parlamento vaidmeniu viešosios ir privačios partnerystės bendroje įmonėje. Europos Parlamentui suteikiamas stebėtojo statusas yra grindžiamas dviem dalykais: Parlamento viešosios ir privačios partnerystės valdymu, įtrauktu keičiant mokslinių tyrimų finansavimą viešųjų paslaugų srityje ir jo biudžetinio vaidmens įgyvendinimu vienodai su Taryba.
Pakeitimas
43
Priedo 3 straipsnio 2a dalis (nauja)
2a . Administracinei valdybai pirmininkaus Komisija.
Pagrindimas
Tai būtina nuostata, kuriai pritarė Taryba.
Pakeitimas
44
Priedo 4 straipsnio 1 dalis
1. 3 straipsnio 1 dalies a ir b punktuose nurodyti atstovai turi balsavimo teisę .
1. Visi 3 straipsnio 1 dalyje nurodyti atstovai, pagal 2 dalies nuostatas, turi balsą, kurio svarumas priklauso nuo jų kapitalo dalies bendroje įmonėje .
Pagrindimas
Yra pasiūlytas naujas balsų svarumo atstovavimo paskirstymas, kuris yra susijęs su kiekvieno atstovo indėliu į administracinę valdybą.
Pakeitimas
45
Priedo 4 straipsnio 2 dalis
2. Bendros įmonės narių turimų balsų skaičius yra proporcingas jų kapitalo daliai bendroje įmonėje. Tačiau Bendrija ir Eurokontrolė turi ne mažiau nei po 30% visų balsų, o 3 straipsnio 1 dalyje b punkto nurodytam oro keleivių atstovui skiriama ne mažiau nei 10% visų balsų.
2. Bendros įmonės narių turimų balsų skaičius yra proporcingas jų kapitalo daliai bendroje įmonėje pagal 4 straipsnio 1 dalį . Tačiau Bendrija ir Eurokontrolė turi ne mažiau nei po 30% visų balsų, 3 straipsnio 1 dal ies b punkt e nurodytam oro keleivių atstovui skiriama ne mažiau nei 10% visų balsų, o 3 straipsnio 1 dalies c punkte nurodytam navigacijos paslaugų teikėjų atstovui skiriama ne mažiau kaip 10% visų balsų.
Pagrindimas
Tai suteikia būtiną teisinį aiškumą.
Pakeitimas
46
Priedo 4 straipsnio 5 dalis
5. Sprendimams dėl naujų narių priėmimo pagal 1 straipsnio 2 dalį, vykdomojo direktoriaus skyrimo ir bendros įmonės panaikinimo turi pritarti administracinėje valdyboje dalyvaujantis Bendrijos atstovas.
Išbraukta.
Pagrindimas
Šis pakeitimas atsirado dėl pranešėjo 5 a straipsnio (naujo) dėl naujų narių stojimo pakeitimo.
Pakeitimas
47
Priedo 4 straipsnio 5a dalis (nauja)
5a. Norint, kad būtų priimti sprendimai dėl oro eismo valdymo generalinio plano ir su tuo susiję pakeitimai, reikia, kad teigiamai balsuotų visi nariai steigėjai. Nepažeidžiant 1 dalies nuostatų tokie sprendimai neturėtų būti priimami, jei vienbalsiai nepritaria 3 straipsnio 1 dalies c – f punktuose nurodyti atstovai.
Pagrindimas
Šiuo pakeitimu, pateikiant oro eismo valdymo generalinio plano pakeitimus, siekiama užtikrinti nuoseklų sprendimų priėmimą.
Pakeitimas
48
Priedo 4 straipsnio 5b dalis (nauja)
5b. Generalinis oro eismo valdymo planas paskelbiamas ir pateikiamas Europos Parlamentui.
Pakeitimas
49
Priedo 5 straipsnio 1 dalies b punktas
b) priimti sprendimus dėl naujų narių priėmimo;
b) teikti pasiūlymus dėl naujų narių priėmimo;
Pagrindimas
Šis pakeitimas neprieštarauja 5 a straipsnio (naujo) ir priedo 1 straipsnio 3 dalies ir 4 straipsnio 5 dalies pakeitimams. Administracinė valdyba tiesiog teikia pasiūlymus, atsižvelgdama į kriterijų įgyvendinimą, bet nesprendžia. Dėl naujų narių priėmimo sprendžia ES institucijos.
Pakeitimas
50
Priedo 5 straipsnio 1 dalies c punktas
c) skirti vykdomąjį direktorių ir patvirtinti organizacinę schemą;
c) remiantis priedo 6 straipsnio 1 dalyje ir 6 straipsnio 2 dalyje išdėstyta procedūra, skirti vykdomąjį direktorių ir patvirtinti organizacinę schemą;
Pagrindimas
Šis pakeitimas turėtų būti traktuojamas atsižvelgiant į priedo 6 straipsnio 1 ir 2 dalių pakeitimus dėl vykdomojo direktoriaus skyrimo procedūros.
Pakeitimas
51
Priedo 5 a straipsnis (naujas)
5a straipsnis
Interesų konfliktų išvengimas
1. Bendros įmonės arba administracinės valdybos nariai ir bendros įmonės personalas nedalyvauja vykdant, rengiant, vertinant ar teikiant viešųjų konkursų skelbimo procedūras, jeigu jie yra sudarę partnerystės susitarimus su organizacijomis, kurios yra potencialios kandidatės dalyvauti viešuosiuose konkursuose arba atstovauja tokioms organizacijoms.
2. SESAR bendros įmonės nariai ir administracinės valdybos nariai privalo paskelbti apie bet kokį tiesioginį ar netiesioginį asmeninį ar bendrą interesą dėl administracinės valdybos bet kurio darbotvarkės klausimo svarstymų rezultatų. Šis reikalavimas taip pat taikomas personalui dėl su jam pavestų užduočių.
3. Remdamasi 2 dalyje minėtu atskleidimu, administracinė valdyba gali nuspręsti nariams, dalyviams ar personalui neleisti dalyvauti priimant sprendimus, jeigu gali iškilti interesų konfliktas. Nariai, dalyviai ir personalas, kuriems neleidžiama dalyvauti priimant sprendimus, negali gauti informacijos, susijusios su tomis sritimis, kuriose gali iškilti interesų konfliktas.
Pagrindimas
Šis pakeitimas atsirado pranešėjui pasikonsultavus su Tarybos ir Komisijos atstovais dėl poreikio patikslinti interesų konfliktą. Tarybos darbo grupė pasiūlė šį tekstą.
Pakeitimas
52
Priedo 6 straipsnio 1 dalis
1. Vykdomasis direktorius yra atsakingas už kasdieninį bendros įmonės valdymą, taip pat yra jos teisinis atstovas. Jį Komisijos siūlymu skiria administracinė valdyba. Atlikdamas savo pareigas jis yra visiškai nepriklausomas.
1. Vykdomasis direktorius yra skiriamas administracinės valdybos, remiantis nuopelnais ir užfiksuotais administraciniais, bei vadybiniais įgūdžiais, o taip pat atitinkama kompetencija ir patirtimi, renkantis iš sąrašo, kuriame turi būti mažiausiai treji Komisijos ir Eurokontrolės pasiūlyti kandidatai, kuris remiasi viešo konkurso metu gautais rezultatais, bei išklausius Europos Parlamento paskirto atstovo nuomonę. Administracinė valdyba priima sprendimą didžiają trejų ketvirtadalių savo narių dauguma.
Pagrindimas
Teisinės nuostatos buvo paimtos iš G. Gargani pranešimo ( A6-0355/2005 ), kurį Europos Parlamentas patvirtino 2005 m. gruodžio 13 d., tačiau kuris vis dar laukia patvirtinimo Taryboje. Komisijos pasiūlymas ir anksčiau paminėtas pranešimas yra susiję su Europos GNSS priežiūros institucijos vykdomojo direktoriaus įgaliojimų trukme. Taigi būtina, kad tokia pati teisinė procedūra būtų taikoma ir „SESAR bendros įmonės“ vykdomajam direktoriui.
Pakeitimas
53
Priedo 6 straipsnio 1a dalis (nauja)
1a. Vykdomasis direktorius pareigas eina penkerius metus. Komisijos pasiūlymu, išklausius Europos Parlamento paskirto atstovo nuomonę ir atlikus įvertinimą, kadencijos laikotarpis gali būti pratęstas ne ilgiau kaip trejiems metams.
Pagrindimas
Šios dvi teisinės nuostatos buvo paimtos iš Gargani pranešimo ( A6-0355/2005 ), kurį 2005 m. gruodžio 13 d. patvirtino Europos Parlamentas, tačiau dar vis nepatvirtino Taryba. Komisijos pasiūlymas ir minėtas pranešimas yra susiję su Europos GNSS priežiūros tarnybos vykdomojo direktoriaus kadencijos trukme. Todėl teisinga tą pačią procedūrą taikyti SESAR bendros įmonės vykdomajam direktoriui.
Pakeitimas
54
Priedo 8 straipsnio įvadinė dalis
Siekdama įvykdyti šio reglamento 1 straipsnyje nurodytas užduotis, bendra įmonė sudaro susitarimą su Eurokontrole, pagal kurį :
1. Siekdama įvykdyti šio reglamento 1 straipsnyje nurodytas užduotis, bendra įmonė sudaro specifinius susitarimus su savo nariais.
1a. Eurokontrolės vaidmuo ir indėlis nustatomi sudarant susitarimą su bendra įmone. Šiame susitarime:
Pagrindimas
Pagal 3 straipsnio pakeitimą visi bendros įmonės nariai turėtų sudaryti susitarimus.
Pakeitimas
55
Priedo 8 straipsnio a ir b punktai
a) Eurokontrolė ir bendra įmonė vienodai naudojasi projektavimo etapo metu pasiektais rezultatais;
a) numatyti projektavimo etapo metu pasiektų rezultatų perdavimo ir naudojimo kartu su bendra įmone būdai;
b) Eurokontrolė yra įpareigojamas atlikti užduotis , susijusias su plano įgyvendinimu, ir administruoti joms skirtas lėšas:
b) apibrėžtos Eurokontrolės užduotys ir įsipareigojimai įgyvendinant generalinį oro eismo valdymo planą, t. y.:
Pagrindimas
Siekiama aiškiau apibrėžti Eurokontrolės vaidmenį ir įsipareigojimus plėtotės etapo metu.
Pakeitimas
56
Priedo 11 straipsnio 3 dalies 1 pastraipa
3.1 straipsnio 2 dalies antroje ir trečioje įtraukoje nurodyti nariai, įsipareigoja pervesti ne mažesnį nei 10 mln. eurų pradinį įnašą per vienerius metus nuo jų narystės patvirtinimo. Nariams, į bendrą įmonę įstojantiems per 12 mėnesių nuo jos įsteigimo, šis įnašas sumažinamas iki 5 mln. eurų.
3. 3.1 straipsnio 2 dalies antroje ir trečioje įtraukoje nurodyti nariai, įsipareigoja pervesti ne mažesnį nei 10 mln. eurų pradinį įnašą per vienerius metus nuo jų narystės patvirtinimo.
Pagrindimas
Ši palanki sąlyga diskriminuoja finansiškai kitus 1 straipsnio 1 dalyje minimus narius.
Pakeitimas
57
Priedo 11 straipsnio 3 dalies 2 pastraipa
Individualiai arba kolektyviai į įmonę stojančioms įmonėms, kurios gali būti laikomos mažosiomis arba vidutinėmis įmonėmis pagal 2003 05 6. Komisijos rekomendaciją dėl mažųjų ir vidutinių įmonių nustatymo , ši suma yra sumažinama iki 250 000 eurų, nepriklausomai nuo stojimo datos .
Individualiai arba kolektyviai į įmonę stojančioms įmonėms, kurios gali būti laikomos mažosiomis arba vidutinėmis įmonėmis pagal 2003 05 06 Komisijos rekomendaciją dėl mažųjų ir vidutinių įmonių nustatymo, ši suma yra sumažinama iki 250 000 eurų, neatsižvelgiant į stojimo datą . Steigėjai nariai turi galimybę paskirstyti mokėjimą į keletą dalių per laikotarpį, kuris bus nustatytas.
Pagrindimas
MVĮ neturi tiek atsargų, kad galėtų iš karto sumokėti 250 000 eurų sumą, ir jei jos privalėtų tai padaryti, kreiptųsi paskolos finansų rinkoje. Kadangi MVĮ kredito reitingas paprastai yra žemesnis nei didelės įmonės, svarbu, kad MVĮ galėtų savo didžiausią įnašą padalyti į keletą mokamų dalių, nes taip atsirastų galimybė gauti finansavimą iš šalies, sumažėtų trumpalaikė finansinė našta ir padidėtų tikimybė gauti ilgalaikį pelną.
Pakeitimas
58
Priedo 11 straipsnio 5 dalis
5. Galimi įnašai natūra. Yra nustatoma jų vertė ir nauda bendros įmonės veiklos vykdymui.
5. Galimi įnašai natūra ir tai yra išdėstyta šio priedo 8 straipsnyje minimuose susitarimuose. Yra nustatoma jų vertė ir nauda bendros įmonės veiklos vykdymui.
Pagrindimas
Tai kyla iš pakeitimo priedo 8 str. 1 daliai.
Pakeitimas
59
Priedo 17 straipsnis
Teisė į nuosavybę
Bendra įmonė valdo visą materialųjį ir nematerialųjį sukurtą arba jai perleistą turtą, skirtą SESAR projekto įgyvendinimo etapui.
Teisė į nuosavybę
Bendra įmonė valdo visą materialųjį ir nematerialųjį sukurtą arba jai perleistą turtą, skirtą SESAR projekto plėtotės etapui , remdamasi narystės susitarimais, sudarytais su SESAR bendra įmone. Projekto duomenimis, bendra įmonė gali suteikti stojimo teises, visų pirma, savo nariams, bet taip pat Europos Sąjungos valstybėms narėms ir (arba) Eurokontrolei asmeniniams nekomerciniams tikslams.
Pagrindimas
Šį pakeitimą reikia atidžiai išnagrinėti, nes jame išdėstomos su nuosavybės teisėmis susijusios teisinės nuostatos. Panašų pasiūlymą pateikė Tarybos darbo grupė.
AIŠKINAMOJI DALIS
Chronologija
2004 m. teisės aktas „Bendras Europos dangus“ padėjo institucinį ir reglamentinį pagrindą vientisam ir sąveikaujančiam oro eismo valdymui.
Šiuo metu mes esame „Bendro dangaus“ įgyvendinimo etape ir reikia skubiai spręsti reikalingų technologijų vystymo problemą.
Todėl Europos Komisija, bendradarbiaudama su Europos oro navigacijos saugumo organizacija (Eurokontrole), pradėjo vykdyti Europos oro eismo kontrolės modernizavimo projektą (SESAR), kurį daugiausiai finansuoja privatus sektorius. Ši struktūra yra trišalio finansavimo viešojo ir privačiojo sektoriaus partnerystė.
SESAR tikslas yra sukurti bendrą įmonę, siekiant įgyvendinti Europos oro eismo naujos kartos valdymo sistemą.
Kodėl reikalinga SESAR?
Kaip rodo prognozės, iki 2015 m. oro eismo kiekis padvigubės ar net patrigubės. Be to, sektoriaus BVP siekia 220 milijardų eurų ir jame dirba 3,1 mln. žmonių.
Kliūtys Europos oro transporto infrastruktūrose, ypač oro eismo valdymo srityje, yra neišvengiamos. Tai dar labiau patvirtina faktas, kad dabartinės ATM sistemos aprūpintos dvidešimties ar net daugiau metų senumo technika. Amžiuje, kai komunikacija vyksta per palydovus, Galilėjaus ir kitus didelio našumo tinklus, pilotai ir kontrolieriai vis dar bendrauja per radiją.
Dabartinė sistema gali užtikrinti oro eismo valdymo funkcionavimą ir saugumą, tačiau akivaizdu, kad ji jau pasiekė savo ribas. Nevientisa ir tik iš dalies sąveikaujanti oro eismo valdymo infrastruktūra negalės atremti ateinančių metų iššūkių: didesnio saugumo, išaugusio eismo, energijos veiksmingumo ir aplinkosauginių suvaržymų. Yra iškilęs naujovių poreikis.
SESAR, kaip „Bendro Europos dangaus“ techninė dalis, privalo:
• oro eismo kontrolei pritaikyti naująsias technologijas,
• užtikrinti skrydžių saugumą ir organizavimą,
• organizuoti oro navigacijos paslaugas,
• apibrėžti valdžios institucijų ir paslaugų teikėjų priežiūros vaidmenis ir atsakomybę.
Šiandieną reikia išnaudoti navigacijos sistemas per automatizuotą valdymą realiu orlaivių skridimo laiku. Tačiau, nueidamas dar toliau, pranešėjas pabrėžia dviejų sistemų, SESAR ir Galilėjaus, tarpusavio sąveikos būtinybę.
Be to, taip pat yra svarbus didelis poveikis saugumui ir poveikis aplinkai. Komisija mano, kad vieno skrydžio metu šiltnamio efektą sukeliančių dujų kiekį galima sumažinti 4-6 proc.
SESAR sudaro:
Į oro eismo naujos kartos valdymo sistemą bus įtraukti sudėtingi žemės ir lėktuvų ryšiai bei automatinės priemonės kontrolieriams ir pilotams. Oro transportas daugiausia yra tarptautinis, todėl įgyvendinimas privalo vykti sinchroniškai. Su 60 skirtingų žemėje įrengtų ATM sistemų ir maždaug 5000 lėktuvų, SESAR yra tas trūkstamas teisės aktas, kuris leis Europos Sąjungai, naudojančiai „Bendro dangaus“ teisines priemones, veiksmingai suderinti naujos technologijos įdiegimą. Galime pabrėžti, kad SESAR kuria Bendrijos pridėtinę vertę ir nei viena valstybė negali viena plėtoti tokios sistemos.
SESAR bendra įmonė šiuo metu yra pirmas viešojo ir privačiojo sektoriaus partnerystės rezultatas, vykdomas dalyvaujant Europos Bendrijai.
Projektas organizuojamas trimis etapais.
2005 m. prasidėjęs projektavimo etapas tęsis iki 2007 m. Juo apibrėžiama programa (pagrindinis ATM planas), t.y. technologijos, kurias reikia vystyti, ir organizavimo būdai. Europos biudžetas ir Eurokontrolė skiria 601 mln. eurų. (50/50).
Plėtotės etapas (2008–2013 m.), kurio metu bus kuriamos sistemos ir įgyvendinami kritiniai jų elementai. Jam reikės 300 mln. eurų per metus (1/3 iš Europos biudžeto, 1/3 iš Eurokontrolės, 1/3 iš privačiojo sektoriaus).
Diegimo etapas (2014–2020 m.), kaip skelbiama Komisijos komunikate, bus finansuojamas privataus sektoriaus ir plačiai taikomas Europoje bei susijusiose šalyse.
Pranešėjo pozicija:
Pranešėjas bando priminti, kad tokios darbotvarkės laikymasis lemia programos svarbą.
Jungtinės valstijos taip pat kuria oro eismo naujos kartos valdymo sistemą. Dėl Europos konkurencingumo svarbu išlaikyti mūsų technologinę pažangą.
Vis dėlto, Komisijos pasiūlyme dėl SESAR bendros įmonės įkūrimo, lieka neišspręsta keletas pagrindinių problemų, pvz., tikslus etapų apibrėžimas, privataus sektoriaus finansinio dalyvavimo garantijos, intelektinės nuosavybės teisės, galimi interesų konfliktai, bendros įmonės įstatai ir jų peržiūrėjimas, naujų narių priėmimo procedūra ir balsavimo teisė administracijos valdyboje ir galiausiai – Europos Parlamento dalyvavimas.
Pranešėjas mano, kad būtina patikslinti etapų apibrėžimą . Pakeitimai aiškiai apibrėžia tris SESAR etapus ir bendros įmonės egzistavimas yra įsivaizduojamas antrajame etape. Komisija turės pateikti pasiūlymą dėl teisės akto, nustatantį trečiąjį etapą.
Pranešėjas taip pat pabrėžia bendros įmonės tikslo, valdymo ir gyvavimo trukmės peržiūros sąlygos svarbą. Atsižvelgiant į GALILĖJAUS įgyvendinimo problemas, svarbu iš anksto numatyti tokias kliūtis.
Dėl naujų narių priėmimo į bendrą įmonę – pranešėjas prašo Europos Parlamento ir Tarybos patvirtinimo. Atsižvelgiant į bendros įmonės viešosios ir privačiosios partnerystės pobūdį, taip pat svarbu nustatyti specialias priėmimo sąlygas. Reikia užtikrinti, kad nauji dalyviai jau būtų sudarę su Sąjunga susitarimą oro eismo srityje. Jie taip pat turės pateikti dokumentus, patvirtinančius jų patirtį ATM srityje, jų prisidėjimą prie pagrindinio ATM plano, jų finansinį indėlį ir galimus interesų konfliktus.
Finansavimas:
Pirmąjį projekto etapą visiškai finansuoja Europos Sąjunga ir Eurokontrolė, todėl reikėtų patikslinti privačiojo sektoriaus indėlį antrajame etape. Komisijos pasiūlyme dėl bendros įmonės sudėties numatomas finansinis privataus sektoriaus dalyvavimas programos plėtotės etapu, įvedant galimą oro navigacijos mokestį.
Etapas
Metai
Finansavimas
Dalyviai
Apibrėžimas
2005-2007
60 mln. eurų:
Eurokontrolė (30 mln. eurų)
Bendrija (30 mln. eurų)
Eurokontrolė
Plėtotė
2008-2013
300 mln. eurų per metus
Bendrija (100 mln eurų)
Eurokontrolė (30 mln. eurų)
Verslas ir kiti (100 mln. eurų)
Bendra
įmonė
Diegimas
2014-2020
Verslas
Verslas
(Šaltinis COM(2005)0602 , p. 9)
Patirtis rodo, kad privačių įmonių priėmimas į bendrą įmonę gali sukelti interesų konfliktų . Interesų konfliktai taip pat kyla, kai bendros, privačiosios ar viešosios įmonės narys gali pasinaudoti savo profesinėmis ar tarnybinėmis galiomis. Viešojo ir privačiojo sektorių interesai taip pat iš esmės skiriasi: programa komercinį interesą daugiausiai sukuria privačiajam sektoriui, todėl viešasis sektorius turi prisiimti kitus bendro intereso tikslus ir būtinai turi veikti nepriklausomai nuo pramonės ar komercinių interesų.
Viena iš pagrindinių bendros įmonės užduočių – ruošti ir vykdyti paraiškų konkursus, reikalingus plėtotės etapui. Siekiant išvengti interesų konfliktų, bendros įmonės nariai turi būti apsaugoti nuo galimų interesų konfliktų. Pasibaigus procedūrai, specialios sutartys, kuriomis nustatomos pagrindinės techninės ir finansinės sąlygos, bus perduotos bendrai įmonei ir jos nariams.
Taip pat yra patikslintas bendros įmonės nario steigėjo Eurokontrolės vaidmuo. Specialiuose susitarimuose su bendra įmone reikia apibrėžti projektavimo etapo rezultatų paskirstymo ir panaudojimo sąlygas.
Europos Parlamento dalyvavimas :
Pranešėjas pastebi, kad pasiūlyme visiškai neužsimenama apie biudžeto kontrolės instituciją, nors didelė dalis bendros įmonės veiklos turi būti finansuojama iš Bendrijos biudžeto. Bendra įmonė įdarbins personalą ir bus priklausoma nuo Bendrijos pagalbos, todėl reikėtų, kad bendra įmonė prisiderintų prie bendrų biudžeto procedūrų, kad būtų galima geriau kontroliuoti jos veiklą ir pagerinti administracinių išlaidų priežiūrą. Turėtų būti konsultuojamasi su Europos Parlamentu dėl vykdomojo direktoriaus paskyrimo, įstatų keitimo, galimo bendros įmonės finansavimo pratęsimo, o Europos Parlamentas turėtų turėti stebėtoją administracijos valdyboje.
Kadangi administracijos valdyba yra atsakinga už daug svarbių užduočių, reikėtų geriau paskirstyti atstovavimą, remiantis šiais kriterijais: viešosios organizacijos, tarpvyriausybinės organizacijos, privatusis sektorius. Balsavimo teisės bus tinkamai paskirstytos ir priklausys nuo finansinio kapitalo.
Skirdama vykdomąjį direktorių, Komisija, prieš tai pasikonsultavusi su Europos Parlamentu, administracinei valdybai turi pateikti trijų galimų kandidatų sąrašą. Penkerių metų kadencija yra atnaujinama daugiausiai trejiems metams.
Išvados:
· SESAR bus pirma bendra įmonė, kuri bus viešosios ir privačiosios partnerystės rezultatas ir šia prasme ji sukurs precedentą.
· SESAR ir GALILĖJUS yra giminingi projektai, su nustatytais vidutinio ir ilgo laikotarpio tikslais ir finansų grąža.
· SESAR ir „Bendro dangaus“ teisės aktas galės užtikrinti daug stabilių darbo vietų ir ši galimybė yra antras argumentas jos įgyvendinimo naudai.
TEISINIŲ REIKALŲ KOMITETO NUOMONĖ DĖL TEISINIO PAGRINDO
Gerb. Gilesui Chichesteriui
Pramonės, mokslinių tyrimų ir energetikos komiteto
Pirmininkui
BRIUSELIS
Dėl: Pasiūlymo dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti įsteigimo ( KOM(2005)0602 – C6‑0002/2006 – 2005/0235(CNS) )
Dar nepaskelbta Oficialiajame leidinyje. teisinio pagrindo
Gerb. Pirmininke,
2006 m. kovo 26 d. laišku Jūs kreipėtės į Teisės reikalų komitetą pagal Darbo tvarkos taisyklių 35 straipsnio 2 dalį, kad šis apsvarstytų minėtojo Komisijos pasiūlymo teisinio pagrindo pagrįstumą ir tinkamumą.
Komitetas minėtąjį klausimą apsvarstė 2006 m. balandžio 20 d. posėdyje.
Jūsų laiške rašoma:
„Šiuo laišku prašau Jūsų komitetą pagal Darbo tvarkos taisyklių 35 straipsnį pateikti nuomonę dėl to, ar teisinis pagrindas, kurį Komisija pasiūlė minėtajame pasiūlyme dėl SESAR, yra tinkamas.
Pramonės, mokslinių tyrimų ir energetikos komiteto pranešėja Erna Hennicot-Schoepges ir Transporto komiteto nuomonės referentas Philip Bradbourn apsvarstė, ar pasiūlytas teisinis pagrindas, t. y. EB sutarties 171 straipsnis (konsultavimosi procedūra), yra tinkamas, ir ginčija Komisijos pasirinktą teisinį pagrindą dėl dviejų priežasčių – jo tikslo ir paskirties .
Pirma, pasiūlymu siekiama vieno tikslo: „modernizuoti Europos oro eismo valdymo sistemą“ (1 str. 2 dalis). Šis tikslas atitinka 2004 m. kovo 10 d. Reglamente (EB) Nr. 551 dėl bendro Europos dangaus oro erdvės organizavimo ir naudojimo
Bendro Europos dangaus sistemą reglamentuoja keturi EB reglamentai: Reglamentas Nr. 549/2004 (pagrindų reglamentas); Reglamentas Nr. 550/2004 (paslaugų teikimo reglamentas); Reglamentas Nr. 551/2004 (oro erdvės reglamentas) ir Reglamentas Nr. 552/2004 (sąveikos reglamentas). nustatytą tikslą. Tačiau keturių reglamentų, reglamentuojančių bendro Europos dangaus sistemą, teisinis pagrindas yra EB sutarties 80 straipsnio 2 dalis (bendro sprendimo procedūra).
Ir pasiūlymu dėl SESAR, ir oro erdvės reglamentu papildomai siekiama modernizavimo – pertvarkyti Europos oro erdvę siekiant veiksmingiau ir rentabiliau suderinti oro eismo srautą. Tačiau skiriasi procedūrinis teisinis pagrindas: pasiūlymas dėl SESAR grindžiamas konsultavimosi procedūra, o oro erdvės reglamentas – bendro sprendimo procedūra.
Antra, įgyvendinti bendrą tikslą siūloma taikant metodą ir naudojant lėšas , numatytus pasiūlyme dėl GALILEO programos parengimo darbui ir veikimo etapų įgyvendinimo (žr. KOM(2004)0477 ).
Kalbant apie metodą , SESAR projektas bus įgyvendinamas trimis – projektavimo (2005–2007 m.), plėtotės (2008–2013 m.) ir įdiegimo (2014–2020 m.) – etapais. Įgyvendinant GALILEO programą numatomi tokie patys trys etapai (skiriasi tik laikotarpiai). Tačiau sprendžiant dėl SESAR projekto bus taikoma konsultavimosi procedūra, o sprendžiant dėl GALILEO programos – bendro sprendimo procedūra.
Kalbant apie lėšas , SESAR projektas bus finansuojamas trijų šaltinių – EB biudžeto, Eurokontrolės ir privataus sektoriaus – lėšomis. GALILEO programą ketinama finansuoti EB biudžeto ir privataus sektoriaus lėšomis. SESAR projektas bus finansuojamas biudžeto eilučių lėšomis, skirtomis Septintajai pagrindų programai (06.06 01 eilutė) ir transeuropiniam transporto tinklui (06.03 01 eilutė) finansuoti. Tačiau GALILEO programos teisinis pagrindas yra susijęs su transeuropiniais tinklais (EB sutarties 156 straipsnis) ir numato bendro sprendimo procedūrą, o SESAR projekto teisinis pagrindas numato konsultavimosi procedūrą.
Pramonės, mokslinių tyrimų ir energetikos komiteto koordinatoriai vienbalsiai nusprendė, kad, siekiant patikrinti pasiūlymo dėl SESAR teisinį pagrindą, reikėtų pasikonsultuoti su Teisės reikalų komitetu. Be to, Pramonės, mokslinių tyrimų ir energetikos komitetas pakartojo nusistovėjusią Europos Parlamento poziciją, kad, pritariant SESAR projekto teisiniam pagrindui, neturėtų būti keliama grėsmė su bendro sprendimo procedūra susijusioms Parlamento teisėms ir rizikuojama sukurti precedentą“.
Vertinimas
Aktualūs EB sutarties straipsniai
Pasiūlyme dėl direktyvos kaip teisinis pagrindas nurodomas 171 straipsnis.
171 straipsnis
Bendrija gali kurti bendras įmones ar kokias nors kitas struktūras, reikalingas Bendrijos mokslinių tyrimų, technologijų plėtros ir demonstravimo programoms veiksmingai vykdyti.
Pažymėtina, jog 172 straipsnio pirmoje pastraipoje numatyta, kad:
„171 straipsnyje nurodytas nuostatas Taryba priima Komisijos siūlymu kvalifikuota balsų dauguma ir pasikonsultavusi su Europos Parlamentu bei Ekonomikos ir socialinių reikalų komitetu“.
Pramonės, mokslinių tyrimų ir energetikos komitetas kaip teisinį pagrindą siūlo 80 straipsnio 2 dalį, taikomą bendrai transporto politikai:
80 straipsnis
1. Šios antraštinės dalies nuostatos taikomos geležinkelių, kelių ir vidaus vandens kelių transportui.
2. Taryba kvalifikuota balsų dauguma gali nuspręsti, ar reikia priimti atitinkamas jūrų ir oro transporto nuostatas ir kokiu mastu bei kokia tvarka tai daryti.
Taikomos 71 straipsnio procedūrinės nuostatos.
Su transeuropiniais tinklais susiję šie aktualūs Sutarties straipsniai (GALLILEO programa grindžiama 156 straipsniu):
155 straipsnis
1. Kad pasiektų 154 straipsnyje paminėtus tikslus, Bendrija:
- nustato gaires, apimančias transeuropinių tinklų srityje numatomų veiksmų tikslus, prioritetus ir linkmes; šiose gairėse nustatomi bendrus interesus atitinkantys projektai;
- įgyvendina priemones, kurios galėtų užtikrinti tų tinklų tarpusavio sąveiką, ypač techninio standartizavimo srityje;
- gali remti valstybių narių remiamus bendrų interesų projektus, nustatytus pirmojoje įtraukoje nurodytose gairėse, ypač atlikdama ekonominio pagrįstumo tyrimus, teikdama paskolų garantijas arba subsidijas palūkanoms padengti; Bendrija taip pat gali prisidėti prie konkrečių projektų valstybėse narėse transporto infrastruktūros srityje finansavimo per Sanglaudos fondą, įsteigtą pagal 161 straipsnį.
Savo veikloje Bendrija atsižvelgia į galimą ekonominį tų projektų perspektyvumą.
2. Palaikydamos ryšį su Komisija, valstybės narės savitarpiškai koordinuoja nacionaliniu lygiu įgyvendinamą politiką, kuri gali turėti didesnės įtakos siekiant 154 straipsnyje nurodytų tikslų. Komisija, glaudžiai bendradarbiaudama su valstybėmis narėmis, gali imtis bet kokios naudingos iniciatyvos tokiam koordinavimui remti.
3. Bendrija gali nuspręsti bendradarbiauti su trečiosiomis šalimis savitarpio interesus atitinkantiems projektams remti ir tinklų sąveikai užtikrinti.
156 straipsnis
155 straipsnio 1 dalyje minėtas gaires ir kitas priemones Taryba patvirtina spręsdama 251 straipsnyje nustatyta tvarka ir pasikonsultavusi su Ekonomikos ir socialinių reikalų komitetu bei Regionų komitetu.
Gairėms ir bendrų interesų projektams, susijusiems su kokios nors valstybės narės teritorija, reikalingas tos valstybės narės pritarimas.
Bendrosios pastabos dėl teisinio pagrindo
Visi Bendrijos teisės aktai turi būti grindžiami Sutartyje (ar kitame teisės akte, kurį jais siekiama įgyvendinti) nustatytu teisiniu pagrindu. Teisinis pagrindas apibrėžia Bendrijos kompetenciją ratione materiae ir nurodo, kaip šia kompetencija turi būti naudojamasi, t. y. nurodo teisinę (-es) priemonę (-es), kuri (-ios) gali būti naudojama (-os), ir sprendimų priėmimo tvarką.
Turint mintyje su teisiniu pagrindu susijusias pasekmes, jo pasirinkimas turi lemiamą reikšmę, ypač Parlamentui, nes nuo teisinio pagrindo priklauso, kokias teises Parlamentas turės vykstant teisėkūros procesui ir tai, ar jų turės. Tačiau, remiantis Teisingumo Teismo praktika, teisinio pagrindo negalima parinkti subjektyviai, ir jis „turi būti grindžiamas objektyviais veiksniais, kuriuos galima patikrinti teismine tvarka“
Byla Nr. 45/86, Komisija prie Tarybą [1987] ECR 1439, 5 dalis. , pvz., nagrinėjamo teisės akto tikslu ir turiniu
Byla Nr. C-300/89, Komisija prie Tarybą [1991] ECR I-287, 10 dalis. . Be to, lemiamas vaidmuo turėtų tekti pagrindiniam teisės akto tikslui
Byla Nr. C-377/98, Nyderlandai prie Europos Parlamentą ir Tarybą [2001] ECR I-7079, 27 dalis. . Vadinasi, pirmenybė, kurią Parlamentas teikia bendro sprendimo procedūrai konsultavimosi procedūros atžvilgiu, negali būti viršesnė už rezultatus, gautus išanalizavus siūlomos priemonės tikslą ir turinį.
Remiantis Teisingumo Teismo praktika, bendro pobūdžio Sutarties straipsnis yra užtektinai pagrįstas teisinis pagrindas net tuomet, kai nagrinėjamu teisės aktu be kita ko siekiama nepagrindinės svarbos tikslo, numatyto konkrečiame Sutarties straipsnyje
Byla Nr. C-377/98, Nyderlandai prie Europos Parlamentą ir Tarybą [2001] ECR I-7079, 27–28 dalys. Byla Nr. C-491/01, British American Tobacco (Investments) ir Imperial Tobacco [2002] ECR I-11453, 93–94 dalys. .
Analizė
Pirmiausia reikia išsiaiškinti siūlomos priemonės tikslą ir turinį. Tai galima padaryti išnagrinėjus siūlomo reglamento konstatuojamąsias dalis ir nuostatas.
1 konstatuojamojoje dalyje paprasčiausiai nurodomi Pramonės, mokslinių tyrimų ir energetikos komiteto laiške paminėti keturi reglamentai, kuriais sukuriamas bendras Europos dangus.
2 konstatuojamojoje dalyje skrydžių valdymo modernizavimo Europoje (SESAR) projektas apibūdinamas kaip „sudėtinė bendro Europos dangaus technologinė dalis“.
3 konstatuojamojoje dalyje teigiama, kad SESAR projekto „paskirtis yra sutelkti ir koordinuoti veiklą, kuri Bendrijoje iki šiol buvo vykdoma nesutelktai ir nesuderintai“.
4, 5 ir 6 konstatuojamosiose dalyse paaiškinama, kad jau prasidėjo SESAR projektavimo (jį atlieka Eurokontrolė ir išlaidų kategorijos, skirtos transeuropiniams tinklams finansuoti, lėšomis finansuoja EB) etapas. Pasibaigus projektavimo etapui turi prasidėti plėtotės ir įdiegimo etapai.
7 konstatuojamojoje dalyje paaiškinama, kaip pajamos iš maršruto rinkliavų gali būti skiriamos finansuoti projektams.
8 konstatuojamojoje dalyje teigiama, kad ES prisidės prie kosmoso technologijų kūrimo.
9 konstatuojamojoje dalyje paaiškinama, jog dėl to, kad bus siekiama išvengti mokslinių tyrimų ir taikomosios veiklos dubliavimosi, įgyvendinant SESAR projektą nepadidės bendra moksliniams tyrimams ir taikomajai veiklai skiriamų oro erdvės naudotojų įnašų suma.
10 konstatuojamojoje dalyje paaiškinama, kad, Bendrijai įstojus i Eurokontrolės organizaciją, buvo pasirašytas pagrindų susitarimas dėl bendradarbiavimo kuriant bendrą Europos dangų ir vykdant mokslinių tyrimų ir taikomąją veiklą skrydžių valdymo srityje.
11 konstatuojamojoje dalyje teigiama, kad prie biudžeto, skiriamo SESAR projekto įdiegimo etapui, turi prisidėti privatus sektorius.
12 konstatuojamojoje dalyje teigiama, jog, atsižvelgiant į tai, kad šiame procese dalyvaus daug dalyvių, taip pat į reikalingus finansinius išteklius ir technines žinias, būtina sukurti juridinį asmenį, „sugebėsiantį užtikrinti koordinuotą SESAR projektui skirtų lėšų valdymą jo įgyvendinimo laikotarpiu“.
13 ir 14 konstatuojamosiose dalyse teigiama, kad taikytinos PVM ir akcizo mokesčio tvarkos požiūriu ši įstaiga turėtų būti laikoma tarptautine organizacija, tuo tarpu 14 konstatuojamojoje dalyje siūloma atleisti ją nuo visų nacionalinių mokesčių, išskyrus PVM ir akcizo mokestį, ir atleisti jos darbuotojus nuo nacionalinio pajamų mokesčio.
15 konstatuojamojoje dalyje numatyta, jog SESAR yra mokslinių tyrimų ir taikomosios veiklos projektas, kurį galima pagrįstai finansuoti pagal Bendrijos pamatines mokslinių tyrimų ir taikomosios veiklos programas, todėl būtina „įsteigti bendrą įmonę, remiantis Sutarties 171 straipsniu, norint pasiekti esminės pažangos plėtojant oro eismo kontrolės sistemos technologijas per plėtotės etapą (2008–2013 m.)“.
16 konstatuojamojoje dalyje minima, kad „1996 m. liepos 23 d. Europos Parlamento ir Tarybos sprendimo Nr. 1692/96/EB, pateikiančio Bendrijos gaires dėl transeuropinio transporto tinklo plėtros, 4 straipsnio g punkte yra numatyta galimybė finansuoti mokslinių tyrimų ir taikomąją veiklą“.
17 konstatuojamojoje dalyje kalbama apie svarbiausią bendros įmonės paskirtį – „organizuoti ir koordinuoti SESAR projektą panaudojant viešąsias ir privačias lėšas bei pasiremiant jau egzistuojančiais jos narių turimais techniniais ištekliais ir pasinaudojant Eurokontrolės patirtimi“.
18 konstatuojamojoje dalyje kalbama apie bendros įmonės buveinę.
19 konstatuojamojoje dalyje numatyta, kad bendroje įmonėje turi būti atstovaujama oro erdvės naudotojams, turint mintyje tai, kad jie moka maršruto rinkliavas ir taip finansiškai prisideda prie oro eismo valdymo sektoriui skirtos mokslinių tyrimų ir taikomosios veiklos.
20, 21 ir 22 konstatuojamosiose dalyse atitinkamai kalbama apie bendros įmonės įstatus, komitologijos procedūrą ir tai, kad bendrą įmonę reikia įsteigti nepasibaigus projektavimo etapui.
Kalbant apie dėstomosios dalies nuostatas, 1 straipsnyje kalbama apie bendros įmonės steigimą. 2 dalyje konkrečiau kalbama apie jos paskirtį:
„Bendros įmonės paskirtis – modernizuoti Europos oro eismo valdymo sistemą, sutelkiant Bendrijos mokslinių tyrimų ir taikomosios veiklos pajėgas
Kursyvas – komiteto. . Įmonė atsakinga už tokias užduotis:
– organizuoti ir koordinuoti SESAR projekto įgyvendinimą, laikantis Europos saugios oro navigacijos organizacijos agentūros (Eurokontrolė) parengto oro eismo valdymo Europoje modernizavimo plano (toliau – planas), pasitelkiant valstybinius ir privačius finansavimo šaltinius;
– nuolatos atnaujinti planą ir tikrinti jo įgyvendinimą;
– organizuoti techninius mokslinių tyrimų darbus ir taikomąją veiklą, patvirtinimą bei studijas ir prižiūrėti jų įgyvendinimą;
– prižiūrėti plane tinkamai nurodytų bendrų priemonių rengimo veiklą, prireikus organizuoti specialius viešuosius pirkimus“.
2 straipsnyje kalbama apie bendros įmonės juridinį statusą, 3 straipsnyje – apie jos įstatus, 4 straipsnyje – apie finansavimo šaltinius, o 5 straipsnyje – apie komitologijos procedūrą. 6 straipsnyje pateikiama įvertinimo sąlyga, o 7 straipsnyje kalbama apie reglamento įsigaliojimą. Priede išdėstyti bendros įmonės įstatai.
Išvada
Atrodo, kad Pramonės komiteto pranešėjos ir Transporto komiteto nuomonės referento vertinimą lėmė nesusipratimas. Iš konstatuojamųjų dalių ir 1 straipsnio 2 dalies matyti, kad pasiūlymu siekiama ne „modernizuoti Europos oro eismo valdymo sistemą“ (nors tai ir bus priemonė siekti pasiūlymo tikslo), o įsteigti bendrą įmonę, kuri padėtų sutelkti „Bendrijos mokslinių tyrimų ir taikomosios veiklos pajėgas“. Tai matyti iš pasiūlymo 1 straipsnio 2 dalies ir joje išdėstytų bendros įmonės užduočių (žr. aukščiau).
Tai taip pat matyti iš konstatuojamųjų dalių. Nors 1–11 konstatuojamosiose dalyse pateikiamas SESAR projekto kontekstas, nurodomi jo tikslai ir paaiškinama, kad nepadidės bendra moksliniams tyrimams ir taikomajai veiklai skirtų oro erdvės naudotojų įnašų suma, tai neatsispindi dėstomosios dalies nuostatose. Tačiau tolesnėse nuostatose paaiškinama, kad bendros įmonės paskirtis ir uždaviniai yra užtikrinti koordinuotą SESAR projektui skirtų lėšų valdymą įgyvendinimo laikotarpiu (12 konstatuojamoji dalis), administruoti Europai svarbų viešojo tyrimo projektą (13 konstatuojamoji dalis), užtikrinti pažangą plėtojant skrydžių valdymo technologijas (15 konstatuojamoji dalis) ir – tai laikoma svarbiausia bendros įmonės paskirtimi – organizuoti ir koordinuoti SESAR projektą panaudojant viešąsias ir privačias lėšas bei pasiremiant jau egzistuojančiais jos narių turimais techniniais ištekliais ir pasinaudojant Eurokontrolės patirtimi (16 konstatuojamoji dalis).
Negalima paneigti, jog pageidaujama, kad bendra įmonė modernizuotų „Europos oro eismo valdymo sistemą“, tačiau tai nėra tiesioginis siūlomo reglamento, skirto įsteigti bendrą įmonę, tikslas. Skirtingai nuo šio tikslo įsteigti bendrą įmonę, Pramonės komiteto pirmininko laiške nurodyto Reglamento Nr. 551/2004 tikslas ir paskirtis – organizuoti ir naudoti oro erdvę.
Vadovaujantis teismo praktika, svarbiausias pasiūlymo tikslas – įsteigti bendrą įmonę, skirtą Bendrijos mokslinių tyrimų ir technologijų plėtros programoms veiksmingai vykdyti (žr., inter alia , 9 konstatuojamąją dalį). Pasiūlymu nesiekiama nei daugiau, nei mažiau.
Taigi vienintelis įmanomas teisinis pagrindas yra 171 straipsnis ( Bendrija gali kurti bendras įmones ar kokias nors kitas struktūras, reikalingas Bendrijos mokslinių tyrimų, technologijų plėtros ir demonstravimo programoms veiksmingai vykdyti ), nes tai – vienintelė EB sutarties nuostata, numatanti moksliniams tyrimams ir technologijų plėtrai skirtų bendrų įmonių steigimą. Tai, kad ši nuostata numato tik konsultavimąsi su Parlamentu, o ne bendro sprendimo procedūrą, – nesvarbu.
Taigi posėdyje 2006 m. balandžio 20 d. Teisės reikalų komitetas vienbalsiai nusprendė
Per balsavimą dalyvavo: Giuseppe Gargani (pirmininkas), Andrzej Jan Szejna (pirmininko pavaduotojas), Katalin Lévai (pirmininko pavaduotoja), Diana Wallis (nuomonės referentė), Maria Berger, Rosa Díez González, Adeline Hazan (pavaduojanti Nicola Zingaretti), Hans-Peter Mayer, Aloyzas Sakalas ir Jaroslav Zvěřina. Jums rekomenduoti, kad EB sutarties 171 straipsnis yra tinkamas teisinis pagrindas.
Pagarbiai
Giuseppe Gargani
20.9.2006
TRANSPORTO IR TURIZMO KOMITETO NUOMONĖ
pateikta Pramonės, mokslinių tyrimų ir energetikos komitetui
dėl pasiūlymo dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti, įsteigimo
( KOM(2005)0602 – C6‑0002/2006 – 2005/0235(CNS)
Nuomonės referentas(*): Philip Bradbourn
(*) Glaudesnis komitetų bendradarbiavimas – Darbo tvarkos taisyklių 47 straipsnis
TRUMPAS PAGRINDIMAS
Komisijos pasiūlymas
Prognozuojama, kad oro eismo srautai Europoje per 20 ateinančių metų padvigubės, o kai kuriuose regionuose net išaugs trigubai. Didžiausias iššūkis Europai – sukurti atitinkamą oro transporto infrastruktūrą. Per pastaruosius dešimtmečius skrydžių skaičius smarkiai padidėjo, tačiau skrydžių valdymo sistema modernizuota beveik nebuvo.
2004 m. priėmus bendro Europos dangaus teisės aktą, oro navigacijos paslaugų organizavimas buvo iš esmės reformuotas. Buvo aiškiai apibrėžti priežiūros institucijų ir paslaugų teikėjų vaidmenys ir atsakomybė bei nustatyti oro erdvės blokai, apimantys kelių valstybių sienas. Tai reiškia esminę sektoriaus reorganizaciją.
Dabar Komisija pateikė pasiūlymą dėl Europos oro eismo naujos kartos valdymo sistemos (SESAR) ir bendros įmonės steigimo. SESAR yra sudėtinė technologinė bendro Europos dangaus dalis.
Pasiūlymu siekiama sukurti technologijas, organizavimo metodus ir sudėtines pramonės dalis, kurie du artimiausius dešimtmečius pajėgtų užtikrinti saugų oro susisiekimą. Visų pirma SESAR yra mokslinių tyrimų ir taikomosios veiklos projektas, skirtas sutelkti ir koordinuoti mokslinių tyrimų ir taikomąją veiklą. Jis leis suvienodinti oro eismo kontrolės įrangą Europos Sąjungoje. Komisija siekia įvykdyti šį tikslą sujungdama valstybinius ir privačius išteklius bendram tikslui ir siūlo sukurti bendrą įmonę (EB sutarties 171 straipsnis).
SESAR kuriamasis lailotarpis bus sudarytas iš trijų etapų:
1. Projektavimo etapas (2005–2007 m.)
Šiuo etapu bus kuriamas oro eismo valdymo Europoje modernizavimo planas. Bus nustatomos technologinės stadijos, modernizavimo prioritetai ir atitinkamas grafikas. Šiuo etapu reikės 60 milijonų eurų biudžeto, kurio pusę skirs Bendrija iš TEN-T biudžeto. Kitą pusę skirs Eurokontrolė.
2. Plėtotės etapas (2008–2007 m.)
Šiuo etapu bus vystomos pagrindinės naujos kartos sistemų technologijos. Bus reikalingas 300 milijonų eurų finansavimas per metus: 100 milijonų eurų iš Bendrijos fondų (šis etapas baigsis kartu su 2007–2013 m. finansinės struktūros etapu), 100 milijonų eurų iš Eurokontrolės ir 100 milijonų eurų iš pramonei skirto finansavimo. Bendrijos fondai bus paimti iš mokslinių tyrimų ir taikomosios veiklos pagrindų programų ir iš pagalbos transeuropiniams tinklams lėšų.
3. Diegimo etapas (2014–2007 m.) Šiuo etapu bus plačiai diegiamos naujos sistemos ir įgyvendinamos su jomis susijusios naujos funkcijos. Diegimo etapu pramonininkai bus visiškai atsakingi už finansavimą.
Pastabos
Jūsų pranešėjas iš esmės pritaria Komisijos pasiūlymui. SESAR yra būtina sudėtinė bendro Europos dangaus dalis. Vis dėlto kai kuriuos reglamento projekto ir įstatų aspektus reikia truputį patikslinti ir perrašyti.
Pirmiausia reikia pažymėti, kad pramoninkai ne kartą išreiškė norą prisijungti prie SESAR, nes šis projektas atspindi bendrą požiūrį į oro eismo valdymo Europoje modernizavimo sistemą. Siekiant, kad SESAR projektas būtų sėkmingai įgyvendintas, būtina užtikrinti, kad visos šalys artimai bendradarbiautų ir kad pramoninkai būtų tinkamai įtraukti į visus etapus. SESAR turi būti pramoninkų iniciatyva, todėl privačiajam sektoriui turi būti suteikta galimybė įgyti pakankamą kiekį balsavimo teisių administracinėje valdyboje. Štai kodėl jūsų nuomonės referentas siūlo sumažinti Bendrijos balsų skaičių. Jos balsai neturi viršyti 25 proc. visų balsų. Reikėtų iš naujo apsvarstyti Eurokontrolės vaidmenį. Eurokontrolė turėtų būti administracinės valdybos narė, turinti tik techninio (patariamojo) balso teisę.
Antra, plėtotės etapo finansavimą Komisija suskirstė į tokias dalis: 1/3 Bendrijos fondų, 1/3 Eurokontrolės lėšų ir 1/3 pramonės lėšų. Jūsų pranešėjo nuomone, šiuo etapu viešojo ir privačiojo sektorių finansuojamos dalys turėtų būti lygios, todėl pateikiamas atitinkamas pakeitimas. Diegimo etapo Komisijos koncepcija yra patikima. Šiuo etapu visą finansavimą užtikrins pramonės sektorius.
Reikėtų atsisakyti minties dėl papildomų atskaitymų nuo maršruto rinkliavų. Jūsų pranešėjo nuomone, vartotojų mokesčiai yra ganėtinai dideli. Vartotojų mokesčiai prisidės prie SESAR finansavimo per Eurokontrolės fondus. Jei sėkmingai praeis projektavimo etapas, turėtų būti įmanoma surinkti reikalingas lėšas iš privačiojo ir valstybinio sektorių, netaikant dar vienos rinkliavos.
Reikėtų pridurti, kad neramu dėl šio pasiūlymo teisinio pagrindo. Komisija pasirinko Sutarties 171 straipsnį (konsultavimosi procedūra), nes teisėkūros pasiūlymas susijęs su bendros įmonės steigimu. Kita vertus, pasiūlymas užtikrins Europos oro eismo valdymo sistemos modernizavimą, todėl yra glaudžiai susijęs su bendro Europos dangaus teisės aktais, kurie priimami pagal bendro sprendimo procedūrą. Kadangi Parlamento Teisės reikalų komitetas nerado pakankamai priežasčių pagrįsti nuostatą, kad teisinis pagrindas būtų bendro sprendimo procedūra, jūsų pranešėjas ketina kartu su Pramonės, mokslinių tyrimų ir energetikos atsakingo komiteto pranešėja Hennicot-Schoepges toliau kruopščiai nagrinėti šį klausimą.
Be to, jūsų pranešėjas siūlo keletą pakeitimų dėl vykdomojo direktoriaus paskyrimo, galimybės sušaukti neeilinius administracinės valdybos posėdžius ir dėl valdybos daugumos apibrėžimo. Turint omenyje SESAR projekto svarbą, taip pat siūloma aiškiai paprašyti Europos Komisijos kas treji metai teikti pažangos ataskaitas ir taip sustiprinti Europos Parlamento vaidmenį.
pakeitimai
Transporto ir turizmo komitetas ragina atsakingą Pramonės, mokslinių tyrimų ir energetikos komitetą į savo pranešimą įtraukti šiuos pakeitimus:
Komisijos siūlomas tekstas
Dar nepaskelbtas OL.
Parlamento pakeitimai
Pakeitimas
1
Visa 1
atsižvelgdama į Europos bendrijos steigimo sutartį, ypač į jos 171 straipsnį ,
atsižvelgdama į Europos bendrijos steigimo sutartį, ypač į jos 171 ir 173 straipsnius ,
Pagrindimas
Vadovaujantis teismų praktika, ypač 1987 m. kovo 26 d. (byla Nr. 45/86 Komisija prieš Tarybą, rink. p . 1493) sprendimu, 1991 m. vasario 11 d. (byla Nr. 300/89, Komisija prieš Taryba, rink. p. I-2867) ir 1996 m. balandžio 26 d. (byla Nr. C-271/94, Parlamentas prieš Tarybą, rink. p. I-1689) sprendimais, šiuo pakeitimu siekiama suteikti Parlamentui daugiau galimybių dalyvauti kuriant, vystant ir įsteigiant bendrą įmonę.
Pakeitimas
2
3 konstatuojamoji dalis
3) Projekto SESAR paskirtis yra sutelkti ir koordinuoti veiklą, kuri Bendrijoje iki šiol buvo vykdoma nesutelktai ir nesuderintai.
3) Projekto SESAR paskirtis yra sutelkti ir koordinuoti veiklą, kuri Bendrijoje iki šiol buvo vykdoma nesutelktai ir nesuderintai, įskaitant pačius atokiausius ir nutolusius regionus, nurodytus 299 straipsnio 2 dalyje.
Or. pt
Pagrindimas
Šiame pakeitime suteikiamas teisinis išaiškinimas, vadovaujantis sutartimi.
Pakeitimas
3
7 konstatuojamoji dalis
Pagal Reglamento (EB) Nr. 550/2004 15 straipsnio 3 dalį, pajamos iš maršruto rinkliavų gali būti skiriamos finansuoti projektams, remiantiems konkrečių kategorijų oro erdvės naudotojus ir (arba) oro navigacijos paslaugų teikėjus, siekiant pagerinti kolektyvines oro navigacijos infrastruktūras, oro navigacijos paslaugų teikimą ir naudojimąsi oro erdve.
Išbraukta.
Pagrindimas
Reikia vengti papildomų maršruto rinkliavų. Vartotojai prie programos finansavimo prisidės mokesčiais Eurokontrolei. Sėkmingas apibrėžtas vykdymo laikotarpis paskatintų aiškų verslo planavimą ir reikalingas privačias investicijas (bei visuomenines lėšas).
Pakeitimas
4
11 konstatuojamoji dalis
(11) Prie valstybinių institucijų SESAR projekto įgyvendinimo etapui skiriamo biudžeto lėšomis turėtų prisidėti ir privatus sektorius.
(11) Prie valstybinių institucijų SESAR projekto įgyvendinimo etapui skiriamo biudžeto lėšomis turėtų prisidėti ir privatus sektorius. Vystymo laikotarpiu (2008–2013) šios lėšos turėtų sudaryti iki 50 proc. biudžeto.
Pagrindimas
Pramonei turėtų būti leista naudotis įgyvendinant SESAR projektą įgyta patirtimi. Vis dėlto jeigu SESAR žada būti pramonės pagrindine iniciatyva, tai turi atspindėti ir vystymo laikotarpio finansavimas.
Pakeitimas
5
14 konstatuojamoji dalis
14) Valstybėms narėms derėtų šią įstaigą atleisti nuo mokesčių (išskyrus PVM ir akcizo mokestį) ir jos samdomų darbuotojų darbo užmokesčio neapmokestinti nacionaliniu pajamų mokesčiu.
14) Valstybėms narėms derėtų šią įstaigą atleisti nuo mokesčių (išskyrus PVM ir akcizo mokestį) ir jos samdomų darbuotojų darbo užmokesčio neapmokestinti nacionaliniu pajamų mokesčiu, vadovaujantis kitiems Europos Bendrijų tarnautojams taikomos tvarkos nuostatomis.
Pagrindimas
Siekiant teisinio ir socialinio nuoseklumo svarbu patikslinti, kad darbo užmokesčio lygis turi atitikti Europos Bendrijų kitiems pareigūnams taikomos tvarkos nuostatas.
Pakeitimas
6
15 konstatuojamoji dalis
15) SESAR yra mokslinių tyrimų ir taikomosios veiklos projektas, kurio finansavimas pagal Bendrijos pamatines mokslinių tyrimų ir taikomosios veiklos programas yra pagrįstas. Todėl būtina įsteigti bendrą įmonę, remiantis Sutarties 171 straipsniu , norint pasiekti esminės pažangos plėtojant oro eismo kontrolės sistemos technologijas per plėtotės etapą (2008–2013 m.).
15) SESAR yra mokslinių tyrimų ir taikomosios veiklos projektas, kurio finansavimas pagal Bendrijos pamatines mokslinių tyrimų ir taikomosios veiklos programas yra pagrįstas. Todėl būtina įsteigti bendrą įmonę, remiantis Sutarties 171 ir 173 straipsniais , norint pasiekti esminės pažangos plėtojant oro eismo kontrolės sistemos technologijas per plėtotės etapą (2008–2013 m.).
Pagrindimas
Šis pakeitimas suderintas su siūlomu dvigubu teisiniu pagrindu, t. y. su EB sutarties 171 ir 173 straipsniais.
Pakeitimas
7
17a konstatuojamoji dalis (nauja)
17a) Rekomenduojama, kad privatus sektorius būtų įtrauktas į visus etapus, ypač į plėtros etapą (2008–2013), siekiant užtikrinti privataus sektoriaus veikėjų atsakomybę įdiegimo etapu (2014–2020).
Pagrindimas
Veikėjai gali susidurti su atsakomybės problemomis, kylančiomis diegiant naują sistemą, jei jie nėra tinkamai įtraukti į technologinės bazės kuriamąją veiklą.
Pakeitimas
8
2 straipsnio 3 dalis
3. Valstybės narės bendrą įmonę atleidžia nuo visų mokesčių (išskyrus PVM ir akcizo mokestį). Ji atleidžiama nuo registravimo mokesčio ir nuo įmonių pelno mokesčio ir kitų atitinkamų mokesčių. Įmonės darbuotojų darbo užmokestis neapmokestinamas nacionaliniu pajamų mokesčiu .
3. Valstybės narės bendrą įmonę atleidžia nuo visų mokesčių (išskyrus PVM ir akcizo mokestį). Ji atleidžiama nuo registravimo mokesčio ir nuo įmonių pelno mokesčio ir kitų atitinkamų mokesčių. Įmonės darbuotojų darbo užmokestis išmokamas vadovaujantis kitiems Europos Bendrijos darbuotojams taikomos tvarkos nuostatomis.
Pagrindimas
Siekiant teisinio ir socialinio nuoseklumo svarbu patikslinti, kad darbo užmokesčio lygis turi atitikti Europos Bendrijų kitiems pareigūnams taikomos tvarkos nuostatas.
Pakeitimas
9
4 straipsnio 1 pastraipos b punktas
(b) galimų atskaitymų nuo maršruto rinkliavų lėšomis, kaip apibrėžta Reglamento (EB) Nr. 550/2004 15 straipsnio 3 dalies e punkto antroje įtraukoje. Komisija, laikydamasi Reglamento (EB) Nr. 550/2004 15 straipsnio 4 dalyje numatytos tvarkos, nustato šių atskaitymų surinkimo ir panaudojimo taisykles.
Išbraukta.
Pagrindimas
Reikia vengti papildomų maršruto rinkliavų. Vartotojai prie programos finansavimo prisidės mokesčiais Eurokontrolei. Sėkmingas apibrėžtas vykdymo laikotarpis paskatintų aiškų verslo planavimą ir reikalingas privačias investicijas (bei visuomenines lėšas).
Pakeitimas
10
4 straipsnio 2 dalis
2. Bendrijos finansavimas vykdomas pamatinių mokslinių tyrimų ir taikomosios veiklos bei transeuropinių tinklų programų lėšomis.
2. Bendrijos finansavimas vykdomas pamatinių mokslinių tyrimų ir taikomosios veiklos.
Pagrindimas
Transeuropinio transporto tinklas yra didžiausia priemonė siekiant įgyvendinti Lisabonos strategiją ir Transporto politikos Baltosios knygos tikslus. Sutarto TEN-T biudžeto jau nepakanka visiems esamiems prioritetiniams projektams įgyvendinti.
Pakeitimas
11
6 straipsnis
Kas trejus metus , skaičiuojant nuo bendros įmonės veiklos pradžios ir baigiantis bendros įmonės veiklos terminui, Komisija atlieka šio reglamento įgyvendinimo, bendros įmonės pasiektų rezultatų ir darbo metodų įvertinimą.
Pagal EB sutarties 173 straipsnį , skaičiuojant nuo bendros įmonės veiklos pradžios ir baigiantis bendros įmonės veiklos terminui, Komisija atlieka šio reglamento įgyvendinimo, bendros įmonės pasiektų rezultatų ir darbo metodų įvertinimą.
Pagrindimas
Turi būti užtikrinta, kad Parlamentas ir Taryba būtų visiškai ir nuolatos informuojami apie bendros įmonės rezultatus ir darbo metodus.
Pakeitimas
12
Priedo 3 straipsnio 1 dalies fa punktas (naujas)
fa) atitinkamų mokslinių institucijų ar mokslinės bendruomenės atstovas, paskirtas Europos lygmeniu atstovaujamos organizacijos.
Pagrindimas
Šiame pakeitime atsižvelgiama į akivaizdžią mokslinės priežiūros būtinybę.
Pakeitimas
13
Priedo 4 straipsnio 2 dalis
2. Bendros įmonės narių turimų balsų skaičius yra proporcingas jų kapitalo daliai bendroje įmonėje. Tačiau Bendrija ir Eurokontrolė turi ne mažiau nei po 30% visų balsų, o 3 straipsnio 1 dalyje b punkto nurodytam oro keleivių atstovui skiriama ne mažiau nei 10% visų balsų.
2. Bendros įmonės narių turimų balsų skaičius yra proporcingas jų kapitalo daliai bendroje įmonėje pagal 4 straipsnio 1 dalį . Tačiau Bendrija ir Eurokontrolė turi ne mažiau nei po 30% visų balsų, 3 straipsnio 1 dal ies b punkt e nurodytam oro keleivių atstovui skiriama ne mažiau nei 10% visų balsų, o 3 straipsnio 1 dalies c punkte nurodytam navigacijos paslaugų teikėjų atstovui skiriama ne mažiau kaip 10% visų balsų.
Pagrindimas
Atsižvelgiant į svarbų vaidmenį, kurį atlieka navigacijos paslaugų teikėjų atstovai, yra svarbu, kad jiems tektų ne mažiau kaip 10% visų balsų.
Pakeitimas
14
Priedo 4 straipsnio 5a dalis (nauja)
5a. Norint, kad būtų priimti sprendimai dėl oro eismo valdymo generalinio plano ir su tuo susiję pakeitimai, reikia, kad teigiamai balsuotų visi nariai steigėjai. Nepažeidžiant 1 dalies nuostatų tokie sprendimai neturėtų būti priimami, jei vienbalsiai nepritaria 3 straipsnio 1 dalies c – fa punktuose nurodyti atstovai.
Pagrindimas
Šiuo pakeitimu, pateikiant oro eismo valdymo generalinio plano pakeitimus, siekiama užtikrinti nuoseklų sprendimų priėmimą.
Pakeitimas
15
Priedo 5 straipsnio 1 dalies c punktas
c) skirti vykdomąjį direktorių ir patvirtinti organizacinę schemą;
c) skirti vykdomąjį direktorių pagal 6 straipsnio 1 dalį ir patvirtinti organizacinę schemą;
Pagrindimas
Pakeitimas daro tekstą teisiškai aiškesnį ir neprieštarauja pateiktiems pakeitimams.
Pakeitimas
16
Priedo 5 straipsnio 2 dalies 1 pastraipa
Administracinė valdyba renkasi ne rečiau kaip du kartus per metus. Neeiliniai posėdžiai šaukiami administracinės valdybos trečdalio narių, atstovaujančių ne mažiau kaip 30 % visų balsų, arba Bendrijai ar vykdomajam direktoriui paprašius.
Administracinė valdyba renkasi ne rečiau kaip du kartus per metus. Neeiliniai posėdžiai šaukiami administracinės valdybos trečdalio narių, atstovaujančių ne mažiau kaip 30 % visų balsų, vykdomajam direktoriui paprašius.
Pagrindimas
Galimybės sušaukti neeilinius posėdžius esant vienam trečdaliui visų valdybos narių prašymų, Bendrijai turėtų užtekti. Nereikėtų jokių papildomų išlygų.
Pakeitimas
17
Priedo 6 straipsnio 1 dalis
1. Vykdomasis direktorius yra atsakingas už kasdieninį bendros įmonės valdymą, taip pat yra jos teisinis atstovas. Jį Komisijos siūlymu skiria administracinė valdyba. Atlikdamas savo pareigas jis yra visiškai nepriklausomas.
1. Vykdomasis direktorius yra atsakingas už kasdieninį bendros įmonės valdymą, taip pat yra jos teisinis atstovas. Jį Komisijos siūlymu, kuris remiasi viešo konkurso darbo vietai užimti rezultatais , skiria administracinė valdyba. Atlikdamas savo pareigas jis yra visiškai nepriklausomas.
Pagrindimas
Šiuo pakeitimu siekiama nuoseklaus skyrimo proceso, kuris vyktų vadovaujantis principu „skirti geriausią kandidatą įvertinus visų privalumus“, atvirumo ir skaidrumo.
Pakeitimas
18
Priedo 11 straipsnio 3 dalies 2 pastraipa
Individualiai arba kolektyviai į įmonę stojančioms įmonėms, kurios gali būti laikomos mažosiomis arba vidutinėmis įmonėmis pagal 2003 05 6. Komisijos rekomendaciją dėl mažųjų ir vidutinių įmonių nustatymo , ši suma yra sumažinama iki 250 000 eurų, nepriklausomai nuo stojimo datos .
Individualiai arba kolektyviai į įmonę stojančioms įmonėms, kurios gali būti laikomos mažosiomis arba vidutinėmis įmonėmis pagal 2003 05 06 Komisijos rekomendaciją dėl mažųjų ir vidutinių įmonių nustatymo, ši suma yra sumažinama iki 250 000 eurų, neatsižvelgiant į stojimo datą . Steigėjai nariai turi galimybę paskirstyti mokėjimą į keletą dalių per laikotarpį, kuris bus nustatytas.
Pagrindimas
MVĮ neturi tiek atsargų, kad galėtų iš karto sumokėti 250 000 eurų sumą, ir jei jos privalėtų tai padaryti, kreiptųsi paskolos finansų rinkoje. Kadangi MVĮ kredito reitingas paprastai yra žemesnis nei didelės įmonės, svarbu, kad MVĮ galėtų savo didžiausią įnašą padalyti į keletą mokamų dalių, nes taip atsirastų galimybė gauti finansavimą iš šalies, sumažėtų trumpalaikė finansinė našta ir padidėtų tikimybė gauti ilgalaikį pelną.
Pakeitimas
19
Priedo 11 straipsnio 6 dalis
6. Administracinė valdyba Komisijai pasiūlo 1 dalyje nurodytos maršruto rinkliavos atskaitymų dydį ir pagrindą.
Išbraukta.
Pagrindimas
Reikia vengti papildomų maršruto rinkliavų. Vartotojai prie programos finansavimo prisidės mokesčiais Eurokontrolei. Sėkmingas apibrėžtas vykdymo laikotarpis paskatintų aiškų verslo planavimą ir reikalingas privačias investicijas (bei visuomenines lėšas).
PROCEDŪRA
Pavadinimas
Pasiūlymas dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti, įsteigimo
Nuorodos
COM(2005)0602 – C6-0002/2006 – 2006/0235(CNS) ]
Atsakingasis komitetas
ITRE
Nuomonę pateikė: Paskelbimo plenariniame posėdyje data
TRAN 24.1.2006
Glaudesnis bendradarbiavimas - pranešimo plenarinėje sesijoje data
24.1.2006
Autorius (-ė) Paskyrimo data
Philip Bradbourn 06.2.2006
Pakeistas nuomonės referentas
Svarstymas komitete
20.6.2006
13.9.2006
Priėmimo data
13.9.2006
Galutinio balsavimo rezultatai
+:
–:
0:
37
0
1
Posėdyje per galutinį balsavimą dalyvavę nariai
Gabriele Albertini, Margrete Auken, Philip Bradbourn, Michael Cramer, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Emanuel Jardim Fernandes, Luis de Grandes Pascual, Mathieu Grosch, Ewa Hedkvist Petersen, Jeanine Hennis-Plasschaert, Stanisław Jałowiecki, Georg Jarzembowski, Dieter-Lebrecht Koch, Jörg Leichtfried, Fernand Le Rachinel, Bogusław Liberadzki, Eva Lichtenberger, Erik Meijer, Robert Navarro, Janusz Onyszkiewicz, Josu Ortuondo Larrea, Willi Piecyk, Luís Queiró, Reinhard Rack, Renate Sommer, Dirk Sterckx, Ulrich Stockmann, Marta Vincenzi
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Zsolt László Becsey, Guy Bono, Helmuth Markov, Willem Schuth, Luis Yañez-Barnuevo García
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Brian Simpson
Pastabos (pateikiamos tik viena kalba)
...
PROCEDŪRA
Pavadinimas
Pasiūlymas dėl Tarybos reglamento dėl bendros įmonės Europos oro eismo naujos kartos valdymo sistemai (SESAR) sukurti, įsteigimo
Nuorodos
COM(2005)0602 – C6-0002/2006 – 2005/0235(CNS)
Konsultavimosi su EP data
4.1.2006
Atsakingas komitetas Paskelbimo per plenarinį posėdį data
ITRE 17.1.2006
Nuomonę teikiantis (-ys) komitetas (-ai) Paskelbimo per plenarinį posėdį data
BUDG 17.1.2006
TRAN 17.1.2006
JURI 17.1.2006
Nuomonė nepareikšta Nutarimo data
BUDG
23.3.2006
Glaudesnis bendradarbiavimas Paskelbimo per plenarinį posėdį data
TRAN 18.5.2006
Pranešėjas(-ai) Paskyrimo data
Erna Hennicot-Schoepges 26.1.2006
Philip Bradbourn
6.2.2006
Pakeistas (-i) pranešėjas (-ai)
Supaprastinta procedūra – nutarimo data
Nutarimo data
Teisinio pagrindo užginčijimas JURI nuomonės pateikimo data
/
JURI 20.4.2006
Numatytų lėšų keitimas BUDG nuomonės pateikimo data
Konsultacija su Ekonomikos ir socialinių reikalų komitetu – plenariniame posėdyje priimto nutarimo data
Konsultacija su Regionų komitetu – plenariniame posėdyje priimto nutarimo data
Svarstymas komitete
19.4.2006
30.5.2006
11.9.2006
9.10.2006
Priėmimo data
23.10.2006
Galutinio balsavimo rezultatai
+:
–:
0:
38
0
0
Posėdyje per galutinį balsavimą dalyvavę nariai
John Attard-Montalto, Jan Březina, Jerzy Buzek, Joan Calabuig Rull, Pilar del Castillo Vera, Jorgo Chatzimarkakis, Giles Chichester, Lena Ek, Nicole Fontaine, Norbert Glante, Umberto Guidoni, András Gyürk, Fiona Hall, David Hammerstein Mintz, Rebecca Harms, Erna Hennicot-Schoepges, Ján Hudacký, Romana Jordan Cizelj, Pia Elda Locatelli, Eluned Morgan, Reino Paasilinna, Miloslav Ransdorf, Vladimír Remek, Herbert Reul, Teresa Riera Madurell, Paul Rübig, Andres Tarand, Britta Thomsen, Patrizia Toia, Catherine Trautmann, Claude Turmes, Nikolaos Vakalis, Alejo Vidal-Quadras, Dominique Vlasto
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Den Dover, Jan Christian Ehler, Lambert van Nistelrooij, Vittorio Prodi
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pateikimo data
27.10.2006
Pastabos (pateikiamos tik viena kalba)
...
