29.5.2007
PASIŪLYMAS DĖL REZOLIUCIJOS
siekiant baigti diskusijas dėl Tarybos ir Komisijos pareiškimų
pagal Darbo tvarkos taisyklių 103 straipsnio 2 dalį
pateikė Raimon Obiols i Germà PSE frakcijos vardu, Marios Matsakis, Marco Cappato ALDE frakcijos vardu, Konrad Szymański UEN frakcijos vardu, Hélène Flautre, Raül Romeva i Rueda, Milan Horáček, Jean Lambert Verts/ALE frakcijos vardu André Brie, Vittorio Agnoletto, Luisa Morgantini GUE/NGL frakcijos vardu Nils Lundgren, Hélène Goudin, Bastiaan Belder
dėl Jungtinių Tautų žmogaus teisių tarybos (JTŽTT) penktosios sesijos
Europos Parlamento rezoliucija dėl Jungtinių Tautų Žmogaus teisių tarybos (JTŽTT) penktosios sesijos
Europos Parlamentas ,
–
atsižvelgdamas į savo ankstesnes, nuo 1996 m. priimtas rezoliucijas dėl Jungtinių Tautų Žmogaus teisių komisijos, ypač į savo 2006 m. kovo 16 d. rezoliuciją dėl derybų dėl Žmogaus teisių tarybos rezultatų ir dėl Jungtinių Tautų Žmogaus teisių komisijos 62-osios sesijos (JTŽTK) Priimti tekstai, P6_TA(2006)0097 . , taip pat 2004 m. 29 d. rezoliuciją dėl Europos Sąjungos ir Jungtinių Tautų santykių OL C 96 E, 2004 4 21, p.79. , 2005 m. birželio 9 d. rezoliuciją dėl Jungtinių Tautų reformos Priimti tekstai, P6_TA(2005)0237 . , 2005 m. rugsėjo 29 d. rezoliuciją dėl 2005 m. rugsėjo 14–16 d. Jungtinių Tautų pasaulio aukščiausiojo lygio viršūnių susitikimo rezultatų Priimti tekstai, P6_TA(2005)0362 . ir 2007 m. balandžio 26 d. rezoliuciją dėl žmogaus teisių pasaulyje 2006 m. metinės ataskaitos ir ES politikos šiuo klausimu,
–
atsižvelgdamas į savo neatidėliotinas rezoliucijas dėl žmogaus teisių ir demokratijos,
–
atsižvelgdamas į Jungtinių Tautų Generalinės Asamblėjos rezoliuciją 60/251, kuria įsteigiama Žmogaus teisių taryba,
–
atsižvelgdamas į ankstesnes Jungtinių Tautų Žmogaus teisių tarybos sesijas,
–
atsižvelgdamas į ateinančią penktąją sesiją,
–
atsižvelgdamas į Žmogaus teisių tarybos darbo grupių darbo skundų pateikimo tvarkos, visuotinio periodinio vertinimo, būsimos ekspertų konsultacijų sistemos, darbotvarkės, metinės darbo programos, darbo metodų, darbo tvarkos taisyklių ir specialiųjų procedūrų vertinimo klausimais rezultatus,
–
atsižvelgdamas į Žmogaus teisių tarybos rinkimų, įvykusių gegužės 17 d., rezultatus,
–
atsižvelgdamas į Darbo tvarkos taisyklių 103 straipsnio 2 dalį,
A.
kadangi pagarba žmogaus teisių visuotinumui, jo skatinimas ir apsauga yra Europos Sąjungos etinio ir teisinio acquis dalis ir vienas iš Europos bendrumo ir vientisumo ramsčių,
B.
kadangi Jungtinės Tautos potencialiai buvo ir yra iš tinkamiausių organizacijų, padėsiančių visapusiškai spręsti žmogaus teisių klausimus ir uždavinius, su kuriais šiandien susiduria žmonija,
C.
kadangi Žmogaus teisių taryba (ŽTT) gali suteikti veiksmingą platformą žmogaus teisių gynimo ir propagavimo stiprinimui Jungtinių Tautų programoje,
D.
kadangi šiuo požiūriu penktoji Žmogaus teisių tarybos sesija turės esminės svarbos, nes joje bus baigtas sistemos ir įgaliojimų vertinimas ir bus nustatyti visuotinio periodinio vertinimo būdai,
E.
kadangi ŽTT patikimumas priklauso nuo to, ar minėtosios reformos ir sistema bus priimti tokiu būdu, kuris sustiprins Tarybos gebėjimą spręsti žmogaus teisių pažeidimo klausimus visame pasaulyje,
F.
kadangi Europos Parlamento ad hoc delegacija buvo sudaryta prieš penktąją Tarybos sesiją, kaip tai buvo daroma ir dirbant Tarybos pirmtakėje JT Žmogaus teisių komisijoje,
1.
atkreipia dėmesį į pirmųjų ŽTT darbo metų rezultatus; džiaugiasi ambicinga programa, kurią pati ŽTT parengė ir kurioje įtraukta Tarybos darbo sistemos ir metodų peržiūra, ypač visuotinio periodinio vertinimo parengimu ir įgyvendinimu ir specialiųjų procedūrų vertinimu;
2.
palankiai vertina neeilinių sesijų organizavimą siekiant greitai reaguoti į krizes; vis dėlto yra susirūpinęs, kad ŽTT nesiėmė veiksmų, siekdama išspręsti daugelį pasaulio aštriausių žmogaus teisių problemų;
3.
ypač apgailestauja dėl ŽTT rezoliucijos Darfuro klausimais silpnumo, taip pat dėl sprendimo, priimto konfidencialia tvarka, siekiant užbaigti skundų dėl žmogaus teisių pažeidimų Irane ir Uzbekistane svarstymus pagal 1503 procedūrą, silpnumo; pažymi, kad konfidencialumas pagal 1503 procedūrą nepaskatino lauktų rezultatų, t. y. geresnio atitinkamų valdžios institucijų bendradarbiavimo; prašo pradėti taikyti skaidresnę procedūrą;
4.
džiaugiasi, kad pasirašyta Visų asmenų apsaugos nuo prievartinio dingimo konvencija, praėjus tik vieneriems metams nuo jos priėmimo JT Generalinėje Asamblėjoje; ragina visas JT valstybes ratifikuoti šią konvenciją; dar kartą patvirtina, kad labai remia minėtosios konvencijos pasirašymo ir ratifikavimo kampaniją;
5.
atkreipia dėmesį į gegužės 17 d. vykusius JT Generalinės Asamblėjos rinkimus, kuriuose buvo renkama 14 naujų ŽTT narių;
6.
džiaugiasi, atsižvelgdamas į prieš keturis mėnesius JT Generalinės Asamblėjos pareikštą pasmerkimą dėl žmogaus teisių pažeidimų ir nebendradarbiavimo vykdant specialiąsias procedūras, tuo, kad Baltarusija neišrinkta į Tarybą;
7.
ragina organizuoti konkurencingus rinkimus visuose regionuose, siekiant užtikrinti tikrą JT valstybių narių pasirinkimą; apgailestauja, kad kai kurios valstybės narės, kuriose kyla žmogaus teisių problemų, buvo išrinktos, nes turi nepriekaištingą reputaciją;
8.
dar kartą patvirtina, kad ŽTT narės privalo vykdyti savo įsipareigojimus visapusiškai bendradarbiauti vykdant specialiąsias procedūras, kad pabrėžtų savo vaidmenį saugant žmogaus teisių visuotinumą;
9.
ragina JT ir toliau reikalauti, kad renkamos į ŽTT valstybės atitiktų narystės kriterijus, taip pat stebėti faktinį valstybių narių rinkimų įsipareigojimų vykdymą;
10.
pabrėžia, kad ŽTT patikimumas ir veiksmingumas ginant žmogaus teises priklauso nuo bendradarbiavimo vykdant specialiąsias procedūras ir visapusiško šių procedūrų įgyvendinimo, taip pat nuo reformų ir sistemos patvirtinimo tokiu būdu, kuris sustiprintų ŽTT gebėjimą spręsti žmogaus teisių pažeidimo problemas visame pasaulyje;
Procedūrų ir sistemos vertinimas
11.
mano, kad visuotinio periodinio vertinimo (VPV) sistema – tai priemonė, padėsianti padidinti įsipareigojimų ir praktikų žmogaus teisių srityje visuotinumą visame pasaulyje, nes visoms JT valstybėms narėms bus taikomi vienodas požiūris ir tikrinimas;
12.
pabrėžia, kad šį tikslą galimą pasiekti tik jei visuose vertinimo proceso etapuose dalyvaus nepriklausomi ekspertai ir bus taikoma veiksminga, į rezultatus orientuota tolesnių veiksmų sistema; išreiškia didelį susirūpinimą dėl dabartinės tendencijos šiuo klausimu;
13.
taigi ragina visas JT valstybes nares užtikrinti, kad vertinimas būtų pagrįstas objektyvia ir patikima informacija, taip pat bendrais vertinimo standartais, pvz., Visuotine žmogaus teisių deklaracija ir kitais įsipareigojimais bei pasižadėjimais, įskaitant rinkimų įsipareigojimus;
14.
ragina įtraukti į vertinimo procesą nuostatą dėl tolesnių veiksmų, pagal kurią būtų reikalaujama, kad įvertintos valstybės pateiktų Tarybai rekomendacijų įgyvendinimo ataskaitą;
15.
pabrėžia, kad visiems dalyviams ir suinteresuotoms šalims svarbus proceso skaidrumas, taip pat veiksmingas NVO dalyvavimas šiame procese;
16.
pabrėžia, kad specialiosios procedūros yra svarbiausia JT žmogaus teisių sistemos dalis, atliekanti esminį vaidmenį ginant ir remiant žmogaus teises;
17.
atsižvelgdamas į tai, ragina JT valstybes nares išsaugoti minėtųjų specialiųjų procedūrų nepriklausomybę nuo vyriausybių politinės įtakos ir užtikrinti, kad šių procedūrų taikymas ir rekomendacijų teikimas būtų laikomi esminiu ekspertizės kokybės bruožu;
18.
todėl išreiškia didelį susirūpinimą dėl specialiųjų procedūrų elgesio kodekso projekto, pateikto Afrikos grupės vardu, kuris iš esmės silpnina sistemą ir jos apsauginį pajėgumą;
19.
pabrėžia, kad, jei elgesio kodeksą reikėtų priimti, jis turėtų apsiriboti įgaliojimų turėtojų profesine etika ir principais ir jame turėtų būti nurodomos valstybių narių prievolės bendradarbiauti vykdant specialiąsias procedūras, t. y. gerbti minėtųjų procedūrų nepriklausomybę ir lengvinti procedūrų vykdymo darbą;
20.
ragina nuolat remti specialiąsias procedūras teikiant joms lėšų ir darbuotojų;
21.
pabrėžia, kad specialiųjų procedūrų įgaliojimų vertinimas turėtų būti vykdomas konsultuojantis su įvairiais įgaliojimų turėtojais, siekiant išvengti procedūrų sistemos apsauginio pajėgumo silpninimo; ypač pabrėžia, kad visuotinis periodinis vertinimas (VPV), kartu su specialiosiomis sesijomis, turėtų būti papildoma priemone žmogaus teisių pažeidimų problemoms spręsti ir neturėtų pakeisti specialiųjų procedūrų, turinčių šalių įgaliojimus;
22.
pabrėžia, kad Tarybos darbotvarkėje turėtų derėti numatymas ir lankstumas, siekiant spręsti kylančias žmogaus teisių krizes;
ES dalyvavimas
23.
pripažįsta aktyvų ES ir jos valstybių narių dalyvavimą pirmųjų ŽTT metų darbe ir laukia būsimo Rumunijos pirmininkavimo JTŽTT;
24.
ragina ES dar kartą patvirtinti ir sustiprinti savo tvirtą poziciją dėl anksčiau išreikštų dalykų, ypač susijusių su ŽTT ir specialiųjų procedūrų vertinimu, kurie yra ypač svarbūs veiksmingam Tarybos darbui ateityje; ragina ES atsisakyti kompromisų, galinčių kelti grėsmės ŽTT pajėgumui visapusiškai atlikti savo žmogaus teisių saugotojos ir rėmėjos visame pasaulyje vaidmenį;
25.
dar kartą ragina ES veiksmingiau naudoti savo pagalbą ir politinę paramą, teikiamą trečiosioms šalims, siekiant, kad minėtosios šalys turėtų paskatų bendradarbiauti su ŽTT;
26.
mano, kad ES valstybės narės turėtų veikti nuosekliai ir koordinuotai, siekdamos prisidėti prie Tarybos sėkmės;
27.
ragina šalis, sudariusias sutartis su ES, kurios įtraukė žmogaus teisių išlygą, bendradarbiauti su ES didinant Žmogaus teisių tarybos potencialą stiprinti žmogaus teises visame pasaulyje; ragina ES tarpparlamentines delegacijas ir asamblėjas apsvarstyti šį aspektą savo posėdžiuose;
28.
suteikia Europos Parlamento delegacijai penktojoje ŽTT sesijoje įgaliojimus išreikšti susirūpinimą, reiškiamą šioje rezoliucijoje, ragina delegaciją pateikti savo vizito ataskaitą Žmogaus teisių pakomitečiui ir mano, kad reikėtų ir toliau siųsti Europos Parlamento delegacijas į atitinkamas ŽTT sesijas;
o
o o
29.
įpareigoja Pirmininką perduoti šią rezoliuciją Europos Vadovų Tarybai ir Komisijai, valstybių narių vyriausybėms ir parlamentams, JT Saugumo Tarybai, JT Generaliniam Sekretoriui, 61-osios Generalinės Asamblėjos pirmininkui, JT Žmogaus teisių tarybos pirmininkui, JT vyriausiajam žmogaus teisių komisarui ir ES bei JT darbo grupei, kurią sudarė Užsienio reikalų komitetas.
