P7_TA(2010)0369
Europos Bendrijų pareigūnų tarnybos nuostatų ir kitų Europos Bendrijų tarnautojų įdarbinimo sąlygų dalinis keitimas ***I
A7-0288/2010
2010 m. spalio 20 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, kuriuo iš dalies keičiami Europos Bendrijų pareigūnų tarnybos nuostatai ir kitų Europos Bendrijų tarnautojų įdarbinimo sąlygos ( COM(2010)0309 – C7-0146/2010 – 2010/0171(COD) )
(Įprasta teisėkūros procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Parlamentui ir Tarybai ( COM(2010)0309 ),
–
atsižvelgdamas į Sutarties dėl Europos Sąjungos veikimo 294 straipsnio 2 dalį ir 336 straipsnį, pagal kuriuos Komisija pateikė pasiūlymą Parlamentui ( C7-0146/2010 ),
–
atsižvelgdamas į Sutarties dėl Europos Sąjungos veikimo 294 straipsnio 3 dalį,
–
atsižvelgdamas į 2010 m. liepos 26 d. Tarybos sprendimą 2010/427/ES, kuriuo nustatoma Europos išorės veiksmų tarnybos struktūra ir veikimas OL L 201, 2010 8 3, p. 30.
,
–
atsižvelgdamas į Tarybos atstovo 2010 m. spalio 20 d. laišku prisiimtą įsipareigojimą pritarti Europos Parlamento pozicijai pagal Sutarties dėl Europos Sąjungos veikimo 294 straipsnio 4 dalį
–
atsižvelgdamas į Darbo tvarkos taisyklių 55 straipsnį,
–
atsižvelgdamas į Teisės reikalų komiteto pranešimą ir į Užsienio reikalų komiteto, Vystymosi komiteto, Biudžeto komiteto ir Biudžeto kontrolės komiteto nuomones ( A7–0288/2010 ),
1.
priima per pirmąjį svarstymą toliau pateiktą savo poziciją;
2.
atsižvelgia į Komisijos vicepirmininkės (Sąjungos vyriausiosios įgaliotinės užsienio reikalams ir saugumo politikai) pareiškimą ir Komisijos pareiškimą, pridėtus prie šios rezoliucijos;
3.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
4.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
P7_TC1-COD(2010)0171
Europos Parlamento pozicija, priimta 2010 m. spalio 20 d. per pirmąjį svarstymą, siekiant priimti Europos Parlamento ir Tarybos reglamentą (ES, Euratomas) Nr. .../2010, kuriuo iš dalies keičiami Europos Bendrijų pareigūnų tarnybos nuostatai ir kitų Europos Bendrijų tarnautojų įdarbinimo sąlygos
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES, Euratomas) Nr. 1080/2010.)
Priedas
Vyriausiosios įgaliotinės pareiškimas geografinės pusiausvyros EIVT klausimu
Vyriausioji įgaliotinė atkreipia dėmesį į tai, jog itin svarbu, kad įdarbinant Sąjungos valstybių narių piliečius būtų užtikrinta kuo didesnė geografinė aprėptis, taip pat kad tarnybos personalo sudėties požiūriu būtų užtikrintas tinkamas ir prasmingas atstovavimas visų valstybių narių piliečiams.
EIVT turėtų visapusiškai pasinaudoti įvairiapusiška ir turtinga įvairiose Sąjungos užsienio reikalų tarnybose įgyta patirtimi ir profesine kompetencija.
Kad pasiektų šiuos tikslus, vyriausioji įgaliotinė pasinaudos visomis EIVT įdarbinimo procedūros siūlomomis galimybėmis. Skirsnį, kuriame ketinama aptarti šį klausimą, ketinama įtraukti į jos rengiamą kasmetinę skyrimo į pareigas ataskaitą.
Vyriausiosios įgaliotinės pareiškimas lyčių pusiausvyros EIVT klausimu
Vyriausioji įgaliotinė atkreipia dėmesį į tai, kad priimant darbuotojus į EIVT itin svarbu skatinti lyčių pusiausvyrą.
Siekiant užtikrinti lyčių pusiausvyrą, svarbiausia skatinti moteris teikti paraiškas pareigoms EIVT užimti ir šalinti kliūtis šioje srityje. EIVT, remdamasi patirtimi, įgyta 2010 m. paskyrimo procedūros, susijusios su delegacijų vadovų rotacija, metu, įvertins, kaip būsimųjų skyrimo procedūrų metu geriau atsižvelgti į dažnai nelinijinę moterų paraiškų teikimo sistemą ir šalinti kitas galimas kliūtis. Vyriausioji įgaliotinė taip pat nustatys pažangiausią nacionalinių diplomatinių tarnybų praktiką ir esant galimybių pritaikys ją EIVT.
Vyriausioji įgaliotinė, siekdama skatinti moteris įsidarbinti tarnyboje, visapusiškai pasinaudos visomis Tarnybos nuostatų 1d straipsnio 2 ir 3 dalyse siūlomomis galimybėmis.
Į kasmetinę vyriausiosios įgaliotinės rengiamą ataskaitą dėl skyrimo į pareigas EIVT bus įtrauktas skirsnis, kuriame ketinama aptarti lyčių pusiausvyros klausimą.
Komisijos pareiškimas, remiantis Tarnybos nuostatų 95 straipsnio 2 dalimi
Komisija, pateikdama bet kokią neigiamą nuomonę apie asmenį, įtrauktą į kandidatų sąrašą, tinkamai ją pagrįs vyriausiajam įgaliotiniui.
