2.2.2006
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl ES energetikos politikos
Pasiūlymas dėl Europos Parlamento rezoliucijos dėl ES energetikos politikos
Europos Parlamentas ,
– atsižvelgdamas į savo Darbo tvarkos taisyklių 113 straipsnį,
– atsižvelgdamas į savo ankstesnes rezoliucijas dėl energetikos politikos ir klimato pokyčių,
A.
atsižvelgdamas į energijos trūkumą, kuris randasi dėl didelių šalčių, ir į jo katastrofiškus padarinius žmonėms ir jų veiklai;
B.
kadangi neįmanoma valdyti klimato kaitos proceso;
C.
atsižvelgdamas į politinius ir socialinius padarinius, kurių rastųsi, jeigu gamintojai nuspręstų nutraukti arba riboti energijos tiekimą, ir į pavojų, kuris kyla dėl pernelyg didelės Europos priklausomybės nuo išorinių šaltinių;
D.
kadangi pavienėms valstybėms narėms ir visai Sąjungai būtina nedelsiant pradėti gaminti energiją, nekeliančią jokio pavojaus, tačiau iki šiol tik keletas ES valstybių narių skatina rinktis alternatyviuosius energijos šaltinius;
1.
ragina Komisiją ir Tarybą imtis priemonių, kad valstybės narės kuo skubiau įgyvendintų iniciatyvas, kuriomis siekiama padidinti europinės energijos gamybos mastą;
2.
ragina Komisiją ir Tarybą numatyti sankcijas, taikytinas toms valstybėms narėms, kurios nesiims tinkamų priemonių;
3.
ragina Komisiją ir Tarybą į posėdžius, kuriuose svarstomi energetikos ir klimato kaitos klausimai, kviesti dalyvauti ir finansų ministrus.
