Klausimas, į kurį atsakoma raštu, Nr. E-005772/2011
Komisijai
Darbo tvarkos taisyklių 117 straipsnis
Juozas Imbrasas (EFD)
(2011 m. birželio 16 d.)
Tema: Moterų vaidmuo žemės ūkyje ir kaimo vietovėse
Moterys yra labai svarbios žemės ūkiui ir kaimo vietovėms ir jų vaidmuo vis labiau pastebimas. Todėl labai svarbu atkreipti dėmesį į tai, kokį vaidmenį jos čia atlieka, ir visų pirma atsižvelgti į daugialypį jo pobūdį.
Kaip ketina Komisija prisidėti prie pagrindinio ES kaimo vietovėms skirtos politikos uždavinio įgyvendinimo, t. y. siekti vienodų gyvenimo sąlygų visuose regionuose ir stengtis išvengti vienpusio tankiai gyvenamų miesto vietovių vystymosi, kad moterys ir vyrai turėtų perspektyvų likti ir sėkmingai gyventi kaimo vietovėse? Ar Komisija nemano, kad vykdant paramos politiką labiau nei bet kada nors anksčiau reikia atsižvelgti į moterų poreikius ir sąlygas ir siekti, kad visų kartų moterys liktų gyventi kaimo vietovėse, ar paskatinti jas ten apsigyventi? Ar Komisija nemano, kad reikia nustatyti naujas koncepcijas ir į sprendimų priėmimo procesą įtraukti visų kartų moteris? Ar Komisija nemano, kad reikia ieškoti galimybių šį ekonominį potencialą dar geriau išnaudoti, nei tai buvo daroma iki šiol naudojantis paramos lėšomis? Kokių priemonių ketina imtis Komisija?