9.5.2011 B7-0298/2011 PASIŪLYMAS DĖL REZOLIUCIJOS pateiktas uždavus klausimą, į kurį atsakoma žodžiu B7‑000102/2011
pagal Darbo tvarkos taisyklių 115 straipsnio 5 dalį
dėl naftos kainos augimo kilusios Europos žuvininkystės sektoriaus krizės
Philippe de Villiers
,
Juozas Imbrasas
EFD frakcijos vardu
PE465.604v01-00 B7‑0298/2011 Europos Parlamento rezoliucija dėl naftos kainos augimo kilusios Europos žuvininkystės sektoriaus krizės
Europos Parlamentas ,
– atsižvelgdamas į 2001 m. sausio 12 d. Komisijos reglamentą (EB) Nr. 69/2001 dėl EB sutarties 87 ir 88 straipsnių taikymo de minimis pagalbai,
– atsižvelgdamas į 2007 m. liepos 24 d. Komisijos reglamentą (EB) Nr. 875/2007 dėl EB sutarties 87 ir 88 straipsnių taikymo de minimis pagalbai žuvininkystės sektoriuje,
– atsižvelgdamas į Komisijos veiksmų planą dėl valstybės pagalbos, kuriuo buvo pradėta 2005–2009 m. valstybės pagalbos politikos reforma,
– atsižvelgdamas į 1973 m. liepos 24 d. Tarybos direktyvą 73/238/EEB dėl priemonių žalios naftos ir naftos produktų tiekimo sunkumų padariniams sušvelninti,
– atsižvelgdamas į 2009 m. rugsėjo 14 d. Tarybos direktyvą 2009/119/EEB, įpareigojančią valstybes nares išlaikyti privalomąsias žalios naftos ir (arba) naftos produktų atsargas,
– atsižvelgdamas į Komisijos komunikatą COM(2010)0639 pavadinimu „ Energetika 2020. Konkurencingos, darnios ir saugios energetikos strategija“,
– atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 663/2009 dėl ekonomikos gaivinimo, teikiant Bendrijos finansinę paramą energetikos srities projektams, programos sukūrimo,
– atsižvelgdamas į Europos Parlamento rezoliuciją P6_TA(2008)0308 dėl žvejybos sektoriaus krizės, kurią lėmė dyzelinio kuro kainų didėjimas,
– atsižvelgdamas į Darbo tvarkos taisyklių 115 straipsnio 5 dalį ir 110 straipsnio 2 dalį,
A. kadangi Europos Sąjungai yra svarbu išsaugoti žvejybą ne tik veiklos ir darbo apsaugos tikslais, bet ir maisto saugos tikslais,
B. kadangi energija yra svarbus žvejybos sektoriaus eksploatacijos išlaidų faktorius, ir kad žvejų veiklos išlaidos labai priklauso nuo naftos kainų augimo,
C. kadangi degalų kainų padidėjimas turi įtakos jūreivių žvejų pajamoms,
D. kadangi ekonomikos ir finansų krizė ypač daro poveikį pramonei ir MVĮ ir kelia pavojų veiklai bei užimtumui pirminiame ir antriniame sektoriuose,
E. kadangi dėl politinės krizės Magrebe ir Viduriniuosiuose Rytuose naftos barelio kaina padidėjo daugiau kaip 100 dolerių; kadangi kursas yra visada labai nestabilus, kadangi yra politikos nestabilumo rizika arabų šalyse apskritai,
F. kadangi dėl neseniai padidėjusių naftos kainų kilo krizė žuvininkystės sektoriuje ir stipriai susirūpino žvejai,
G. kadangi pagal paklausos ir pasiūlos santykį žuvininkystės sektoriuje yra nustatomos Europos žvejybos produktų kainos, ir kad, atsižvelgiant į Europos Sąjungos didelę priklausomybę nuo trečiųjų šalių importo (60 proc.), tiekdami į vidaus rinką gamintojai turi mažai įtakos žvejybos produktų kainų lygiui,
H. kadangi žuvininkystės sektoriaus ekonominė padėtis yra sunki, jau labai paveikta skirtingų planų dėl pasitraukimo iš laivyno po to, kai buvo sumažintos kvotos ir užsibrėžtas tikslas sumažinti Europos laivyną bendros žvejybos politikos kontekste,
I. kadangi 1973 m. liepos 24 d. Tarybos direktyvos 73/238/EEB, kuria siekiama sušvelninti žalios naftos ir naftos produktų tiekimo sunkumų padarinius ir būtent skirtos kompensuoti ar nors sušvelninti dėl to kylančius įvairius neigiamus padarinius, dėl kurių žalios naftos ar jos produktų tiekimas galėtų labai sumažėti, įskaitant didelį Sąjungos ekonominės veiklos sutrikdymą, kuris gali kilti dėl tokio sumažėjimo,
J. kadangi Komisija leidžia valstybėms narėms teikti iki 30 000 eurų de minimis pagalbą, kai ji laikoma skaidria, žuvininkystės sektoriaus įmonėms per trejų fiskalinių metų laikotarpį,
1. reiškia paramą Sąjungos žvejams ir kviečia Komisiją bei Tarybą imtis priemonių, kuriomis siekiama palengvinti žvejų veiklą;
2. prašo Komisijos padidinti 30 000 eurų pagalbos ribą iki 60 000 eurų žuvininkystės sektoriaus įmonei per trejų fiskalinių metų laikotarpį;
3. primena Komisijai ir Tarybai, kad skubiai reikia sustiprinti Sąjungos energijos tiekimo saugumą, bet taip pat geriau informuoti rinkas ir užtikrinti vartotojus dėl naftos atsargų, ypač kalbant apie dėl jos prieinamumo krizės ar nepritekliaus atveju;
4. prašo Komisijos pasiūlyti veiksmų planą, skirtą pakrančių regionams, aktyviai vykdantiems žuvininkystės sektoriaus veiklą;
5. įpareigoja Pirmininką perduoti šią rezoliuciją Tarybai ir Komisijai, taip pat valstybėms narėms, žuvininkystės sektoriaus gamintojų organizacijoms ir įstaigoms, eksploatuojančioms laivą.
