P6_TA(2006)0267
Civilinės aviacijos saugumo bendrosios taisyklės ***I
A6-0194/2006
Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento dėl civilinės aviacijos saugumo bendrųjų taisyklių ( KOM(2005)0429 – C6-0290/2005 – 2005/0191(COD) )
(Bendro sprendimo procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( KOM(2005)0429 ) Dar neskelbta OL.
,
–
atsižvelgdamas į EB sutarties 251 straipsnio 2 dalį ir į EB sutarties 80 straipsnio 2 dalį, pagal kuriuos Komisija jam pateikė pasiūlymą ( C6-0290/2005 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Transporto ir turizmo komiteto pranešimą ir Piliečių laisvių, teisingumo ir vidaus reikalų komiteto nuomonę ( A6-0194/2006 ),
1.
pritaria Komisijos pasiūlymui su pakeitimais;
2.
ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3.
paveda Pirmininkui perduoti Parlamento poziciją Tarybai ir Komisijai.
P6_TC1-COD(2005)0191
Europos Parlamento pozicija priimta per pirmąjį svarstymą 2006 m. birželio 15 d. siekiant priimti Europos Parlamento ir Tarybos reglamentą
(EB) Nr. .../2006
dėl civilinės aviacijos saugumo bendrųjų taisyklių
, panaikinantį Reglamentą (EB) Nr. 2320/2002
(Tekstas svarbus EEE)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 80 straipsnio 2 dalį,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę OL C […], […], p. […].
,
atsižvelgdami į Regionų komiteto nuomonę OL C […], […], p. […].
,
laikydamiesi Sutarties 251 straipsnyje nustatytos tvarkos
2006 m. birželio 15 d. Europos Parlamento pozicija.
,
kadangi: (1)
Siekiant apsaugoti asmenis ir prekes Europos Sąjungoje,
civiliniuose orlaiviuose
reikia užkirsti kelią neteisėtiems veiksmams,
kurie kelia grėsmę civilinės aviacijos saugumui,
nustatant bendrąsias civilinės aviacijos saugumo taisykles. Šio tikslo turėtų būti siekiama nustatant bendrąsias taisykles ir bendruosius standartus civilinės aviacijos srityje, taip pat jų laikymosi kontrolės mechanizmus.
(2)
Civilinės aviacijos saugumo labui pageidautina sukurti pagrindą vienodai traktuoti 1944 m. gruodžio 7 d. Čikagoje pasirašytos Tarptautinės civilinės aviacijos konvencijos 17 priedo 2002 m. balandžio mėn. versiją.
3)
2002 m. gruodžio 16 d.
Europos Parlamento ir Tarybos reglamentas (EB) Nr. 2320/2002, nustatantis civilinės aviacijos saugumo bendrąsias taisykles OL L 355, 2002 12 30, p. 1.
, buvo priimtas dėl 2001 m. rugsėjo 11 d. įvykių Jungtinėse Valstijose.
(4)
Reglamento (EB) Nr. 2320/2002 turinį reikėtų persvarstyti atsižvelgiant į sukauptą patirtį, o patį reglamentą pakeisti nauju teisės aktu, siekiant supaprastinti, suderinti ir aiškiau suformuluoti esamas taisykles bei padidinti saugumo lygius.
(5)
Atsižvelgiant į didesnio lankstumo poreikį taikant saugumo priemones ir procedūras, kad galima būtų tinkamai reaguoti į besikeičiančius rizikos vertinimus ir sudaryti galimybes naudoti naujas technologijas, naujajame teisės akte turėtų būti nustatyti pagrindiniai principai, ką reikia padaryti siekiant užkirsti kelią neteisėtiems veiksmams civilinės aviacijos srityje nesileidžiant į techninius ir procedūrinius dalykus, kaip tie reikalavimai turi būti įgyvendinami.
(6)
Naujasis teisės aktas turėtų būti taikomas oro uostams, naudojamiems civilinei aviacijai valstybės narės teritorijoje, veiklos vykdytojams, teikiantiems paslaugas tokiuose oro uostuose, ir subjektams, teikiantiems prekes ir (arba) paslaugas tokiuose oro uostuose arba per juos.
(7)
Nepažeidžiant Konvencijos dėl nusikaltimų ir tam tikrų kitų veiksmų, padarytų orlaiviuose (1963 m.
,
Tokijas), Konvencijos dėl kovos su neteisėtu orlaivio pagrobimu (1970 m., Haga) ir Konvencijos dėl kovos su smurtu prieš civilinės aviacijos saugumą (1971 m., Monrealis), naujajame teisės akte reikia numatyti
taip pat
saugumo priemones, taikomas Bendrijos oro vežėjų orlaiviuose ar skrydžių metu.
(8)
Skirtingų tipų civilinės aviacijos srityse grėsmės lygis yra nevienodas. Nustatant bendrus
pagrindinius
civilinės aviacijos standartus, reikia atsižvelgti į orlaivio dydį, eksploatavimo pobūdį ir (arba) eksploatavimo dažnumą oro uostuose, kad galima būtų leisti taikyti išimtis.
(9)
Valstybėms narėms taip pat reikia leisti, remiantis rizikos įvertinimu, taikyti griežtesnes priemones, nei nurodyta.
Tačiau reikėtų atskirti bendruosius pagrindinius standartus ir
griežtesnes priemones
, taip pat panašiai turėtų būti atskirtas jų finansavimas
.
(10)
Reikėtų atskirti pašto ir įprastų krovinių sąvokas. Turėtų būti imtasi bendrųjų saugumo priemonių, pritaikytų atsižvelgiant į pašto ypatybes.
(11)
Vykdant skrydžius iš valstybės narės oro uosto į tam tikrą trečiąją šalį ar per ją, trečiosios šalys gali reikalauti taikyti priemones, kurios skiriasi nuo nurodytų šiame teisės akte. Tačiau, nepažeidžiant jokių dvišalių Bendrijos pasirašytų susitarimų, Komisijai turi būti sudaryta galimybė patikrinti priemones, kurių reikalauja trečioji šalis, ir nuspręsti, ar valstybė narė, veiklos vykdytojas arba kitas subjektas gali ir toliau taikyti reikalaujamas priemones.
(12)
Nežiūrint į tai, kad kiekvienoje valstybėje narėje aviacijos saugumu gali rūpintis dvi ar daugiau institucijų, kiekviena valstybė narė turėtų paskirti vieną instituciją, atsakingą už saugumo standartų įgyvendinimo koordinavimą ir priežiūrą.
(13)
Siekiant apibrėžti atsakomybę už bendrų
pagrindinių
standartų įgyvendinimą ir aprašyti, kokias priemones šiuo tikslu turi taikyti veiklos vykdytojai ir kiti subjektai, kiekviena valstybė narė turėtų parengti nacionalinę civilinės aviacijos saugumo programą. Be to, kiekvienas oro uosto valdytojas, oro vežėjas ir kiti subjektai, taikantys aviacijos saugumo standartus, turėtų parengti, taikyti ir prižiūrėti saugumo programą, kad būtų laikomasi tiek naujojo teisės akto, tiek bet kokios taikytinos nacionalinės aviacijos saugumo programos reikalavimų.
(14)
Siekdama kontroliuoti, kaip laikomasi naujojo teisės akto ir nacionalinės civilinės aviacijos saugumo programos reikalavimų, kiekviena valstybė narė turėtų parengti nacionalinę civilinės aviacijos saugumo
lygio
tikrinimo programą ir užtikrinti jos įgyvendinimą.
(15)
Kad galima būtų kontroliuoti, kaip valstybės narės taiko naująjį teisės aktą, taip pat nustatyti aviacijos saugumo silpnąsias vietas, Komisija turėtų atlikti patikrinimus, taip pat patikrinimus iš anksto neįspėjus.
(16)
Atsižvelgiant į tai, kad ateityje padidės Europos aviacijos saugos agentūros įgaliojimai, ši agentūra turėtų palaipsniui pradėti dalyvauti kontroliuojant, kaip laikomasi bendrųjų civilinės aviacijos saugumo nuostatų.
(17)
Įgyvendinimo aktai, kuriais nustatomos bendrųjų
pagrindinių
standartų įgyvendinimo priemonės ir tvarka ir kuriuose yra neskelbtinos saugumo informacijos, taip pat Komisijos patikrinimų ataskaitos ir
kompetentingų
valdžios institucijų atsakymai turėtų būti laikomi "ES įslaptinta informacija", kaip apibrėžta 2001 m. lapkričio 29 d. Komisijos sprendime 2001/844/EB, EAPB, Euratomas, iš dalies keičiančiame jos darbo tvarkos taisykles OL L 317, 2001 12 3, p. 1.
. Tie dokumentai neturi būti skelbiami; juos galima pateikti tik teisėtai suinteresuotiems veiklos vykdytojams ir subjektams.
(18)
Šiam reglamentui įgyvendinti būtinos priemonės ir tvarka turi būti priimtos laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką OL L 184, 1999 7 17, p. 23.
.
(19)
Siekiant sudaryti galimybes atleisti nuo patikrinimo iš trečiosios šalies su persėdimu vykstančius keleivius ir netikrinti perkraunamo bagažo (tokia koncepcija žinoma "vienkartinio patikrinimo" pavadinimu), taip pat leisti tokiu skrydžiu atvykusiems keleiviams būti kartu su patikrintais išvykstančiais keleiviais, reikia skatinti sudaryti Bendrijos ir trečiųjų šalių susitarimus, kuriais būtų pripažįstama, kad trečiojoje šalyje taikomi saugumo standartai yra lygiaverčiai Bendrijos standartams.
(20)
Siekiama taikyti "vienkartinį patikrinimą" visiems skrydžiams Europos Sąjungoje.
(21)
Už šio reglamento nuostatų pažeidimus turi būti numatytos nuobaudos. Tos nuobaudos turi būti veiksmingos, proporcingos ir griežtos.
22)
1987 m. gruodžio 2 d. Ispanijos Karalystė ir Jungtinė Karalystė Londone paskelbė abiejų šalių užsienio reikalų ministrų bendrą deklaraciją dėl platesnio bendradarbiavimo eksploatuojant Gibraltaro oro uostą; deklaracijoje įtvirtinti susitarimai dar tik turės būti įgyvendinti.
(23)
Reikėtų apsvarstyti galimybę sukurti solidarumo priemonę, kuri leistų teikti paramą transporto sektoriuje įvykus didelį poveikį turintiems teroro aktams,
PRIĖMĖ ŠĮ REGLAMENTĄ: 1 straipsnis Tikslai
1.
Šiuo reglamentu nustatomos apsaugos nuo neteisėtų veiksmų
, kurie kelia grėsmę civilinės aviacijos saugumui,
bendrosios taisyklės.
Juo taip pat sukuriamas pagrindas vienodai traktuoti Čikagoje pasirašytos Tarptautinės civilinės aviacijos konvencijos 17 straipsnio 2002 m. balandžio mėn. versiją.
2.
Priemonės 1 dalyje nurodytiems tikslams siekti yra:
a)
bendrųjų civilinės aviacijos taisyklių ir
pagrindinių
standartų nustatymas;
b)
jų laikymosi kontrolės mechanizmai.
2 straipsnis Taikymo sritis
1.
Šis reglamentas taikomas:
a)
visiems valstybės narės teritorijoje esantiems oro uostams
ar jų dalims
,
naudojamiems(-oms)
civilinei aviacijai;
b)
visiems veiklos vykdytojams, įskaitant oro vežėjus, teikiantiems paslaugas a punkte nurodytuose oro uostuose;
c)
visiems subjektams, dirbantiems oro uosto patalpose ar teritorijoje ir teikiantiems prekes ir (arba) paslaugas a punkte nurodytuose oro uostuose arba per juos.
2.
Šio reglamento taikymas Gibraltaro oro uostui nepažeidžia tam tikrų Ispanijos Karalystės ir Jungtinės Karalystės teisinių nuostatų, susijusių su ginču dėl teritorijos, kurioje yra tas oro uostas, suverenumo.
3 straipsnis Apibrėžimai
Šiame reglamente:
1)
"Civilinė aviacija" – tai bet kokia oro susisiekimo veikla, komercinė ir nekomercinė, reguliari ir nereguliari, išskyrus skrydžius valstybės orlaiviais, kaip nurodyta 1944 m. Čikagos Tarptautinės civilinės aviacijos konvencijos 3 straipsnyje.
2)
"Aviacijos saugumas" – tai priemonių bei žmogiškųjų ir gamtinių išteklių visuma, skirta apsaugoti civilinę aviaciją nuo neteisėtų veiksmų
, kurie kelia grėsmę civilinės aviacijos saugumui
.
3)
"Oro uostas" – tai specialiai orlaivių tūpimui, kilimui ir manevravimui pritaikyta žemės [ar vandens] teritorija, įskaitant papildomus įrenginius, kurie reikalingi šiems veiksmams atlikti, orlaivių eismui ir paslaugoms užtikrinti, taip pat įskaitant įrenginius, reikalingus teikiant komercines oro susisiekimo paslaugas.
4)
"Veiklos vykdytojas" – tai asmuo, organizacija ar įmonė, užsiimanti ar besisiūlanti užsiimti oro susisiekimo veikla.
5)
"Oro vežėjas" – tai oro susisiekimo įmonė, turinti galiojančią licenciją oro susisiekimui vykdyti
arba jai tapatų dokumentą
.
6)
"Bendrijos oro vežėjas" – tai oro vežėjas, turintis galiojančią licenciją oro susisiekimui vykdyti, išduotą valstybės narės pagal
1992 m. liepos 23 d.
Tarybos reglamentą (EEB) Nr. 2407/92 OL L 240, 1992 8 24, p. 1.
.
7)
"Draudžiami daiktai" – tai ginklai, sprogmenys ar kiti pavojingi prietaisai, daiktai ar medžiagos, kuriuos galima panaudoti neteisėtiems veiksmams
, keliantiems grėsmę saugumui,
atlikti.
8)
"Patikrinimas" (
screening
) – techninių ar kitų priemonių, skirtų atpažinti ir (arba) aptikti draudžiamus daiktus, naudojimas.
9)
"Saugumo kontrolė" – tai priemonių, kuriomis galima užkirsti kelią draudžiamiems daiktams patekti į orlaivį, naudojimas.
10)
"Patekimo kontrolė" – tai priemonių, kuriomis
gali būti
užtikrinama, kad nebūtų įleidžiami pašaliniai asmenys ir (arba) transporto priemonės, naudojimas.
11)
"Kontroliuojamoji teritorija" (a
irside
) – tai oro uosto judėjimo laukas, gretimos teritorijos ir pastatai ar jų dalys, į kuriuos patekimas yra ribojamas.
12)
"Nekontroliuojamoji teritorija" (
landside
) – tai oro uosto dalys, gretima teritorija ir pastatai ar jų dalys, kurie nepriklauso oro uosto kontroliuojamajai teritorijai.
13)
"Saugoma zona" – oro uosto kontroliuojamosios zonos, į kurias ne tik ribojamas patekimas, bet ir taikoma patekimo kontrolė.
14)
"Demarkacijos linija atskirta zona" – tai zona,
į kurią negali patekti visi visuomenės nariai ir kuri yra
atskirta nuo saugomos zonos arba nuo kitų oro uosto saugomų teritorijų, jei demarkacijos linija atskirta zona yra kartu ir saugoma zona.
15)
"Asmens patikrinimas" – įrodomas asmens tapatybės patikrinimas, įskaitant galimos kriminalinės praeities
ir žvalgybos duomenų
patikrinimą.
16)
"Su persėdimu vykstantys keleiviai, perkraunamas bagažas, kroviniai
ar paštas
" – tai keleiviai, bagažas
,
kroviniai
ar paštas
skraidinami kitu lėktuvu, negu atvyko
arba tuo pačiu lėktuvu, bet esant kitam skrydžio numeriui.
17)
"Tranzito keleiviai, bagažas
,
kroviniai
ar paštas
" – tai keleiviai, bagažas
,
kroviniai
ar paštas
, skraidinami tuo pačiu lėktuvu, kaip ir atvyko
,
esant tam pačiam skrydžio numeriui.
18)
"Potencialiai pavojingi keleiviai" – tai
keleiviai, kurių elgesys akivaizdžiai nenormalus ir kelia grėsmę skrydžio saugumui, arba keleiviai, kurie yra
deportuoti asmenys, laikomi nepageidautinais
kilmės šalyje
dėl imigracinio pobūdžio priežasčių, arba teisėtai įkalinti asmenys.
19)
"Rankinis bagažas" – tai bagažas, kurį galima neštis į orlaivio saloną.
20)
"Bagažo skyriuje vežamas bagažas" – tai bagažas, skirtas vežti orlaivio bagažo skyriuje.
21)
"Lydimasis bagažo skyriuje vežamas bagažas" – tai registruoto ir orlaivyje esančio keleivio bagažas, priimtas vežti bagažo skyriuje.
22)
"Oro vežėjo paštas" – tai paštas, kurio siuntėjas ir adresatas yra oro vežėjas.
23)
"Oro vežėjo medžiagos" – tai medžiagos, kurių siuntėjas ir adresatas yra oro vežėjas arba kurias naudoja oro vežėjas.
24)
"Paštas" – tai laiškai, siuntos, susirašinėjimo pranešimai ir kiti daiktai, kuriuos pristato pašto paslaugų įmonės, atsakingos už jų pristatymą pagal Pasaulinės pašto sąjungos (UPU) nuostatas.
25)
"Krovinys" – tai bet koks turtas, išskyrus bagažą,
paštą
, oro vežėjo paštą ir oro vežėjo medžiagas, skirtas vežti orlaiviu.
26)
"Reguliuojamoji agentūra" – tai oro vežėjas, agentūra, ekspeditorius ar kitas subjektas, užtikrinantis krovinio
ar pašto
saugumo kontrolę pagal šį reglamentą.
27)
"Žinomas siuntėjas" – tai siuntėjas, kuris siunčia krovinį
ar paštą
ir kurio taikomos procedūros atitinka bendrąsias saugumo taisykles ir standartus, todėl tokį krovinį
ar paštą
galima vežti bet kokiu
orlaiviu
.
28)
"Patikimas siuntėjas" – tai siuntėjas, kuris siunčia krovinį
ar paštą
ir kurio taikomos procedūros atitinka bendrąsias saugumo taisykles ir standartus, todėl tą krovinį galima vežti krovininiais orlaiviais
ir orlaiviais, gabenančiais tik paštą
.
29)
"Orlaivio
saugumo
patikrinimas" – orlaivio vidaus zonų, į kurias galėjo patekti keleiviai, bei bagažo skyriaus patikrinimas, siekiant aptikti orlaivyje draudžiamus daiktus arba nustatyti neteisėtą veiklą,
kuri keltų pavojų orlaivio saugumui
.
30)
"Orlaivio
saugumo
nuodugnus patikrinimas" – tai orlaivio vidaus ir prieinamų išorės dalių išsamus patikrinimas, siekiant aptikti orlaivyje draudžiamus daiktus ir nustatyti neteisėtą veiklą,
kuri keltų pavojų orlaivio saugumui
.
31)
"Skrydžio saugumo pareigūnas" – tai valstybės narės įdarbintas asmuo, keliaujantis oro vežėjo, kuriam valstybė narė yra išdavusi licenciją, orlaiviu tam, kad apsaugotų tą orlaivį ir jame esančius asmenis nuo neteisėtos veiklos,
kuri keltų pavojų skrydžiui.
32)
"Nuolatinis atsitiktinis patikrinimas" – tai patikrinimas, atliekamas bet kuriuo metu visą veiklos laikotarpį, tokie patikrinimai atliekami atsitiktine tvarka.
4 straipsnis Bendrieji
pagrindiniai
standartai
1.
Taikytini bendrieji
pagrindiniai
civilinės aviacijos apsaugos nuo neteisėtų veiksmų,
kurie kelia pavojų civilinės aviacijos saugumui
, standartai yra nustatyti priede.
2.
Valstybės narės ir naudotojai pasidalija bendrųjų pagrindinių standartų, kurie apsaugo nuo neteisėtų veiksmų, taikymo išlaidas. Siekdama, kad nebūtų iškreipta konkurencija tarp valstybių narių, oro uostų, oro vežėjų ir kitų su tuo susijusių Bendrijos subjektų, taip pat tarp valstybių narių ir trečiųjų šalių, Komisija nedelsdama pateikia pasiūlymą įdiegti vienodus šių saugumo priemonių finansavimo būdus.
3.
Išsamios 1 dalyje minėtų bendrųjų
pagrindinių
standartų įgyvendinimo priemonės ir procedūros nustatomos vadovaujantis
20 straipsnio 2 dalyje
numatyta tvarka.
Šios priemonės visų pirma apima:
a)
patikrinimo, patekimo kontrolės ir kitokios saugumo kontrolės metodus;
b)
orlaivio patikrinimo ir orlaivio nuodugnaus patikrinimo metodus;
c)
draudžiamus daiktus;
d)
įrangos efektyvumo kriterijus ir priėmimo bandymus;
e)
personalo įdarbinimo ir mokymų reikalavimus;
f)
svarbiausių vietų saugomose zonose apibrėžimą;
g)
reguliuojamųjų agentūrų, žinomų siuntėjų ir patikimų siuntėjų įsipareigojimus ir patvirtinimo tvarką;
h)
asmenų ir prekių kategorijas, kurioms dėl objektyvių priežasčių reikia taikyti specialias saugumo procedūras arba atleisti nuo patikrinimo, patekimo kontrolės ar kitų saugumo kontrolės procedūrų
;
i)
asmens patikrinimas.
Komisija, vadovaudamasi 20 straipsnio 2 dalyje numatyta procedūra, nustato kriterijus, pagal kuriuos valstybėms narėms leidžiama nukrypti nuo
1 dalyje minėtų bendrųjų
pagrindinių
standartų,
ir, atsižvelgdama į vietos rizikos įvertinimą, patvirtina saugumo priemones
, kurios užtikrina tinkamą apsaugos lygį oro uostuose ar jų demarkacijos linija atskirtose zonose. Tokias alternatyvias priemones galima pateisinti priežastimis, susijusiomis su orlaivio dydžiu, eksploatacijos pobūdžiu ir (arba) eksploatacijos dažnumu atitinkamuose oro uostuose.
4.
Valstybės narės užtikrina 1 dalyje nurodytų bendrųjų
pagrindinių
standartų įgyvendinimą.
5.
Kiekviena 1 dalyje nurodytų bendrųjų pagrindinių standartų konkreti įgyvendinimo priemonė ir procedūra nustatomos atsižvelgiant į rizikos bei poveikio įvertinimus. Įvertinime nurodomos planuojamos išlaidos.
5 straipsnis
Kainos skaidrumas
Jeigu į lėktuvo bilieto kainą įeina oro uosto arba lėktuvo saugumo mokesčiai, šios išlaidos biliete nurodomos atskirai arba keleivis kitaip apie jas informuojamas.
6 straipsnis
Veiksmai, kurių turi būti imamasi įvykus saugumo pažeidimui
Turėdamos pagrindą įtarti, kad saugumo lygis sumažėjo dėl saugumo pažeidimo, valstybės narės užtikrina, kad būtų imamasi deramų ir greitų veiksmų atitaisyti tą pažeidimą ir užtikrinti nuolatinį civilinės aviacijos saugumą.
Valstybės narės, prieš taikydamos šias priemones, konsultuojasi su 20 straipsnyje nurodytu komitetu.
7 straipsnis
Valstybių narių taikomos griežtesnės priemonės
1.
Kaip numatyta 4 straipsnyje, valstybės narės gali taikyti griežtesnes priemones, nei bendrieji
pagrindiniai
standartai. Griežtesnes priemones jos taiko remdamosi rizikos įvertinimu ir laikydamosi Bendrijos teisės aktų. Tokios priemonės turi būti aktualios, objektyvios, nediskriminacinės ir atitinkančios rizikos laipsnį.
Prieš taikydamos šias priemones
valstybės narės praneša apie jas
Komisijai
ir 20 straipsnyje nurodytam komitetui.
2.
Komisija gali patikrinti, kaip taikomos 1 dalies nuostatos, ir, pasitarusi su
20 straipsnio 1 dalyje nurodytu
komitetu, nuspręsti, ar valstybei narei leidžiama ir toliau taikyti minėtas priemones.
Komisija apie savo sprendimą praneša Tarybai ir valstybėms narėms.
Per vieną mėnesį nuo pranešimo apie Komisijos sprendimą valstybė narė gali perduoti sprendimą svarstyti Tarybai. Per tris mėnesius Taryba kvalifikuota balsų dauguma gali priimti kitokį sprendimą.
3.
Jei griežtesnės priemonės numatytos tik konkrečiam skrydžiui tam tikrą dieną, 1 dalies antra pastraipa ir 2 dalis netaikomos.
4.
Valstybės narės padengia griežtesnių priemonių, nurodytų 1 dalyje, taikymo išlaidas.
8 straipsnis
Saugumo mokesčiai ir rinkliavos
Saugumo mokesčiai, kuriais apmokestina valstybės narės, oro vežėjai arba kiti subjektai, turi būti skaidrūs, naudojami tik oro uostų arba lėktuvo saugumui ir neturi būti didesni už 4 straipsnyje nustatytų bendrųjų pagrindinių standartų taikymo išlaidas.
9 straipsnis
Trečiųjų šalių reikalaujamos saugumo priemonės
1.
Nepažeidžiant jokių dvišalių Bendrijos pasirašytų susitarimų, valstybė narė praneša Komisijai apie trečiųjų šalių reikalaujamas priemones, susijusias su skrydžiais iš valstybės narės oro uosto į arba per trečiąją šalį, jei tos priemonės skiriasi nuo 4
straipsnyje
nurodytų bendrųjų
pagrindinių
standartų.
2.
Suinteresuotos
valstybės narės prašymu arba savo iniciatyva Komisija tikrina 1 dalies nuostatų taikymą ir
, remdamasi 20 straipsnio 2 dalyje nurodyta procedūra bei pasikonsultavusi su trečiąja šalimi, gali parengti deramą atsakymą trečiajai šaliai.
Komisija apie savo sprendimą praneša Tarybai ir valstybėms narėms.
3.
1 ir 2 dalys netaikomos, jeigu:
a)
tam tikra valstybė narė taiko atitinkamas priemones pagal
7 straipsnį
; arba
b)
trečiosios šalies reikalavimas susijęs tik su konkrečiu skrydžiu tam tikrą dieną.
10 straipsnis
Nacionalinė valdžios institucija
Tuo atveju, kai vienoje valstybėje narėje aviacijos saugumu rūpinasi dvi ar daugiau institucijų, ta valstybė narė paskiria vieną instituciją (toliau – "
kompetentinga
valdžios institucija"), atsakingą už 4 dalyje nurodytų bendrųjų
pagrindinių
standartų įgyvendinimo koordinavimą ir priežiūrą.
11 straipsnis
Programos
Valstybės narės, oro uostų valdytojai, oro vežėjai ir kiti subjektai, taikantys aviacijos saugumo standartus, yra atsakingi už atitinkamų saugumo programų parengimą, taikymą ir priežiūrą, kaip numatyta
12–16 straipsniuose
.
Valstybės narės taip pat vykdo
17 straipsnyje
apibrėžtas bendro pobūdžio kokybės kontrolės funkcijas.
12 straipsnis
Nacionalinė civilinės aviacijos saugumo programa
1.
Kiekviena valstybė narė parengia, taiko ir prižiūri nacionalinę civilinės aviacijos saugumo programą.
Toje programoje apibrėžiama atsakomybė už 4 straipsnyje minėtų bendrųjų
pagrindinių
standartų įgyvendinimą ir aprašomos priemonės, kurias tuo tikslu turi taikyti veiklos vykdytojai ir kiti subjektai.
2.
Kompetentinga
valdžios institucija raštu
"būtina žinoti" pagrindu
pateikia teisėtai suinteresuotiems veiklos vykdytojams ir subjektams atitinkamas nacionalinės civilinės aviacijos saugumo programos dalis.
13 straipsnis
Nacionalinė kokybės kontrolės programa
1.
Kiekviena valstybė narė parengia, taiko ir prižiūri nacionalinę kokybės kontrolės programą.
Ta programa sudaro valstybei narei galimybę tikrinti civilinės aviacijos saugumo kokybę, siekiant kontroliuoti, kaip laikomasi šio reglamento ir nacionalinės civilinės aviacijos saugumo programos reikalavimų.
2.
Nacionalinės kokybės kontrolės programos specifikacijos priimamos pagal 20 straipsnio 2 dalyje nurodytą procedūrą
Programa turi užtikrinti galimybę greitai aptikti trūkumus ir juos ištaisyti. Joje taip pat turi būti numatyta, kad visus atitinkamos valstybės narės teritorijoje esančius oro uostus, veiklos vykdytojus ir kitus subjektus, atsakingus už saugumo standartų taikymą, nuolat tiesiogiai kontroliuoja įgaliota nacionalinė valdžios institucija arba tokia kontrolė vykdoma jai prižiūrint.
14 straipsnis
Oro uosto saugumo programa
1.
Kiekvienas oro uosto valdytojas parengia, taiko ir prižiūri oro uosto saugumo programą.
Toje programoje aprašomi metodai ir tvarka, kurios turi laikytis oro uosto valdytojas, kad atitiktų šio reglamento ir valstybės narės, kurioje įsikūręs oro uostas, nacionalinės civilinės aviacijos saugumo programos reikalavimus.
Programoje taip pat aprašoma, kaip oro uosto valdytojas kontroliuoja šių metodų ir tvarkos laikymąsi.
2.
Oro uosto saugumo programa pateikiama
kompetentingai
valdžios institucijai.
15 straipsnis
Oro vežėjų saugumo programa
1.
Kiekviena
valstybė narė užtikrina, kad oro vežėjai, teikiantys paslaugas iš jos teritorijos, taikytų ir prižiūrėtų
oro vežėjo saugumo programą
, atitinkančią nacionalinių civilinės aviacijos saugumo programų reikalavimus.
Toje programoje aprašomi metodai ir tvarka, kurios turi laikytis oro vežėjas, kad atitiktų šio reglamento ir valstybės narės, iš kurios jis teikia paslaugas, nacionalinės civilinės aviacijos saugumo programos reikalavimus.
Programoje taip pat aprašoma, kaip oro vežėjas kontroliuoja šių metodų ir tvarkos laikymąsi.
2.
Paprašius, oro vežėjo saugumo programa pateikiama
kompetentingai
valdžios institucijai.
3.
Kai valstybė narės, išduodančios veiklos licenciją, atitinkama institucija patvirtina Bendrijos oro vežėjo saugumo programą, tą programą pripažįsta visos kitos valstybės narės. Toks patvirtinimas ir pripažinimas netaikomas programos dalims, susijusioms su griežtesnėmis priemonėmis, kurios turi būti taikomos kitoje nei veiklos licenciją išdavusioje valstybėje narėje.
16 straipsnis
Aviacijos saugumo standartus taikančios
reguliuojamosios agentūros
saugumo programa
1.
Kiekvienas
subjektas
, pagal nacionalinę civilinės aviacijos saugumo programą privalantis taikyti
aviacijos saugumo standartus
,
parengia, taiko ir prižiūri saugumo programą.
Toje programoje aprašomi metodai ir tvarka, kurios turi laikytis subjektas, kad
visų pirma
atitiktų
tos
valstybės narės, kurioje
vykdo operacijas
, nacionalinės civilinės aviacijos saugumo programos
bei šio reglamento
reikalavimus.
Paprašius, aviacijos saugumo standartus taikančio subjekto saugumo programa pateikiama
atitinkamai
valdžios institucijai.
2.
Paprašius, aviacijos saugumo standartus taikančio subjekto saugumo programa pateikiama
kompetentingai
valdžios
institucijai.
17
straipsnis
Komisijos patikrinimai
1.
Siekdama kontroliuoti, kaip valstybės narės taiko šį reglamentą
,
nustatyti aviacijos saugumo silpnąsias vietas,
ir, jei tinkama, pateikti rekomendacijas, kaip pagerinti aviacijos saugumą,
Komisija, bendradarbiaudama su
atitinkama tos valstybės narės
valdžios institucija,
nurodo Europos aviacijos saugumo agentūrai atlikti
patikrinimus, įskaitant oro uostų, veiklos vykdytojų ir aviacijos saugumo standartus taikančių subjektų patikrinimus. Šiuo tikslu įgaliota
kompetentinga
valdžios institucija raštu pateikia informaciją Komisijai apie visus jos teritorijoje esančius civilinei aviacijai naudojamus oro uostus, išskyrus tuos, kurie nurodyti
4 straipsnio 3 dalies trečioje pastraipoje
.
Komisijos atliekamų patikrinimų procedūros tvirtinamos
20 straipsnio 2 dalyje
nustatyta tvarka.
2.
Apie Komisijos atliekamus oro uostų, veiklos vykdytojų ir kitų aviacijos saugumo standartus taikančių subjektų patikrinimus iš anksto nepranešama.
3.
Visos Komisijos patikrinimo ataskaitos perduodamos atitinkamos valstybės narės
kompetentingai
valdžios institucijai, kuri atsakydama nurodo priemones, kurių buvo imtasi nustatytiems trūkumams ištaisyti.
Kartu su
kompetentingos
valdžios institucijos atsakymu ataskaita pateikiama
visų kitų valstybių narių kompetentingoms valdžios institucijoms.
4.
Komisija užtikrina, kad visi Europos oro uostai, kuriems taikomas šis reglamentas, būtų tikrinamibent kartą per ...
*
ketveri metai nuo šio reglamento įsigaliojimo datos.
.
18 straipsnis
Informacijos skleidimas
Sprendimo 2001/844/EB, EAPB, Euratomas tikslais toliau nurodyti dokumentai laikomi "ES įslaptintais dokumentais" ir nėra viešai skelbiami:
a)
4 straipsnio 3 dalyje
minėtos priemonės ir procedūros, jei jose yra neskelbtinos saugumo informacijos;
b)
17 straipsnio 3 dalyje
minėtos Komisijos patikrinimų ataskaitos ir
kompetentingų
valdžios institucijų atsakymai.
19 straipsnis
Ataskaita
Kiekvienais metais Komisija Europos Parlamentui, Tarybai, valstybėms narėms ir nacionaliniams parlamentams pateikia ataskaitą, kuria jie informuojami ir apie šio reglamento taikymą ir jo įtaką aviacijos saugumo gerinimui bei apie silpnąsias vietas ir trūkumus, kuriuos Komisija nustatė kontrolės ir patikrinimų metu.
20 straipsnis
Komitetas
1.
Komisijai padeda komitetas (toliau – "Komitetas").
2.
Darant nuorodą į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnio nuostatas.
Sprendimo 1999/468/EB 5 straipsnio 6 dalyje nustatytas laikotarpis yra vienas mėnuo.
3.
Komitetas priima savo darbo tvarkos taisykles.
21 straipsnis
Suinteresuotų šalių konsultacinė grupė
Komisija, nepažeisdama 20 straipsnyje nurodyto komiteto funkcijų, įsteigia Suinteresuotų šalių aviacijos saugumo konsultacinę grupę, sudarytą iš Europos atstovaujamųjų organizacijų, kurios dalyvauja užtikrinant aviacijos saugumą arba yra tiesiogiai su juo susijusios. Vienintelė šios grupės funkcija yra konsultuoti Komisiją. 20 straipsnyje nurodytas komitetas informuoja Suinteresuotų šalių konsultacinę grupę viso reguliavimo proceso metu.
22 straipsnis
Informacijos paskelbimas
Kiekvienais metais Komisija parengia patikrinimų ataskaitų išvadas ir, remdamasi 2001 m. gegužės 30 d. Europos Parlamento ir Tarybos reglamentu (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais
OL L 145, 2001 5 31, p. 43.
paskelbia ataskaitą apie šio reglamento įgyvendinimą ir apie aviacijos saugumo padėtį Bendrijoje.
23 straipsnis
Trečiosios šalys
Siekiant užtikrinti, kad visiems skrydžiams tarp Europos Sąjungos ir trečiųjų šalių būtų atliekamas vienkartinis saugumo patikrinimas,
remiantis
Sutarties 300 straipsniu,
į visuotinius susitarimus aviacijos srityje
tarp Bendrijos ir trečiosios šalies
turėtų būti įtraukti
susitarimai
, kuriais pripažįstama, kad trečiojoje šalyje taikomi saugumo standartai yra lygiaverčiai Bendrijos standartams.
24 straipsnis
Nuobaudos
Valstybės narės nustato taisykles dėl nuobaudų už šio reglamento nuostatų pažeidimus taikymo ir imasi visų priemonių, užtikrinančių minėtų taisyklių įgyvendinimą. Numatytos nuobaudos turi būti veiksmingos, proporcingos ir griežtos.
25 straipsnis
Panaikinimas
Reglamentas (EB) Nr. 2320/2002 yra panaikinamas.
26 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo
Europos Sąjungos oficialiajame leidinyje
.
Reglamentas taikomas nuo ... *
Vieneri metai nuo šio reglamento įsigaliojimo dienos.
, išskyrus
4 straipsnio 3 dalį
,
17 straipsnio 1 dalį
ir
20 straipsnį
, kurie taikomi
nuo ...
**
Reglamento įsigaliojimo dienos.
*.
Šis reglamentas yra privalomas visas ir tiesiogiai taikomas visose valstybėse narėse.
Priimta ,
Europos Parlamento vardu Tarybos vardu
Pirmininkas Pirmininkas
PRIEDAS
CIVILINĖS AVIACIJOS APSAUGOS NUO NETEISĖTŲ VEIKSMŲ BENDRIEJI
PAGRINDINIAI
STANDARTAI (4 STRAIPSNIS)
1.
ORO UOSTO SAUGUMAS
1.1.
Oro uosto planavimo reikalavimai
1.
Projektuojant ir statant naujas oro uostų patalpas ar keičiant esamas, reikia visapusiškai atsižvelgti į šiame priede nurodytus bendrųjų
pagrindinių
standartų įgyvendinimo reikalavimus ir įgyvendinimo teisės aktus.
2.
Oro uostuose nustatomos tokios zonos:
a)
oro uosto nekontroliuojamoji teritorija;
b)
oro uosto kontroliuojamoji teritorija;
c)
saugomos zonos; ir
d)
svarbiausios saugomų zonų vietos.
1.2.
Patekimo kontrolė
1.
Patekimas į oro uosto kontroliuojamąją teritoriją yra ribojamas, kad
būtų užkirstas kelias
į šią zoną patekti pašaliniams asmenims ir transporto priemonėms.
2.
Patekimas į saugomas zonas yra kontroliuojamas, siekiant užtikrinti, kad šias zonas nepatektų pašaliniai asmenys ir transporto priemonės.
3.
Asmenys ir transporto priemonės į oro uosto kontroliuojamąją teritoriją ir saugomas zonas įleidžiami tik tuo atveju, jei jie atitinka saugumo
reikalavimus.
4.
Prieš išduodant oro uosto darbuotojo ar įgulos nario pažymėjimą, kuris suteikia leidimą be sargybos patekti į saugomas zonas,
atliekamas
visų darbuotojų, įskaitant skrydžio įgulos narių,
asmens
patikrinimas
.
Asmens pažymėjimus gali pripažinti ne tik juos išdavusios, bet ir tam tikros kitos institucijos.
1.3.
Asmenų, išskyrus keleivius, ir jų vežamų daiktų patikrinimas
1.
Kad į saugomas zonas nepatektų draudžiami daiktai, į saugomas zonas einantys asmenys, išskyrus keleivius, ir jų daiktai nuolat pasirinktinai tikrinami.
2.
Kad į saugomų zonų svarbiausias vietas nepatektų draudžiami daiktai, tikrinami visi į tokias zonas įeinantys asmenys, išskyrus keleivius, ir jų daiktai.
1.4.
Transporto priemonių tikrinimas
Kad į saugomas zonas nepatektų draudžiami daiktai, tikrinamos į tokias zonas įvažiuojančios transporto priemonės.
1.5.
Stebėjimas, patruliavimas ir kita fizinė kontrolė
Siekiant pastebėti įtartiną asmenų elgesį, nustatyti silpnąsias vietas, kuriomis gali būti pasinaudota neteisėtiems veiksmams atlikti, ir sulaikyti žmones nuo tokių veiksmų, saugomos zonos ir visos greta esančios viešai prieinamos teritorijos yra stebimos, jose patruliuojama ir taikomi kiti fizinės kontrolės būdai.
2.
DEMARKACIJOS LINIJA ATSKIRTOS ORO UOSTO ZONOS
Demarkacijos linija atskirtoje oro uosto zonoje statomi orlaiviai, kuriems taikomos 4 straipsnio
3 dalies
trečioje pastraipoje minėtos alternatyvios priemonės, yra atskiriami nuo tų orlaivių, kuriems taikomi visi šiame priede pateikiami bendrieji
pagrindiniai
standartai,
siekiant užtikrinti,
kad nebūtų pažeisti pastariesiems orlaiviams, jų keleiviams, bagažui ir kroviniams taikomi saugumo standartai.
3.
ORLAIVIO SAUGUMAS
1.
Iš orlaivio išlaipinus keleivius, prieš išvykimą atliekamas orlaivio
saugumo
patikrinimas siekiant įsitikinti, kad orlaivyje nelik
o
draudžiamų daiktų.
Orlaivyje gali būti neatliekamas patikrinimas, jei jis atvyksta iš valstybės narės, nebent Komisija ar ta valstybė narė pateikė informaciją, kurioje teigiama, kad negalima užtikrinti, jog keleiviai ir jų rankinis bagažas buvo patikrinti laikantis 4 straipsnyje nurodytų bendriųjų pagrindinių standartų.
2.
Keleiviai, kurie dėl techninių nesklandumų išlaipinami iš orlaivio pripažintame oro uoste ir sustojimo metu lieka saugioje oro uosto zonoje, neturi būti pakartotinai tikrinami.
3.
Nuo neteisėtų veiksmų turi būti apsaugotas kiekvienas orlaivis.
Jei orlaivis lieka svarbiausiose saugomų zonų vietose, laikoma, kad užtikrinama tinkama apsauga.
4.
Kiekvienas orlaivis, kurio nepavyko apsaugoti nuo neteisėtų veiksmų, turi būti nuodugniai patikrintas.
4.
KELEIVIAI IR RANKINIS BAGAŽAS
4.1.
Keleivių ir rankinio bagažo patikrinimas
1.
Kad į saugomas zonas ir orlaivį nepatektų draudžiami daiktai, visi išvykstantys, su persėdimu vykstantys ir tranzito keleiviai bei jų rankinis bagažas yra tikrinami.
2.
Su persėdimu vykstantys keleiviai ir jų rankinis bagažas gali būti netikrinami, kai:
a)
jie atvyksta iš šalies narės, jei Komisija ar ta valstybė narė nepateikė informacijos, kad tie keleiviai ir jų rankinis bagažas negali būti laikomi patikrintais pagal bendruosius
pagrindinius
standartus; arba
b)
jie atvyksta iš trečiosios šalies, su kuria Bendrija yra pasirašiusi
23 straipsnyje
minėtą susitarimą, kuriuo pripažįstama, kad šie keleiviai ir jų rankinis bagažas buvo patikrinti pagal Bendrijos standartams lygiaverčius saugumo standartus.
3.
Tranzito keleiviai ir jų rankinis bagažas gali būti netikrinami, jei:
a)
jie lieka orlaivyje; arba
b)
yra atskirti nuo patikrintų išvykstančių keleivių, išskyrus tuos, kurie laipinami į tą patį orlaivį; arba
c)
jie atvyksta iš šalies narės, jei Komisija ar ta valstybė narė nepateikė informacijos, kad tie keleiviai ir jų rankinis bagažas negali būti laikomi patikrintais pagal bendruosius
pagrindinius
standartus; arba
d)
jie atvyksta iš trečiosios šalies, su kuria Bendrija yra pasirašiusi
23 straipsnyje
minėtą susitarimą, kuriuo pripažįstama, kad šie keleiviai ir jų rankinis bagažas buvo patikrinti pagal Bendrijos standartams lygiaverčius saugumo standartus.
4.2.
Keleivių ir rankinio bagažo apsauga
1.
Keleiviai ir jų rankinis bagažas apsaugomi nuo nesankcionuotų veiksmų nuo to momento, kai jie patikrinami, iki orlaivio, kuriuo jie skrenda, išvykimo.
2.
Patikrinti išvykstantys keleiviai yra atskirti nuo atvykstančių keleivių, nebent:
a)
tie keleiviai atvyksta iš šalies narės, jei Komisija ar ta valstybė narė nepateikė informacijos, kad tie atvykstantys keleiviai ir jų rankinis bagažas negali būti laikomi patikrintais pagal bendruosius
pagrindinius
standartus; arba
b)
tie keleiviai atvyksta iš trečiosios šalies, su kuria Bendrija yra pasirašiusi
23 straipsnyje
minėtą susitarimą, kuriuo pripažįstama, kad šie keleiviai buvo patikrinti pagal Bendrijos standartams lygiaverčius saugumo standartus.
4.3.
Potencialiai pavojingi keleiviai
Potencialiai pavojingų keleivių atžvilgiu prieš išvykimą turi būti imtasi atitinkamų saugumo priemonių.
5.
BAGAŽO SKYRIUJE VEŽAMAS KELEIVIŲ BAGAŽAS
5.1.
Bagažo skyriuje vežamo bagažo patikrinimas
1.
Visas bagažo skyriuje vežamas orlaivio keleivių bagažas, prieš pakraunant jį į orlaivį, yra tikrinamas.
2.
Tranzito keleivių bagažas, vežamas bagažo skyriuje, gali būti netikrinamas, jei:
a)
jis atvyksta iš šalies narės, jei Komisija ar ta valstybė narė nepateikė informacijos, kad šis bagažo skyriuje vežamas bagažas negali būti laikomas patikrintu pagal bendruosius
pagrindinius
standartus; arba
b)
jis atvyksta iš trečiosios šalies, su kuria Bendrija yra pasirašiusi
23 straipsnyje
minėtą susitarimą, kuriuo pripažįstama, kad šis bagažo skyriuje vežamas bagažas buvo patikrintas pagal Bendrijos standartams lygiaverčius saugumo standartus.
3.
Tranzitinis bagažo skyriuje vežamas bagažas gali būti netikrinimas, jei jis lieka orlaivyje.
5.2.
Bagažo skyriuje vežamo bagažo apsauga
Bagažo skyriuje vežti skirtą bagažą būtina apsaugoti nuo nesankcionuoto priėjimo nuo to momento, kai jis patikrinamas arba perduodamas oro vežėjui, atsižvelgiant į tai, kuris veiksmas atliekamas anksčiau, iki orlaivio, kuriuo bagažas vežamas, išskridimo.
5.3.
Informacijos apie keleivius ir jų bagažą susiejimas
1.
Kiekvienas bagažo skyriuje vežamo bagažo vienetas priskiriamas lydimajam arba nelydimajam bagažui. Nelydimuoju laikomas skrydžiui užsiregistravusio, tačiau į skrydį neatvykusio keleivio bagažas.
2.
Nelydimasis bagažas neturi būti vežamas, nebent tas bagažas buvo atskirtas dėl aplinkybių, kurios nepriklauso nuo keleivio valios arba
tinkamai
patikrintas
saugumo tikslais.
6.
KROVINIAI
IR PAŠTAS
6.1.
Krovinių saugumo kontrolė
1.
Visiems kroviniams, prieš pakraunant juos į orlaivį, taikomos saugumo kontrolės procedūros. Oro vežėjas priima krovinį į orlaivį tik tuomet, kai
kito oro vežėjo
reguliuojamoji agentūra, žinomas siuntėjas arba patikimas siuntėjas patvirtina ir garantuoja, kad krovinys buvo patikrintas taikant saugumo kontrolės procedūras.
2.
Į kitą orlaivį perkeliamų krovinių saugumo kontrolė atliekama vadovaujantis įgyvendinimo aktais.
Kroviniams gali būti neatliekama saugumo kontrolė:
a)
jei jie atvyksta iš valstybės narės, nebent Komisija ar ta valstybė narė pateikė informaciją, kurioje teigiama, kad negalima užtikrinti, jog kroviniai buvo patikrinti laikantis 4 straipsnyje nurodytų bendrųjų pagrindinių standartų; arba
b)
jei jie atvyksta iš trečiosios šalies, su kuria Bendrija, kaip nurodyta 23 straipsnyje, yra sudariusi susitarimą, kuriuo pripažįstama, kad kroviniai buvo patikrinti laikantis saugumo standartų, kurie yra lygiaverčiai Bendrijos standartams; arba
c)
atvejais, kurie nurodyti įgyvendinimo akte.
3.
Tranzitinis bagažas krovinių skyriuje gali būti netikrinimas, jei jis lieka orlaivyje.
6.2.
Pašto saugumo kontrolė
1.
Prieš kraunant į orlaivį turi būti atliekama viso pašto saugumo kontrolė. Oro vežėjai turi nesutikti gabenti orlaiviais pašto, jei nėra patvirtinta, kad buvo atlikta tinkama pašto saugumo kontrolė, kaip nurodyta įgyvendinimo akte.
2.
Kaip nurodyta įgyvendinimo akte, turi būti atliekama viso į kitą orlaivį perkeliamo pašto saugumo kontrolė. Saugumo kontrolės išimtys gali būti taikomos vadovaujantis 5.1 skirsnio 2 punkte išdėstytais išimčių kriterijais.
3.
Tranzitiniams paštui gali būti neatliekama saugumo kontrolė, jei jis lieka orlaivyje.
6.3.
Krovinių apsauga
1.
Orlaiviu vežamą krovinį būtina apsaugoti nuo nesankcionuoto priėjimo nuo krovinio saugumo kontrolės momento iki orlaivio, kuriuo krovinys vežamas, išskridimo.
2.
Jei po saugumo kontrolės krovinys nebuvo tinkamai apsaugotas nuo nesankcionuoto priėjimo, jį reikia patikrinti.
7.
ORO VEŽĖJO PAŠTAS IR MEDŽIAGOS
Kad į orlaivį nepatektų draudžiami daiktai, visą oro vežėjo paštą ir medžiagas reikia tikrinti pagal saugumo kontrolės procedūras ir užtikrinti jų apsaugą tol, kol bus pakrauti į orlaivį.
8.
ORLAIVIO ATSARGOS
Orlaivio atsargos, įskaitant maisto produktus, kuriuos ketinama laikyti ar naudoti orlaivyje skrydžio metu, turi būti patikrintos ir apsaugotos iki jų pakrovimo į orlaivį, kad į orlaivį nepatektų draudžiami daiktai.
9.
ORO UOSTO ATSARGOS
Atsargos, skirtos parduoti ar naudoti oro uosto saugomose zonose, įskaitant neapmuitinamų prekių parduotuvėms ir maitinimo įstaigoms tiekiamas prekes, turi būti patikrintos pagal saugumo kontrolės procedūras, kad į šias zonas nepatektų draudžiami daiktai.
10.
SKRYDŽIO SAUGUMO PRIEMONĖS
1.
Nepažeidžiant taikomų aviacijos saugumo taisyklių:
-
skrydžio metu pašaliniams asmenims draudžiama įeiti į skydžių įgulos patalpas
;
-
potencialiai
pavojingiems keleiviams skrydžio metu turi būti taikomos atitinkamos saugumo priemonės.
2.
Jei skrydžio metu keleivis bando atlikti neteisėtus veiksmus, būtina imtis atitinkamų saugumo priemonių užkirsti kelią tokiems veiksmams.
3.
Orlaivyje
draudžiama turėti ginklus, išskyrus atvejus, kai
jie gabenami kaip deklaruotas krovinys arba kai įvykdomi reikiami saugumo reikalavimai, ir
a)
valstybė, išdavusi atitinkamam oro vežėjui veiklos licenciją, suteikė leidimą; ir
b)
išankstinius leidimus suteikė valstybė, iš kurios išvykstama, valstybė, į kurią atvykstama ir, kai taikytina, visos valstybės, virš kurių skrendama arba kuriose daromi tarpiniai nusileidimai.
4.
Skrydžio saugumo pareigūnai gali dirbti orlaivyje tik tuomet, jei jie atitinka saugumo reikalavimus ir yra tinkamai apmokyti. Valstybėms narėms paliekama teisė neleisti skrydžio saugumo pareigūnams dirbti oro vežėjų, kuriems jos išduoda licencijas, vykdomuose reisuose.
5.
1–
4
dalys taikomos
Bendrijos oro vežėjams ir vežėjams, kurių pagrindinė verslo veiklos vieta yra vienoje ar keliose valstybėse narėse.
6.
Atsakomybė už atitinkamus veiksmus, kurių imamasi bet kokių neteisėtų veiksmų, įvykdytus civiliniame orlaivyje ar skrydžio metu, atvejuturi būti aiškiai apibrėžta nepažeidžiant orlaivio kapitono įgaliojimų principo.
11.
PERSONALO ĮDARBINIMAS IR MOKYMAS
1.
Įdarbinant, mokant ir
, kai tinksma,
atestuojant asmenis, atliekančius ar atsakingus už patikrinimus, patekimo kontrolę ar kitokią saugumo kontrolę, būtina užtikrinti, kad jie būtų tinkami tarnybai ir kompetentingi atlikti jiems patikimas pareigas.
2.
Prieš išduodant oro uosto darbuotojų pažymėjimus ar skrydžio įgulos pažymėjimus, asmenys, išskyrus keleivius
ir lydimus asmenis, turinčius trumpalaikius oro uosto leidimus
, kuriems reikia patekti į saugomas zonas, turi baigti saugumo mokymus,
išskyrus atvejus, kai jie yra nuolatos lydimi vieno ar daugiau asmenų, kurie turi oro uosto darbuotojų ar įgulos pažymėjimus.
3.
Turi būti rengiami įvadiniai ir nuolatiniam žinių atnaujinimui skirti 1 ir 2 dalyje minėti mokymai.
4.
1 ir 2 dalyje minėtų asmenų mokymų instruktoriai turi būti kvalifikuoti.
12.
SAUGUMO ĮRANGA
Patikrinimams, patekimo kontrolei ir kitokiai saugumo kontrolei naudojama įranga turi
atitikti patvirtintas specifikacijas ir
būti tinkama tokio pobūdžio saugumo kontrolei atlikti.
13.
ASMENŲ PATIKRINIMAS
Turi būti atliekamas vienodas visų lakūnų ir pretenduojančių gauti lakūno licenciją varikliniam orlaiviui valdyti asmens patikrinimas, kurį reikia kartoti reguliariais intervalais. Atitinkamų institucijų sprendimai dėl asmens patikrinimų priimami vadovaujantis tais pačiais kriterijais.
