KLAUSIMAS ŽODŽIU H-0345/09
Vyriausybės valandai 2009 Spalio mėnesio sesijoje
pagal 116 Darbo tvarkos taisyklių straipsnį
pateikė
Anne E. Jensen
Komisijai
Tema: Dėl trečiųjų šalių piliečių, keliaujančių lėktuvais, tranzito
Jei šalių, nepriklausančių ES, piliečiai vyksta į kurią nors valstybę narę, dažnai pasitaiko atvejų, kai prieš patenkant į šią valstybę jiems tenka persėsti į kitą lėktuvą tarpinėje valstybėje narėje. Tačiau turima konkrečių pavyzdžių, kai trečiųjų šalių piliečiams nebuvo leidžiama persėsti į kitą lėktuvą, nors jie buvo įvykdę visus šalies, į kurią vyksta, vizų reikalavimus. Be to, vienu konkrečiu atveju trečiosios šalies piliečiui vėliau buvo uždrausta įvažiuoti į ES 6 mėnesius.
Ar Komisija sutinka, kad tranzitas turėtų būti leidžiamas, jei įvykdyti šalies, į kurią vykstama, vizų reikalavimai?
Ar Komisija sutinka, kad, jei tranzito valstybės narės valdžios institucijos neleidžia trečiosios šalies piliečiui pasiekti savo kelionės tikslo, pažeidžiama pagrindinė teisė laisvai judėti Bendrijos teritorijoje?
Ar Komisija imsis veiksmų, siekdama užtikrinti, kad trečiųjų šalių piliečiams nebūtų atsitiktine tvarka draudžiama pasiekti šalį, į kurią jie vyksta? Ar Komisija sutinka, kad, jei draudžiamas tranzitas, turėtų būti pateikiamas pagrįstas pagrindimas ir užtikrinama keleivio teisė šį draudimą apskųsti?
