Klausimas, į kurį atsakoma žodžiu, Nr. O-000050/2012/patikr.1
Komisijai
Darbo tvarkos taisyklių 115 straipsnis
Traian Ungureanu
,
Othmar Karas
PPE frakcijos vardu Tema: Juodosios jūros strategija
2007 m. ES pradėjo įgyvendinti Juodosios jūros sinergijos (JJS) iniciatyvą, pagal kurią šis regionas laikomas strategiškai svarbiu ES ir parodomas ES pasiryžimas imtis aktyvesnių veiksmų šiame regione. Tačiau nuo 2008 m. įgyvendinimo srityje nedaug kas pagerinta, apie JJS nebuvo pranešama aiškiai, išsamiai ir laiku, ES veiksmai regione buvo nepakankamai matomi, turimi finansiniai ištekliai buvo skiriami nenuosekliai.
2008 m. sausio 17 d. Europos Parlamentas priėmė rezoliuciją dėl požiūrio į Juodosios jūros regioninę politiką , kurioje ragino sustiprinti JJS ir parengti Juodosios jūros strategiją. 2011 m. sausio 20 d. Europos Parlamentas priėmė naują rezoliuciją dėl ES Juodosios jūros strategijos , kurioje pateikiamos kelios rekomendacijos. Atitinkamam pranešimui nuoširdžiai pritarė Komisija, ji įsipareigojo parengti Juodosios jūros strategiją.
1. Ar Komisija rengia visa apimančią ataskaitą dėl Juodosios jūros sinergijos įgyvendinimo padėties, kuri pakeistų jos 2008 m. ataskaitą?
2. Ar Komisija rengia ES strategiją, skirtą Juodajai jūrai?
3. Ar Komisija galėtų pasakyti, kokie buvo patvirtintų priemonių, kuriomis turėjo būti užtikrinti atitinkami finansiniai ir žmogiškieji ištekliai Juodosios jūros strategijai parengti ir įgyvendinti, rezultatai?
4. Ar Komisija galėtų pateikti išsamią regioninio bendradarbiavimo Juodosios jūros regione išlaidų nuo 2008 m. iki šiol analizę?
Priimti dokumentai P6_TA(2008)0017 . Priimti dokumentai P7_TA(2011)0025 .