KLAUSIMAS ŽODŽIU SU DEBATAIS O-0001/06
pagal 108 Darbo tvarkos taisyklių straipsnį
pateikė
Roberto Musacchio
GUE/NGL vardu,
Caroline Lucas
ir
Alain Lipietz
Verts/ALE vardu,
Glyn Ford
,
Giovanni Berlinguer
ir
Béatrice Patrie
Komisijai
Tema: 4-asis pasaulinis Mechiko miesto vandens forumas (2006 m. kovo 16-22 d.)
2006 m. kovo 16–22 d. Mechiko mieste vyks 4-asis pasaulinis vandens forumas, kurį galima apibūdinti kaip renginį, kuriame vyks diskusijos ir bus nustatomos pasaulio vandens ir jo išteklių valdymo politikos gairės. Šį forumą kas trejus metus rengia Pasaulinė vandens taryba (WWC). Forumai jau vyko Maroke (1997), Nyderlanduose (2000) ir Japonijoje (2003). Pasaulio vandens forumas, kuris nėra niekaip demokratiškai įteisintas, iš esmės yra svarbių sprendimų priėmimo centras, ir jo įkūrimą paskatino Pasaulio bankas, siekdamas sukurti pasaulinį planetos vandens išteklių koordinavimo centrą. Per susitikimą Mechike, 2006 m. kovo 21–22 d. numatyta surengti ministrų konferenciją ir regionines diskusijas pagal žemynus. Kuriami regioniniai konsultacijų tinklai ir regioniniai veiklos komitetai, padėsiantys įgyvendinti pasaulinę vandens politiką, kuri Europos ir kitose valstybėse dar nėra demokratinių ir pilietinių diskusijų objektas. Pagal Pasaulinės vandens tarybos pateiktą oficialią informaciją, Europos Komisija įsipareigojo dalyvauti Mechiko konferencijos darbe.
Kokius įgaliojimus Komisija turi dalyvauti Mechiko konferencijoje, kas juos suteikė ir tai yra kokių politinių diskusijų Europos Parlamente rezultatas?
Kokius politinius įsitikinimus, susijusius su vandens politika, Komisija numato ginti Mechiko forume?
Ar Komisija neketina ginti požiūrio, kurį Europos Parlamentas iškilmingai priėmė 2004 m. kovo 11 d. balsuodamas dėl Millerio pranešimo apie vidaus rinkos strategiją ir 2003–2006 m. prioritetus, kuriame teigiama, kad „kadangi vanduo yra bendras visos žmonijos išteklius, vandens išteklių valdymas neturėtų būti reglamentuojamas vidaus rinkos taisyklėmis“?
Kokia yra Komisijos strategija siekiant užtikrinti prieigą prie vandens išteklių, kaip vieną iš pagrindinių žmogaus teisių? Ar Komisija remia idėją Jungtinių Tautų lygmeniu sudaryti tarptautinę sutartį dėl prieigos prie vandens išteklių, kaip vienos iš pagrindinių žmogaus teisių?
