Klausimas Nr. H-0397/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Michail Tremopoulos
(Verts/ALE) Tema: Komisijos taikomos Graikijos geležinkelio maršrutų uždarymo sąlygos
Komisijos parengtame memorandume dėl Graikijai suteikiamos paskolos sąlygų aiškiai nurodoma, kad turi būti uždaryti nuostolingi Graikijos geležinkelio maršrutai.
Dešimtmečiais Graikijos vyriausybės nevykdė savo finansinių įsipareigojimų Graikijos geležinkelių bendrovei (OSE), priversdamos ją išlaidas dengti imant valstybės garantuojamas paskolas. Didelė dalis nacionalinių įnašų į bendrai finansuojamus OSE vykdomus projektus taip pat buvo dengiama paskolų lėšomis, nors taip nebuvo daroma su kitų transporto šakų infrastruktūromis.
Maršrutų uždarymas vainikuoja veiksmus, kuriais ne tik siekiama, kad 9 milijardų eurų valstybės skola būtų laikoma OSE skola, bet taip pat sudaromos sąlygos nesąžiningai konkurencijai geležinkelių atžvilgiu.
Ar Komisijos parengtas reikalavimas dėl geležinkelio maršrutų, kurie bendrai finansuojami Europos lėšomis, uždarymo atitinka Europos teisės aktus?
