Klausimas, į kurį atsakoma žodžiu, Nr. O-000256/2011
Komisijai
Darbo tvarkos taisyklių 115 straipsnis
Erminia Mazzoni
Peticijų komiteto vadu Tema: Aklųjų galimybės skaityti knygas
Siekdamos spręsti aklųjų ir negalinčių skaityti spausdinto teksto asmenų galimybės skaityti knygas problemą Pasaulio aklųjų sąjunga ir Europos aklųjų sąjunga pateikė pasiūlymą dėl tarptautiniu mastu privalomos sutarties Pasaulinė intelektinės nuosavybės organizacijoje (PINO), pagal kurią būtų taikoma tikslinė autorių teisių išimtis. Kita vertus, Komisija ir Taryba siūlo sudaryti suinteresuotųjų šalių susitarimus ES ir parengti neprivalomą rekomendaciją PINO. Europos aklųjų bendruomenė abu šiuos pasiūlymus laiko visiškai nepakankamais.
1. ES remiant privalomas PINO sutartis visais kitais klausimais, kuo Komisija grindžia pasiūlymą dėl žemesnio visuotinės neįgaliųjų teisinės apsaugos standarto?
2. Ar Komisija mano, jog jos veiksmai PINO sutarties atžvilgiu visiškai atitinka Europos Parlamento pageidavimus, kuriuos jis išreiškė savo pranešime „Kultūros ir kūrybos sektorių potencialo išlaisvinimas“, kuriame raginama sudaryti teisiškai privalomą sutartį PINO?
3. Ar Komisija mano, jog jos priešinimasis PINO sutarčiai atitinka jos pačios 2010−2020 m. neįgalių asmenų strategiją, kuria konkrečiai siekiama pašalinti kliūtis įtraukčiai ir kurti lygių galimybių kultūrą?
4. Taigi ar Komisija mano, jog dabartinė ES ir tarptautinė teisė suderinta su Jungtinių Tautų neįgaliųjų teisių konvencijos tikslais, ypač šios konvencijos 21 ir 30 straipsniais, ir su įsipareigojimais pagal Europos Sąjungos pagrindinių teisių chartiją, kurios, kaip ir minėtosios konvencijos, tikslas − užkirsti kelią neįgaliųjų diskriminacijai?
