3.2.2009
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Salvador Garriga Polledo
dėl Europos nekilnojamojo turto garantijų fondo
Pasiūlymas dėl Europos Parlamento rezoliucijos dėl Europos nekilnojamojo turto garantijų fondo
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
atsižvelgdamas į ekonominės krizės mastą ir ypatingą jos poveikį nekilnojamojo turto sektoriui,
B.
kadangi nekilnojamojo turto sektorius yra viena iš tų ekonomikos sričių, darančių didžiausią poveikį kiekvienos nacionalinės ekonomikos ir bendrijos ekonomikos pažangai ir klestėjimui,
C.
atsižvelgdamas į tai, kad nekilnojamojo turto sektoriui patyrus krizę labai sumažės darbo vietų skaičius visose su juo susijusiose pramonės šakose,
D.
kadangi bet kuriam rinkoje siūlomų nekilnojamojo turto produktų vartotojui reikalinga apsauga ir garantijos dėl visų nenumatomų pavojų ir aplinkybių,
1.
ragina įsteigti Europos nekilnojamojo turto garantijų fondą;
2.
siūlo, kad šis fondas nuolat remtų nekilnojamojo turto sektorių, siekiant sušvelninti ir labai didelio augimo ir stiprių krizių pasekmes;
3.
ragina, kad šio fondo veikloje kiek galima daugiau dalyvautų asmenys, susiję su nekilnojamojo turto sektoriumi, siekiant užtikrinti ir pateikti realias nekilnojamojo turto sektoriaus garantijas visiems suinteresuotiems asmenims;
4.
rekomenduoja jį įsteigti Liuksemburgo finansų rinkos centre, kad būtų galima pasinaudoti šio centro privalumais.
