A7-0022/2010
25.2.2010
*
PRANEŠIMAS
dėl pasiūlymo dėl Tarybos sprendimo dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Bendrijų biudžeto ir jos nuosavųjų išteklių tikslais
(COM(2009)0238 – C7‑0049/2009 – 2009/0068(CNS))
Biudžeto komitetas
Pranešėjas:
Jean-Luc Dehaene
PE 438.244v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................7
GALUTINIO BALSAVIMO KOMITETE REZULTATAI..........................................................9
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Bendrijų biudžeto ir jos nuosavųjų išteklių tikslais
( COM(2009)0238 – C7‑0049/2009 – 2009/0068(CNS) )
(Speciali teisėkūros procedūra: konsultavimasis)
Europos Parlamentas ,
– atsižvelgdamas į Komisijos pasiūlymą Tarybai ( COM(2009)0238 ),
– atsižvelgdamas į 2000 m. rugsėjo 29 d. Tarybos sprendimo Nr. 2000/597/EB, Euratomas, dėl Europos Bendrijų nuosavų išteklių sistemos 2 straipsnio 7 dalies antrą pastraipą
OL L 253, 2000 10 7, p. 42. ir į 2007 m. birželio 27 d. Tarybos sprendimo Nr. 2007/436/EB, Euratomas, dėl Europos Bendrijų nuosavų išteklių sistemos 2 straipsnio 7 dalies antrą pastraipą
OL L 163, 2007 6 23, p. 17. ,
– atsižvelgdamas į Darbo tvarkos taisyklių 55 straipsnį,
– atsižvelgdamas į Biudžeto komiteto pranešimą ( A7‑0022/2010 ),
1. pritaria Komisijos pasiūlymui su pakeitimais;
2. ragina Komisiją pagal Sutarties dėl Europos Sąjungos veikimo 293 straipsnio 2 dalį atitinkamai pakeisti savo pasiūlymą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
Pakeitimas
1
Pasiūlymas dėl sprendimo
2 straipsnis
Komisijos siūlomas tekstas
Pakeitimas
Netiesiogiai apskaičiuotų finansinio tarpininkavimo paslaugų išdėstymas pagal 1 straipsnį taikomas įgyvendinant Sprendimą 200/597/EB, Euratomas nuo 2005 m. sausio 1 d. iki 2006 m. gruodžio 31 d.
Išbraukta.
Pakeitimas
2
Pasiūlymas dėl sprendimo
3 straipsnis
Komisijos siūlomas tekstas
Pakeitimas
Netiesiogiai apskaičiuotų finansinio tarpininkavimo paslaugų išdėstymas pagal 1 straipsnį taikomas įgyvendinant Sprendimą 2007/436/EB, Euratomas nuo 2007 m. sausio 1 d.
Netiesiogiai apskaičiuotų finansinio tarpininkavimo paslaugų išdėstymas pagal 1 straipsnį taikomas įgyvendinant Sprendimą 2007/436/EB, Euratomas nuo 2010 m . sausio 1 d.
AIŠKINAMOJI DALIS
Komisijos pasiūlymu taikomas NAFTAP išdėstymas siekiant nustatyti bendrąsias nacionalines pajamas (BNP), kurios naudojamos Europos bendrijos biudžeto ir jos nuosavųjų išteklių tikslais.
NAFTAP – netiesiogiai apskaičiuotos finansinio tarpininkavimo paslaugos yra vienas iš finansų įstaigų produktų, kuris nėra teikiamas parduodant tiesiogines paslaugas fiksuota kaina, bet už paskolas nustatant aukštesnę nei už indėlius palūkanų normą.
NAFTAP išdėstymo metodas nacionalinių ir regioninių sąskaitų sistemoje (ESS 95) nuo 1998 .m yra apibrėžtas Europos teisės aktuose ir įgyvendintas nuo 2005 m.
Išdėstymas buvo pirmiausia apibrėžtas 1996 m. birželio 25 d. Tarybos reglamente (EB) Nr. 2223/96, pakeistas ir papildytas vasario 16 d. Tarybos reglamentu (EB) Nr. 448/1998 ir įgyvendintas 2002 m. spalio 23 d. Komisijos reglamentu (EB) Nr. 1889/2002, kuriuo išdėstymo metodo taikymas numatytas nuo 2005 m. sausio 1 d. Praktiškai tik 2008 m. rudenį visos valstybės narės išdėstė NAFTAP perduodant ESS 95 duomenis.
Tačiau jau nuo pat pradžių buvo numatyta, kad NAFTAP išdėstymas siekiant nustatyti BNP yra naudojamas Europos bendrijos biudžeto ir jos nuosavųjų išteklių tikslais, jis pagal Komisijos pasiūlymą ir pasikonsultavus su Europos Parlamentu, priklausys nuo vieningai priimto Tarybos sprendimo
Tai Reglamento (EB) Nr. 448/98 8 straipsnio 1 dalies specialios nuostatos rezultatas, taip pat kaip ir abiejų 2000 m. ir 2007 m. sprendimų, susijusių su nuosavais ištekliais, 2 straipsnio 7 dalies rezultatas (dėl NAFTAP išdėstymo BNP padidėtų vidutiniškai daugiau nei 1 proc., ir tai gali sukelti rimtų BNP pokyčių, kaip numatyta nuostatoje). .
Taigi buvo manoma, kad bandomasis laikotarpis yra reikalingas norint įvertinti nustatytų metodų ir taisyklių tikslumą ir norint patikrinti, ar toks išdėstymas leidžia patikimiau apskaičiuoti atitinkamą ekonominę veiklą. Sulaukus šio bandomojo laikotarpio rezultatų bus priimtas sprendimas atsižvelgiant į pirmiau aprašytą procedūrą, susijusią su NAFTAP išdėstymu siekiant nustatyti BNP.
Komisija mano, kad šio bandomojo laikotarpio rezultatai atitinka reikalavimus ir todėl pasiūlė taikyti NAFTAP išdėstymą siekiant apskaičiuoti BNP. Komisija mano, kad šis išdėstymas turi būti taikomas atgaline data nuo 2005 m. sausio 1 d., nuo pirmiau minėto Komisijos reglamento (EB) Nr. 1889/2002 įsigaliojimo dienos.
Taigi tai reiškia, kad bus svarstomi du skirtingi laikotarpiai, kuriems taikomi du skirtingi sprendimai dėl nuosavųjų išteklių.
– 2005 m. sausio 1 d. – 2006 m. gruodžio 31 d. išdėstymas taikomas Sprendimo 2000/597/EB, Euratomas tikslais;
– nuo 2007 m. sausio 1 d. ir vėliau išdėstymas taikomas Sprendimo 2007/436/EB, Euratomas tikslais.
Komisijos pasiūlyta sistema yra logiška bei atitinka įvairias šios srities Europos teisės aktų pakopas, ir jai Parlamentas gali pritarti. Iš tikrųjų taikant NAFTAP išdėstymą atgaline data, siekiant nustatyti BNP, teikiami duomenys bus veiksmingesni ir padarys teigiamą poveikį valstybių narių atliekamiems nuosavųjų išteklių įmokų apskaičiavimams. Tokiu būdu taip pat būtų keičiamos mokėjimų ir įsipareigojimų ribos daugiametėje finansinėje programoje.
Tačiau dėl siūlomo taikymo atgaline data nuo 2005 m. sausio 1 d., kuris sveikintinas teoriniu požiūriu, skiriasi valstybių narių pozicijos (valstybės narės nesutaria dėl tikslaus sprendimo taikymo atgaline data masto), ir taikymas atgaline data galėtų būti ginčijamas teisine tvarka. Iš tikrųjų atrodo, kad vienintelė galimybė pasiekti susitarimą tarp visų valstybių narių yra netaikyti NAFTAP išdėstymo atgaline data. Išdėstymas bus taikomas tik nuo sprendimo įsigaliojimo metų, t.y. 2010 m. sausio 1 d. ir vėliau.
Šiomis sąlygomis pranešėjas mano, kad geriausias sprendimas būtų pasiūlyti, kad NAFTAP išdėstymas siekiant apskaičiuoti BNP prasidėtų tik nuo 2010 m. sausio 1 d., taip išvengiant konfliktų tarp valstybių narių ir galimų teisinių sunkumų. Taigi pranešėjas mano, kad visų svarbiausia Europos Parlamentui, kad NAFTAP išdėstymas nuo 2010 m. būtų tinkamai taikomas siekiant kuo tiksliau apskaičiuoti BNP.
GALUTINIO BALSAVIMO KOMITETE REZULTATAI
Priėmimo data
23.2.2010
Galutinio balsavimo rezultatai
+:
–:
0:
28
0
0
Posėdyje per galutinį balsavimą dalyvavę nariai
Alexander Alvaro, Francesca Balzani, Lajos Bokros, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Alain Lamassoure, Vladimír Maňka, Barbara Matera, Miguel Portas, László Surján, Helga Trüpel, Derek Vaughan, Angelika Werthmann, Jacek Włosowicz
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Frédéric Daerden, Giovanni La Via
