P6_TA(2007)0525
1-benzilpiperazinas (BZP) *
A6-0417/2007
2007 m. lapkričio 14 d. Europos Parlamento teisėkūros rezoliucija dėl Komisijos pasiūlymo dėl Tarybos sprendimo dėl 1-benzilpiperazino (BZP) apibrėžimo kaip naujo sintetinio narkotiko, kurio atžvilgiu turi būti taikomos kontrolės priemonės ir baudžiamosios nuostatos ( COM(2007)0430 – 11974/2007 - C6-0285/2007 – 2007/0811(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą ( COM(2007)0430 ),
–
atsižvelgdamas į ES sutarties 34 straipsnio 2 dalies c punktą,
–
atsižvelgdamas į ES sutarties 39 straipsnio 1 dalį, pagal kurią Taryba kreipėsi į Parlamentą dėl konsultacijos ( C6-0285/2007 ),
–
atsižvelgdamas į Darbo tvarkos taisyklių 93 ir 51 straipsnius,
–
atsižvelgdamas į Piliečių laisvių, teisingumo ir vidaus reikalų komiteto pranešimą ( A6-0417/2007 ),
1.
pritaria Komisijos pasiūlymui su pakeitimais;
2.
ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį;
3.
atkreipia Komisijos ir Tarybos dėmesį į tai, kad rizikos vertinimo ataskaitoje, kuria grindžiamas Komisijos pasiūlymas, trūksta įtikinamų mokslinių įrodymų, ypač įrodymų, susijusių su šios medžiagos bendra rizika ir jos daroma žala, ir pabrėžia, kad prieš priimant sprendimą būtini tolesni tyrimai;
4.
ragina Tarybą pranešti Parlamentui, ar ji ketina nukrypti nuo teksto, kuriam pritarė Parlamentas;
5.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
6.
paveda Pirmininkui perduoti Parlamento poziciją Tarybai ir Komisijai.
Tarybos siūlomas tekstas Parlamento pakeitimas Pakeitimai 3 ir 6 1 straipsnis
Valstybės narės, laikydamosi nacionalinių įstatymų, imasi būtinų veiksmų, kad 1-benzilpiperazinui (taip pat vadinamam 1-benzil-1,4-diazacikloheksanu, N-benzilpiperazinu arba – ne taip tiksliai – benzilpiperazinu arba BZP) būtų taikomos kontrolės priemonės, atitinkančios medžiagos keliamą riziką,
ir baudžiamosios sankcijos, kaip numatyta jų teisės aktuose, kuriais vykdomi jų įsipareigojimai pagal 1971 m. Jungtinių Tautų psichotropinių medžiagų konvenciją
.
Valstybės narės, laikydamosi nacionalinių įstatymų, imasi būtinų veiksmų, kad 1-benzilpiperazinui (taip pat vadinamam 1-benzil-1,4-diazacikloheksanu, N-benzilpiperazinu arba – ne taip tiksliai – benzilpiperazinu arba BZP) būtų taikomos
paprastos
kontrolės priemonės, atitinkančios medžiagos keliamą
nedidelę
riziką,
kuri dar turi būti ištirta ir patvirtinta
.
