Futbolas – ne tik gražus žaidimas
Sportas
2006-05-04 - 16:43
Profesionalus futbolininkas S. Ibrahimas
Likus vos kelioms savaitėms iki 2006 m. pasaulio futbolo čempionato, gegužės 3 d. Europos Parlamentas viešame posėdyje svarstė futbolo ir jo klubų vaidmenį visuomenėje. Futbolo ekspertai ir EP nariai pasidalino mintimis apie futbolo ateitį bei aptarė galimybes panaudoti futbolo populiarumą Europos visuomenės gerovei.
Akivaizdu, kad futbolo poveikis visuomenei yra labai stiprus ir įvairus. Populiariausias pasaulio žaidimas suteikia žmonėms galimybę susitikti, dalintis mintimis, o kartais ir paskatina juos dalyvauti visuomeninėje veikloje. Tačiau, kaip renginio atidarymo metu pastebėjo EP Kultūros komiteto pirmininkas Graikijos socialistas Nikolaosas Sifunakis (Nikolaos Sifunakis), „nyksta futbolo socialinis aspektas, nes futbolo komandos skiria vis mažiau lėšų jaunų talentų ugdymui“, kadangi joms parankiai nusipirkti žaidėjus iš svetur.
UEFA nustatyta „namie išugdyto žaidėjo taisyklė“ – viena iš galimybių neleisti nykti vietinio lygmens sportinei veiklai. Dauguma EP narių šiltai ją sveikino. Nuo kito sezono futbolo komandos privalės turėti mažiausiai keturis žaidėjus, išugdytus vietoje – tokius, kurie, būdami nuo 15 iki 21 metų amžiaus, bent trejus metus žaidė klube. Po trejų metų šis reikalavimas gali būti padidintas iki aštuoneto namie išugdytų žaidėjų.
Pasak Didžiosios Britanijos leiboristo EP nario Ričardo Korbeto (Richard Corbett), ši priemonė „įpareigos klubus užtikrinti, kad komandos būtų komplektuojamos ne vien perkant žaidėjus... ji paskatins klubus treniruoti žmones vietoje, ugdyti juos jaunučių ir jaunių komandose“. Jo kolega EP narys Belgijos krikdemas Ivas Beletas (Ivo Belet) sutiko, kad „futbolo klubai gali sėkmingai veikti tik palaikydami glaudžius ryšius su vietos bendruomene“.
Futbolas laikomas priemone diskriminacijai ir rasizmui įveikti, taip pat galimu tapatybės bei socialinės integracijos šaltiniu. Vienas iš pavyzdžių – tai profesionalus futbolininkas Salu Ibrahimas (Salou Ibrahim) iš Ganos, kuris nuo septyniolikos metų pradėjo žaisti ES komandose, o šiuo metu atstovauja Belgijos klubą „S.V. Zulte-Waregem“. Pasak S. Ibrahimo, futbolas jam labai padėjo net tik įveikti kalbos kliūtis, bet ir įsikurti Belgijoje. Būtų gaila, jei šios patirties nepavyktų pakartoti.
Posėdį drauge surengė EP Kultūros, Vidaus rinkos, Ekonomikos ir pinigų politikos bei Užimtumo ir socialinių reikalų komitetai.
20060504STO07872 EP Kultūros ir švietimo komitetas: EP Vidaus rinkos ir vartotojų apsaugos komitetas: EP Ekonomikos ir pinigų politikos komitetas: EP Užimtumo ir socialinių reikalų komitetas: Pranešimas spaudai apie EP viešą svarstymą (anglų k.): Europos futbolo asociacijų sąjunga:
LT
1
PHOTO
20060503PHT07852.jpg
LT
2
LINK
/activities/expert/committees/presentation.do?committee=1246&language=LT
LT
3
LINK
/activities/expert/committees/presentation.do?committee=1241&language=LT
LT
4
LINK
/activities/expert/committees/presentation.do?committee=1237&language=LT
LT
5
LINK
/activities/expert/committees/presentation.do?committee=1238&language=LT
LT
7
LINK
http://www.uefa.com/index.html
-//EP//TEXT IM-PRESS 20060502IPR07752 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
