Klausimas, į kurį atsakoma žodžiu, Nr. O-000081/2011
Tarybai
Darbo tvarkos taisyklių 115 straipsnis
Cecilia Wikström
, Baroness
Sarah Ludford
,
Jens Rohde
,
Sonia Alfano
,
Louis Michel
,
Nathalie Griesbeck
,
Marietje Schaake
,
Giommaria Uggias
,
Marielle De Sarnez
,
Ramon Tremosa i Balcells
,
Stanimir Ilchev
,
Ivo Vajgl
ALDE frakcijos vardu Tema: Atsakas į migracijos srautus Šiaurės Afrikoje ir Viduržemio jūros pietų regione
Kartu su politinių perversmų banga Šiaurės Afrikoje pagausėjo ir migracijos srautų, nes žmonės bėga nuo nestabilumo ir prievartos, tai itin akivaizdu Libijoje. Kol kas šie migracijos srautai yra daugiausia horizontaliojo, o ne vertikaliojo pobūdžio ir jų poveikis visų pirma pastebimas regione (Tunise, Egipte). Iš 350 000 migrantų, kurie pabėgo iš Libijos praėjus mėnesiui nuo neramumų pradžios, 230 000 yra trečiųjų šalių piliečiai, didžioji jų dalis įstrigo Tunise, Egipte, Nigeryje bei Alžyre, iš kur jie stengiasi sugrįžti į savo šalį. Tačiau taip pat pranešama, kad Tuniso migrantai pasiekė Lampedūzos pakrantę.
Atsižvelgiant į tai, kad dėl šių srautų iškyla sunkumų išteklių požiūriu ir išbandomas solidarumas tiek kaimyninių šalių atžvilgiu, tiek ES viduje, ar Taryba gali pateikti atsakymus į šiuos klausimus?
– Kokių veiksmų ji ketina imtis siekdama padėti regiono šalims valdyti susidariusią padėtį ir remti tuos, kurie negali išvykti iš regiono ir kuriems gali būti reikalinga tarptautinė apsauga?
– Atsižvelgiant į kritinę migrantų padėtį Lampedūzoje, taip pat Evre (kur, manoma, prieglobsčio prašymus pateikusių ir vis dar tyrimo rezultatų laukiančių žmonių yra apie 50 000), kokių veiksmų ji planuoja imtis siekdama užtikrinti, kad Italija ir Graikija įgyvendintų 2001 m. Laikinos apsaugos direktyvą ir 2003 m. Priėmimo direktyvą?
– Ar gali Taryba įsipareigoti aktyviau taikyti 2001 m. direktyvoje numatytą solidarumo nuostatą ir suteikti papildomos paramos susijusioms valstybėms narėms?
– Kaip Taryba rengiasi ilguoju laikotarpiu užtikrinti, kad, kaip žadėta, iki 2012 m. būtų įgyvendinta bendra Europos prieglobsčio sistema (įskaitant II Dublino reglamento persvarstymą įtraukiant valstybių narių naštos pasidalijimo mechanizmą)?
