Klausimas, į kurį atsakoma raštu, Nr. E-007496/2011
Komisijai
Darbo tvarkos taisyklių 117 straipsnis
Laima Liucija Andrikienė (PPE)
(2011 m. liepos 27 d.)
Tema: VP/HR - Padėtis Ašrafo stovykloje
Norėčiau atkreipti jūsų dėmesį į sunkią 3 400 Irano opozicijos disidentų padėtį Irake, Ašrafo stovykloje. Kaip turbūt žinote, balandžio 8 d. Irako pajėgos užpuolė Ašrafą ir nužudė 36 neapsaugotus beginklius gyventojus. Tarp jų buvo aštuonios moterys (dauguma jų – 19–30 metų amžiaus). Dėl nuolatinio medikų trūkumo stovykloje jau mirė du žmonės, kurie buvo sunkiai sužaloti per balandžio 8 d. žudynes. Irako vyriausybė reikalauja iki 2011 m. pabaigos nustatyti Ašrafo stovyklos uždarymo terminą.
Turbūt žinote, kad pagal Ketvirtąją Ženevos konvenciją Ašrafo stovyklos gyventojai turi saugomų asmenų teisinį statusą. Ar ketinate imtis kokių nors veiksmų, kad išsaugotumėte Ašrafo stovyklos gyventojų, tarp jų 1 000 moterų, gyvybes? Kokia vyriausiosios įgaliotinės pozicija dėl Europos Parlamento plano perkelti Ašrafo gyventojus į trečiąsias šalis? Ar vyriausioji įgaliotinė pasirengusi skatinti įsteigti nuolatinę JT apsaugos ir stebėsenos komandą, kuri Ašrafo stovykloje sustabdytų tolesnes žudynes, ir raginti parūpinti šiai komandai reikiamą įrangą?