Europos Parlamentas paminėjo mirusį deputatą iš Lietuvos
Institucijos
2006-05-16 - 10:30
Pirmadienio pavakare Strasbūre prasidėjo eilinė EP plenarinė sesija. Ją pradėdamas EP pirmininkas Josep BORRELL (Žozepas Borelis) paminėjo mirusį EP narį iš Lietuvos Rolandą PAVILIONĮ.
EP pirmininkas prisiminė R. Pavilionį kaip žmogaus teisių gynėją, kovotoją už Lietuvos nepriklausomybę, iškilų intelektualą, buvusį Vilniaus universiteto rektorių bei aktyvų europarlamentarą. Deputatai pagerbė velionio atminimą tylos minute. Nuo antradienio europarlamentarai galės pasirašyti R. Pavilioniui skirtoje užuojautų knygoje.
Plenarinės sesijos pradžioje, vienos minutės pasisakymų metu, taip pat kalbėjo trys europarlamentarai iš Lietuvos. Vytautas LANDSBERGIS (Europos liaudies partija) teigė, jog „energetinės valstybės, tokios kaip Rusija ir Bolivija, siekia, kad vartotojai paklustų jų taisyklėms“. Jis paragino neleisti, kad „Europa suktųsi apie Berlyno ir Maskvos ašį“. Eugenijus GENTVILAS (Liberalų ir demokratų aljansas) pasiūlė nutraukti ES šalių miestų bendradarbiavimą su Baltarusijos miestų valdžios organais, nes pastariesiems vadovauja „Lukašenkos režimo tarnai“. Tuo tarpu kitas Liberalų ir demokratų aljanso atstovas Arūnas DEGUTIS kvietė neatidėlioti Lietuvos narystės euro zonoje ir įtraukti šį klausimą į birželio mėn. Europos Vadovų Tarybos posėdžio darbotvarkę.
20060512IPR08044
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
