Klausimas, į kurį atsakoma žodžiu, Nr. O-000163/2011
Komisijai
Darbo tvarkos taisyklių 115 straipsnis
Ulrike Rodust
,
Guido Milana
,
Josefa Andrés Barea
,
Kriton Arsenis
,
Luis Manuel Capoulas Santos
,
Ole Christensen
,
Estelle Grelier
,
Catherine Trautmann
,
Iliana Malinova Iotova
S&D frakcijos vardu Tema: Informacijos, susijusios su konservuotos žuvies kilmės šalimi, stoka
ES teisės aktai (Reglamentas (EB) Nr. 2065/2001) ir Reglamentas (EB) Nr. 104/2001) reikalauja, kad šviežios žuvies ir akvakultūros produktų gamintojai informuotų galutinį vartotoją apie žuvies sugavimo arba auginimo vietą. Pagal ženklinimo taisykles konservuotos žuvies (ypač tuno) gamintojai privalo nurodyti tik kur žuvis pagaminta, o ne gauta. Tačiau informacija apie konservuotos žuvies kilmės vietą būtina, jei norima, kad pirkėjai galėtų padaryti sąmoningą pasirinkimą, pvz., jei jie nenori vartoti žuvies iš netvarios žuvininkystės. Be to, vartotojai privalo žinoti konkrečią kilmės vietą, kad išvengti neteisėtos žvejybos produktų arba žuvies iš labai užterštų vandenų (taip pat žiūrėti kitus pastaruoju laiku šia tema pateiktus klausimus).
Komisija neseniai patvirtino Komisijos įgyvendinimo reglamentą (ES) Nr. 297/2011, kuriuo dėl avarijos Fukušimos branduolinėje jėgainėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai, ir Komisijos įgyvendinimo reglamentą (ES) Nr. 506/2011. Tačiau, iki šiol šios priemonės nebuvo realizuotos, ir jų poveikis tikriausia bus ribotas.
Kaip Komisija ketina apsaugoti ES piliečius nuo importuotų konservuotos žuvies produktų, galbūt gaminamų iš neteisėtai arba užterštame vandenyje pagautų žuvų, tačiau pagamintos šalyse, pasirašiusiose Ekonominės partnerystės susitarimus su ES, kuriais leidžiama importuoti konservuotos žuvies produktus?
Ar Komisija galėtų pasakyti, kokias skubias priemones ir atitinkamus teisės aktus ji ketina priimti siekiant užtikrinti, kad Europos vartotojai būtų tinkamai informuojami apie konkrečią konservuotos žuvies produktų kilmės vietą, ypač kalbant apie užterštas zonas?
