KLAUSIMAS ŽODŽIU SU DEBATAIS O-0005/10
pagal 115 Darbo tvarkos taisyklių straipsnį
pateikė
Vital Moreira
Tarptautinės prekybos komiteto vardu
Komisijai
Tema: Ekonominės krizės pasekmės tarptautinei prekybai
Dėl dabartinės krizės 2009 m. prognozuojamas tarptautinės prekybos mastų sumažėjimas 10-čia procentų. ES ir kitoms į eksportą orientuotoms šalims yra labai svarbu palaikyti tarptautinės prekybos srautus. Nepaisant Didžiojo dvidešimtuko valstybių prisiimtų įsipareigojimų, tiek G–20 valstybėse, tiek ir visame pasaulyje kaip atsakas į krizę padidėjo prekybą ribojančių ir iškraipančių priemonių skaičius.
Kokių priemonių buvo imtasi siekiant mažinti tokių priemonių skaičių? Ir atvirkščiai, kokių veiksmų ėmėsi trečiosios šalys ES priemonių, skirtų ekonominei plėtrai skatinti, atžvilgiu?
Yra požymių, kad kai kurios krizės mažiau paveiktos naujos šalys tampa tarptautinės prekybos lyderiais. Tokiu atveju ES pramonei reikėtų perorientuoti savo eksporto rinkas ir, reikalui esant, savo gaminių charakteristikas. Kokios strategijos ketina imtis Komisija siekiant sudaryti sąlygas ES pramonei tapti konkurencingesne?
Pasaulinė krizė ir po to įvykęs tarptautinės prekybos nuosmukis turi įvairialypio poveikio besivystančioms šalims, kurioms tenka didžioji bedarbių dalis. Kokias korekcines priemones Komisija ketina įtraukti į savo prekybinius santykius, ypač kai tai susiję su vargingiausiomis pasaulio šalimis?
Didelis prekybos deficitas iš vienos pusės yra sukeliamas besaikio vartojimo ir įsiskolinimų kai kuriose valstybėse narėse bei JAV ir prekybos perviršio sukeliamo didelių eksportu paremtų ekonomikų kai kuriose naujose šalyse iš kitos pusės. Šis prekybos deficitas prisidėjo prie pasaulinio pusiausvyros sutrikimo ir yra viena iš pasaulinės ekonomikos krizės priežasčių. Kokios strategijos Komisija vykdydama savo prekybos politiką ketina imtis siekiant sušvelninti tokį pasaulinį pusiausvyros sutrikimą?
Socialinis ekonominės krizės poveikis bei po jos einantis tarptautinės prekybos sumažėjimas truks ilgiau nei pats ekonomikos atsigavimas. Kada Komisija ketina įvykdyti poveikio darbo vietoms Europoje bei besivystančiose šalyse vertinimą? Kokios strategijos ji ketina imtis siekiant į tarptautines PPO taisykles įtraukti socialinį ir aplinkosauginį prekybos aspektus?
