2006 m. sausio 16-19 d. EP plenarinė sesija Strasbūre
2006-01-12 - 10:06
Pirmadienio vakarą deputatai diskutuos homofobijos Europoje, prekybos moterimis ir vaikais (Christa PRETS , PSE, AT) bei klimato kaitos klausimais.
Antradienio rytą Parlamentas svarstys uostų paslaugų liberalizavimo direktyvą (Georg JARZEMBOWSKI , PPE-DE, DE). Tądien taip pat bus aptariamas ES apsirūpinimas gamtinėmis dujomis, Europos kaimynystės politika (Charles TANNOCK , PPE-DE, UK), santykiai su Rusija ir Kinija oro transporto srityje (Roberts ZĪLE , UEN, LV), cukraus sektoriaus reforma, kasybos pramonės atliekų tvarkymas (Jonas SJÖSTEDT , GUE/NGL, SE) bei paplūdimių vandens kokybė (Jules MAATEN , ALDE, NL).
Trečiadienio rytą Austrijos kancleris Wolfgang SCHÜSSEL (Volfgangas Šiuselis) pristatys šios šalies pirmininkavimo ES programą. Vėliau deputatai aptars debatų dėl ES ateities bei Europos Konstitucijos perspektyvą (Johannes VOGGENHUBER , Verts/ALE, AT, ir Andrew Nicholas DUFF , ALDE, UK). Tądien taip pat gali būti aptariama rezoliucija dėl Europos Vadovų Tarybos sutarto ES finansinės perspektyvos varianto (vidurdienį dėl jos bus balsuojama). Trečiadienį taip pat bus balsuojama dėl uostų paslaugų direktyvos bei dėl laikinojo komiteto, tirsiančio pranešimus apie slaptus JAV CŽV kalėjimus Europoje. Antroje dienos pusėje Parlamentas skirs dėmesio padėčiai Čečėnijoje ir pilietinės visuomenės raidai Rusijoje.
Ketvirtadienį planuojama aptarti lyčių lygybės (Edite ESTRELA , PSE, PT), neįgaliųjų padėties bei žmogaus teisių klausimus. 20051219BRI03841
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-001-LT DOC XML V0//LT
Europos Vadovų Taryba
Austrija perima ES pirmininkavimą
2006-01-12 - 10:06
Trečiadienio rytą Austrijos kancleris Wolfgang SCHÜSSEL (Volfgangas Šiuselis) pristatys Austrijos pirmininkavimo ES programą. Pakeitusi Jungtinę Karalystę, Austrija pirmininkaus ES Tarybai pirmąjį 2006 m. pusmetį. Svarstymas: 2006-01-18
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-COVER-LT DOC XML V0//LT
-//EP//TEXT IM-PRESS 20051219BRI03841 ITEM-002-LT DOC XML V0//LT
Biudžetas
Siūloma nepritarti Tarybos susitarimui dėl finansinės perspektyvos
2006-01-12 - 10:06
2005 m. gruodžio 15-16 d. Europos Vadovų Taryba (EVT) priėmė bendrąją poziciją dėl 2007-2013 m. ES finansinės perspektyvos. Šioje sesijoje Parlamentas balsuos dėl rezoliucijos, kuria atmetama EVT bendroji pozicija, „nes ji negarantuoja didėjančios ES biudžeto gerovės, solidarumo bei saugumo ateityje, taip pat nenumato detalaus lankstumo mechanizmo ir EP vaidmens jį peržiūrint“. Rezoliucijos projekte sveikinamas EVT pasiektas susitarimas, tačiau teigiama, jog numatytų lėšų nepakanka. 2006 m. biudžete įsipareigojimų asignavimams bus skirta 1,093 proc. ES bendrųjų nacionalinių pajamų (BNP), o naujojoje finansinėje perspektyvoje numatyta skirti tik 1,045 proc. BNP, nors ES narių skaičius išaugs iki 27.
Be to, deputatų nuomone, „užuot pabrėžus tas politikos kryptis, kurios padėtų ES susidoroti su naujais uždaviniais ir kurti Europos pridėtinę vertę jos piliečiams, dėmesys sutelktas į tradicines politikos kryptis“. Deputatai taip pat „apgailestauja, kad
valstybės narės kovoja už savo nacionalinius interesus, užuot skatinusios Europos dimensiją“.
Atmesdami EVT poziciją, deputatai „nori pradėti konstruktyvias derybas su Taryba ir tikisi didelio ES pirmininkaujančios Austrijos indėlio šiose derybose“. Svarstymas ir balsavimas: 2006-01-18
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-001-LT DOC XML V0//LT
-//EP//TEXT IM-PRESS 20051219BRI03841 ITEM-003-LT DOC XML V0//LT
Konstitucija
Europos Sąjungai tebereikia Konstitucijos
2006-01-12 - 10:06
Parlamentas balsuos dėl ataskaitos, kurioje raginama iki 2009-ųjų patvirtinti Europos Konstituciją. Deputatų nuomone, įstojus Rumunijai ir Bulgarijai, tolesnė ES plėtra galima tik sutarus dėl naujos konstitucinės sąrangos. Nors galimi įvairūs sprendimai – tęsti esamo teksto ratifikavimą, pateikti pataisytą arba visiškai naują dokumento variantą – iki 2007 m. antrojo pusmečio svarbu apsispręsti, kuriuo keliu bus einama, mano deputatai. Kaip žinia, praėjusiųjų metų vidurį Prancūzijos bei Olandijos gyventojai referendumuose atmetė Europos Konstitucijos projektą. Po to Europos Vadovų Taryba pasiūlė pradėti politikų bei visuomenės dialogą apie Europos ateitį. Šioje ataskaitoje siūloma nustatyti bendras šio dialogo temas bei „aiškius politinius tikslus“, taip pat suteikti Parlamentui esminį vaidmenį skatinant bei vystant šį dialogą. Deputatai siūlo sutelkti dėmesį į ES integracijos procesą, Sąjungos vaidmenį pasaulyje, Europos socialinį ir ekonominį modelį, taip pat saugumą ir gynybą.
Parlamentarai kviečia 2007 m. pavasarį surengti keletą „parlamentinių forumų“ ES Konstitucijos tema dalyvaujant EP ir šalių parlamentų deputatams. Juose turėtų būti išklausyti ir Prancūzijos bei Olandijos parlamentų pasiūlymai, kaip galima būtų išspręsti susidariusią padėtį. Taip pat raginama surengti „piliečių forumus“ (šalių ir savivaldybių lygmeniu) būsimai ES konstitucinei sąrangai aptarti. EP Konstitucinių reikalų komitetas aprašytų šiuos debatus „Europos metraščiuose“ ( European papers ).
Ataskaitoje raginama jau netrukus įgyvendinti kai kurias reformas, paminėtas Konstitucijos projekte: piliečių įstatymų iniciatyvos teisę, Tarybos įstatymų leidybos viešumą bei stipresnę šalių parlamentų teisę vertinti ES sprendimų tinkamumą. Kita vertus, deputatai nepritaria siūlymui taikyti konstitucines reformas tik toms šalims, kurios pritarė Europos Konstitucijos projektui. Andrew Duff ALDE UK Johannes Voggenhuber Verts/ALE AT A6-0414/2005 Dėl apmąstymų stadijos: debatų dėl ES vertinimo struktūra, temos ir pagrindai Iniciatyvos procedūra
Svarstymas ir balsavimas: 2006-01-18
-//EP//TEXT REPORT A6-2005-0414 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-002-LT DOC XML V0//LT
-//EP//TEXT IM-PRESS 20051219BRI03841 ITEM-004-LT DOC XML V0//LT
Transportas
Ar bus liberalizuotos uostų paslaugos?
2006-01-12 - 10:06
Lisabonos darbotvarkėje numatyta liberalizuoti ES transporto paslaugas. Tuo tarpu skirtingi ES šalių įstatymai sukelia neaiškumų uostų paslaugų teikėjams. Todėl 2001 m. Komisija pasiūlė direktyvą, kuri reglamentuotų uostų paslaugų teikimą. Tačiau 2003 m. lapkritį Parlamentas trečiuoju svarstymu ją atmetė. 2004 m. spalį Komisija pateikė naują pasiūlymą, kuris bus svarstomas šioje sesijoje. Direktyva skirta tarptautiniams jūrų uostams, per kuriuos kasmet pervežama bent pusantro milijono tonų krovinių arba 200 tūkstančių keleivių. Valstybės galėtų nuspręsti taikyti šią direktyvą ir kitiems uostams. Ji apimtų technines, navigacijos, keleivių bei krovinių aptarnavimo paslaugas.
Siūloma liberalizuoti uostų paslaugų teikimą siekiant paskatinti šių paslaugų konkurencingumą (tarp uostų bei pačiuose uostuose), užtikrinti aukštą jų kokybę bei sumažinti jų kaštus. Pagal direktyvos projektą, skaidrios ir objektyvios atrankos būdu būtų išduodami 8, 12 arba 30 metų trukmės leidimai uostų paslaugoms teikti, priklausomai nuo investicijų apimties. Kiekvienai paslaugai turės būti sudaroma finansavimo ataskaita, o Komisija bei šalies valdžia turės reguliariai gauti susijusius finansinius duomenis.
Uostų paslaugų liberalizavimo šalininkai mano, jog didesnė šių paslaugų konkurencija paskatins ūkio augimą bei sukurs naujų darbo vietų, tuo tarpu direktyvos priešininkai baiminasi, jog užsieniečiai „atims“ darbo vietas iš vietos žmonių, o darbuotojų socialinės garantijos sumažės. Todėl siūloma direktyvoje įrašyti, jog ji nepakeis ES šalyse galiojančių socialinės apsaugos įstatymų.
Nors Komisija siūlė netaikyti direktyvos laivavedžiams, dalis deputatų ragina liberalizuoti laivavedžių tarnybas. Taip pat daug ginčų sukėlė Komisijos siūlymas leisti laivų įguloms pačioms iškrauti bei įkrauti krovinius. Profsąjungos nuogąstauja, jog toks leidimas neužtikrintų laivų įguloms tokių socialinių garantijų, kokios galioja šalyse, kuriose įsikūręs uostas.
EP Transporto ir turizmo komitetas mažu balsų skirtumu nepritarė nei deputatų siūlytoms pataisoms, nei siūlymui atmesti šią direktyvą. Taigi Komitetas paliko Komisijos siūlymą nepakeistą. Sausio mėn. EP plenarinės sesijos metu deputatai turėtų iš naujo pateikti savo pataisas, dėl kurių bus balsuojama Strasbūre. Socialistų, Žaliųjų bei GUE/NGL frakcijos labiausiai priešinasi šios direktyvos priėmimui. EP Vidaus rinkos ir vartotojų apsaugos bei Užimtumo ir socialinių reikalų komitetai taip pat paragino atmesti siūlomą direktyvą.
Kol kas būsimo balsavimo baigtis neaiški. Jei Parlamentas pritartų direktyvos pasiūlymui su pataisomis, pagal bendro sprendimo procedūrą jį toliau svarstytų ES Taryba.
Georg Jarzembowski PPE-DE DE A6-0410/2005 Dėl patekimo į uostų paslaugų rinką Bendro sprendimo procedūra, pirmasis svarstymas
Svarstymas: 2006-01-17
Balsavimas: 2006-01-18
-//EP//TEXT REPORT A6-2005-0410 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-003-LT DOC XML V0//LT
-//EP//TEXT IM-PRESS 20051219BRI03841 ITEM-005-LT DOC XML V0//LT
Transportas
Rusija raginama panaikinti mokestį už skrydžius virš Sibiro
2006-01-12 - 10:06
Šioje sesijoje deputatai balsuos dėl ataskaitos apie ES santykius su Rusija ir Kinija oro transporto srityje. Joje raginama nepasirašyti ES ir Rusijos oro transporto paslaugų sutarties, kol Rusija nepanaikins mokesčio skrydžių bendrovėms, besinaudojančioms jos oro erdve virš Sibiro teritorijos (daugumą jų sudaro ES bendrovės). Toks tranzito mokestis pradėtas rinkti dar tuomet, kai iš Europos į Tolimuosius Rytus skrendantys laineriai negalėdavo perskristi Rusijos nepapildę kuro Maskvoje. Dabar situacija pasikeitusi, tačiau tranzito mokestis vis vien renkamas. Vien 2003 m. ES skrydžių bendrovėms tai kainavo 250 milijonų eurų.
Deputatai mano, jog toks mokestis pažeidžia tarptautinę teisę (Čikagos konvenciją, kurią pasirašė ir Rusija). Jie taip pat atkreipia dėmesį, jog Rusijos surinkti mokesčiai „naudojami ne oro transporto kontrolei gerinti, kaip buvo žadėta, o nacionalinei aviakompanijai „Aeroflot“ subsidijuoti, pažeidžiant konkurencijos teisę“.
Parlamentarai nepritaria Komisijos ketinimui susitarti su Rusija dėl patobulintos apmokestinimo sistemos. Jų nuomone, išsami ES ir Rusijos oro transporto paslaugų sutartis galės būti pasirašyta „tik tuomet, kai bus visiškai panaikinti mokesčiai už skrydžius virš Rusijos“. Deputatai taip pat „ragina Komisiją nesudaryti susitarimo dėl Rusijos stojimo į Pasaulio prekybos organizaciją tol, kol Rusija taikys mokesčius už skrydžius virš Sibiro“.
Tuo tarpu parlamentarai siūlo pasirašyti oro transporto paslaugų susitarimą su Kinija, dėl kurio šiuo metu deramasi. Siekiant pagerinti Kinijos oro uostų infrastruktūrą ir oro erdvės kontrolę, siūloma išplėsti Komisijos derybų mandatą šiose srityse.
EP Transporto ir turizmo komitete ataskaitai buvo pritarta didele balsų dauguma (39 balsai už, 2 prieš, 1 susilaikė). Roberts Zīle UEN LV A6-0375/2005 Dėl ryšių su Rusijos Federacija ir Kinija oro transporto srityje Iniciatyvos procedūra
Svarstymas: 2006-01-17
-//EP//TEXT REPORT A6-2005-0375 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-004-LT DOC XML V0//LT
-//EP//TEXT IM-PRESS 20051219BRI03841 ITEM-006-LT DOC XML V0//LT
Piliečių teisės
Siūloma pasmerkti homofobiją Europoje
2006-01-12 - 10:06
Pirmadienį deputatai išklausys Komisijos pareiškimo apie homofobiją Europoje. Numatoma priimti rezoliuciją šiuo klausimu. Klausimo svarstymą paskatino tuometinio Lenkijos europarlamentaro Wojciech Wierzejski žodžiai, pasakyti praėjusiųjų metų birželį Varšuvoje įvykusioje homoseksualus smerkiančioje demonstracijoje. W. Wierzejski tuomet paragino netoleruoti homoseksualų, nepriimti jų į darbą bei neleisti homoseksualių santuokų. W. Wierzejski paragino „pasmerkti visuotinei netolerancijai“ aktyvius homoseksualų veikėjus, „kad jie negalėtų atvirai, viešai ir drąsiai rodytis visuomenėje ir girtis tuo, kad yra nenormalūs“. Tuo tarpu praėjusiųjų metų spalį naujai išrinktas Lenkijos premjeras Kazimierz Marcinkiewicz pareiškė žurnalui „Newsweek“, jog „homoseksualizmas yra nenatūralus elgesys“. Panašios nuomonės gajos ir kitose Europos šalyse.
Šis klausimas įtrauktas į sesijos darbotvarkę Žaliųjų frakcijos iniciatyva, pritarus Socialistų frakcijai. Dėl homofobijos Europoje
Svarstymas: 2006-01-16
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-005-LT DOC XML V0//LT
-//EP//TEXT IM-PRESS 20051219BRI03841 ITEM-007-LT DOC XML V0//LT
Moterų teisės/Lygios galimybės
Priemonės stabdyti moterų ir vaikų kontrabandą bei išnaudojimą
2006-01-12 - 10:06
JAV Valstybės departamento duomenimis, kasmet nelegaliai valstybių sienas kerta nuo 600 iki 800 tūkstančių žmonių, 80 proc. jų - moterys ir mergaitės. Šioje sesijoje Parlamentas balsuos dėl ataskaitos, kurioje siūlomos priemonės panaikinti nelegalaus žmonių gabenimo per sieną priežastis. Deputatų nuomone, ES šalys nepajėgios pačios įveikti šios problemos, todėl su ja reikėtų kovoti ES bei tarptautiniu mastu. Taip pat siūloma skatinti mokslinius tyrimus šalių bei ES lygmeniu, kurie padėtų nustatyti nelegalaus moterų ir vaikų gabenimo lytinio išnaudojimo tikslu priežastis.
Šalys raginamos sugriežtinti bausmes už neteisėtą žmonių gabenimą per sieną, o taip pat už nepilnamečių lytinių paslaugų organizavimą bei naudojimąsi jomis. Tiriant šios srities bylas, turėtų būti suteikta anoniminių parodymų galimybė. Deputatai taip pat siūlo šalims Belgijos bei Italijos pavyzdžiu įteisinti nuolatinio leidimo gyventi teisę lytinio išnaudojimo aukoms.
Deputatai siūlo surengti visuomenės informavimo kampanijas šia tema - ypač tose šalyse, kuriose gausu lytinio išnaudojimo atvejų. Ataskaitoje taip pat siūloma imtis žingsnių užkirsti kelią interneto panaudojimui minėtais tikslais.
EP Moterų teisių ir lyčių lygybės komitetas ataskaitai pritarė vienbalsiai. Christa Prets PSE AT A6-0400/2005 Dėl priemonių užkirsti kelią prekybai vaikais ir moterimis, kuriems kyla lytinio išnaudojimo pavojus Iniciatyvos procedūra
Svarstymas: 2006-01-16
-//EP//TEXT REPORT A6-2005-0400 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-006-LT DOC XML V0//LT
-//EP//TEXT IM-PRESS 20051219BRI03841 ITEM-008-LT DOC XML V0//LT
Aplinka
Susirūpinta paplūdimių vandens kokybe
2006-01-12 - 10:06
Parlamentas trečiuoju svarstymu balsuos dėl direktyvos, kurioje siūlomos priemonės užtikrinti paplūdimių vandens kokybę. Po antrojo svarstymo Parlamente (2005 m. gegužės mėn.) įvyko Taikinimo komiteto posėdis, kuriame Parlamento ir Tarybos atstovai sutarė dėl kompromisinio direktyvos varianto. Pastarajam turi pritarti Parlamentas ir Taryba - tik tuomet direktyva įsigalios. ES šalys turės kasmet nustatyti paplūdimius bei maudymosi sezono trukmę. Kiekvieno maudymosi sezono pabaigoje šalys turės ištirti visų paplūdimių vandens kokybę ir įvertinti ją kaip „prastą“, „patenkinamą“, „gerą“ arba „puikią“. Iki 2015 m. valstybės turės pasiekti, kad vanduo visuose paplūdimiuose būtų bent „patenkinamos“ būklės, o taip pat padidinti „geros“ bei „puikios“ kokybės paplūdimių skaičių. Jei penkerius metus iš eilės paplūdimio vandens kokybė būtų įvertinta prastai, Komisija išvis uždraustų maudytis tokiame paplūdimyje (ji tai galėtų padaryti ir anksčiau, jei turėtų pagrindo manyti, jog paplūdimio vandens kokybė nepagerės).
Paplūdimio vietoje turės būti teikiama išsami informacija apie vandens kokybę, galimą ar esamą užterštumą, draudimus maudytis. Apie paplūdimių vandens kokybę ir užterštumą taip pat turės buti išsamiai skelbiama internete (pageidautina keliomis kalbomis). Šalys turės reguliariai informuoti Europos Komisiją apie paplūdimių vandens kokybę bei taikomas priemones jai gerinti. Paplūdimių žymėjimo klausimas atidėtas ateičiai.
Parlamentas gali patvirtinti arba atmesti Taikinimo komiteto siūlomą direktyvos variantą. Jį patvirtinus Parlamentui bei Tarybai, direktyva įsigaliotų. Šis sprendimas būtų galutinis. Jules Maaten ALDE NL A6-0415/2005 Dėl paplūdimių vandens kokybės užtikrinimo Bendro sprendimo procedūra, trečiasis svarstymas
Svarstymas: 2006-01-17
-//EP//TEXT JOINT-TEXT C6-2005-0373 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-007-LT DOC XML V0//LT
-//EP//TEXT IM-PRESS 20051219BRI03841 ITEM-009-LT DOC XML V0//LT
Aplinka
Aplinkosaugos reikalavimai kasybos atliekoms
2006-01-12 - 10:06
Parlamentas trečiuoju svarstymu balsuos dėl direktyvos dėl kasybos pramonės atliekų tvarkymo. Po antrojo svarstymo Parlamente (2005 m. rugsėjo mėn.) įvyko Taikinimo komiteto posėdis, kuriame Parlamento ir Tarybos atstovai sutarė dėl kompromisinio direktyvos varianto. Pastarajam turi pritarti Parlamentas ir Taryba - tik tuomet direktyva įsigalios. Kasybos atliekos sudaro 29 proc. visų ES atliekų (400 mln. tonų kasmet). Kaip parodė neseni užteršimo atvejai Rumunijoje (2000) bei Ispanijoje (1998), atsainiai tvarkomos kasybos pramonės atliekos kelia grėsmę aplinkai (ypač vandeniui ir gruntui) bei sveikatai.
Siūloma direktyva įpareigoja valstybes užtikrinti, kad kasybos bendrovės parengtų atliekų apdorojimo, panaudojimo ir šalinimo planus. Šios bendrovės turės užkirsti kelią vandens ir grunto taršai, mažinti cianido junginių koncentraciją atliekų tvenkiniuose bei nustatyti galimą neigiamą atliekų įrenginių poveikį aplinkai bei sveikatai.
Parlamentas gali patvirtinti arba atmesti Taikinimo komiteto siūlomą direktyvos variantą. Jį patvirtinus Parlamentui bei Tarybai, direktyva įsigaliotų. Šis sprendimas būtų galutinis. Jonas Sjöstedt GUE/NGL SE A6- /2005 Dėl kasybos pramonės atliekų tvarkymo Bendro sprendimo procedūra, trečiasis svarstymas
Svarstymas: 2006-01-17
-//EP//TEXT JOINT-TEXT C6-2005-0405 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-008-LT DOC XML V0//LT
-//EP//TEXT IM-PRESS 20051219BRI03841 ITEM-010-LT DOC XML V0//LT
Energetika
ES pernelyg priklausoma nuo importuojamų gamtinių dujų
2006-01-12 - 10:06
Neseniai kilęs Rusijos ir Ukrainos nesutarimas, kai Rusija buvo laikinai nutraukusi dujų tiekimą Ukrainai, atkreipė dėmesį į ES ir kai kurių kitų Europos šalių priklausomybę nuo importuojamų gamtinių dujų. Trečiadienį Parlamentas išklausys Tarybos ir Komisijos pareiškimų apie energijos ir dujų tiekimo saugumo užtikrinimą. ES iš Rusijos gauna 25 proc. visų reikiamų dujų ir 30 proc. naftos. Nuo Rusijos dujų, kurių 90 proc. į ES tiekiama per Ukrainą, visiškai priklauso kai kurios ES valstybės, pavyzdžiui, Slovakija ir Suomija, o kai kurių kitų – tokių kaip Lenkija ir Vengrija – priklausomybė ypač stipri. Tuo tarpu manoma, jog per artimiausius penkiolika metų pasaulinė dujų paklausa turėtų kasmet didėti iki 3 proc. ES energetikos komisaras Andris PIELBAGS sausio pradžioje pareiškė, jog „Europai reikia aiškesnės, kolektyviškesnės ir darnesnės politikos energijos tiekimo saugumo srityje“. Pasak komisaro, „šiandien energijos tiekimo saugumas iš esmės svarstomas atskirų ES šalių lygmeniu, tačiau iš tikrųjų mums reikia didesnių europinio masto pastangų šiuo klausimu“. A. Pielbago nuomone, ES šalys turėtų būti sukaupusios gamtinių dujų bent dviem mėnesiams.
Skubiame ES energetikos ekspertų susitikime sausio 4 d. Vengrijos ūkio ministras Janos Koka (Janošas Koka) pasiūlė apsvarstyti galimybę tiesti naują dujotiekį Adrijos jūros pakrante, kur tanklaiviai galėtų iškrauti skystas dujas, atgabentas iš Artimųjų Rytų ir Šiaurės Afrikos. Tai sumažintų ES šalių priklausomybę nuo Rusijos gamtinių dujų. Tokio sprendimo galimybių tyrimas turi būti baigtas kovo mėn. Dėl ES apsirūpinimo energetiniais resursais bei gamtinėmis dujomis saugumo
Svarstymas: 2006-01-17
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-009-LT DOC XML V0//LT
-//EP//TEXT IM-PRESS 20051219BRI03841 ITEM-011-LT DOC XML V0//LT
Užsienio ryšiai
Parlamentas įvertins padėtį Čečėnijoje
2006-01-12 - 10:06
Trečiadienį deputatai aptars padėtį Čečėnijoje po rinkimų bei pilietinės visuomenės raidą Rusijoje. Šia tema bus išklausyti Tarybos ir Komisijos pareiškimai bei balsuojama dėl atitinkamos rezoliucijos. Svarstymas: 2006-01-18
Balsavimas: 2006-01-19
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-010-LT DOC XML V0//LT
-//EP//TEXT IM-PRESS 20051219BRI03841 ITEM-012-LT DOC XML V0//LT
Užsienio ryšiai
Europos kaimynystės politika turi skatinti demokratiją
2006-01-12 - 10:06
Šioje sesijoje deputatai balsuos dėl ataskaitos apie Europos kaimynystės politiką Sąjungai nepriklausančių gretimų valstybių atžvilgiu. Kaimynystės politikos pagrindu ES siekia glaudesnio ekonominio ir politinio bendradarbiavimo su šiomis šalimis negu su kitomis užsienio valstybėmis. Ši politika taip pat skirta skatinti ir stiprinti demokratinius procesus kaimyninėse šalyse. Deputatų nuomone, „Europos kaimynystės politikos plėtra gerokai priklauso nuo kaimyninių valstybių ir jose gyvenančių tautų noro laikytis tų pačių vertybių, kuriomis pagrįsta ES“: teisės viršenybės, atsakingo valdymo, pagarbos žmogaus teisėms ir pagrindinėms laisvėms, demokratijos, skaidrios socialinės rinkos ekonomikos ir tvariosios plėtros principų. Tačiau parlamentarai pažymi, jog „išsiplėtusi ES nesuinteresuota nužymėti naujas skiriamąsias ribas“. Minėtų vertybių besilaikančioms Europos valstybėms siūloma sudaryti galimybę siekti narystės ES, o Sąjungos narėms - dalintis jų reformų patirtimi su kaimynėmis.
Deputatų nuomone, „reikia numatyti galimybę pasirašyti Europos kaimynystės sutartį su tomis valstybėmis, kurios nepateikia pareiškimo dėl narystės, tačiau pakankamai priderino savo teisę prie ES teisyno“. Tokia sutartis turėtų atverti galimybes bendradarbiauti bendros užsienio ir saugumo politikos, taip pat teisingumo ir vidaus reikalų srityse, įskaitant žmogaus teisių apsaugą, pasienio kontrolę, vizų bei imigracijos politiką, kovą su korupcija, terorizmu, prekyba narkotikais, ginklais ir žmonėmis. Taip pat siūloma „suteikti valstybėms partnerėms galimybę dalyvauti visose Bendrijos kultūros, švietimo, jaunimo, informacinės visuomenės, aplinkos, mokslinių tyrimų ir mokslo programose“.
Deputatai ragina „ženkliai padidinti ir perskirstyti Europos kaimynystės politikos finansavimą“, atsižvelgiant į naująją finansinę perspektyvą. Siūloma įsteigti specialų Europos fondą, skirtą remti demokratines iniciatyvas kaimyninėse šalyse. Taip pat siūloma sukurti diferencijuotus veiksmų planus atskiroms valstybėms. Komisija raginama kasmet skelbti ataskaitas apie kiekvienos šalies pažangą.
Ataskaitoje skiriama dėmesio konkrečioms kaimyninių pasaulio regionų problemoms. Joje raginama „sureguliuoti konfliktus Padniestrėje, Pietų Osetijoje, Abchazijoje, Kalnų Karabache ir Čečėnijoje“. Šiuo tikslu siūloma „glaudžiai bendradarbiauti su Rusija ir Ukraina“ bei „performuluoti bendrąją strategiją Rusijos atžvilgiu“. Taip pat raginama „apriboti arba sustabdyti pagalbą ir net atšaukti susitarimus su valstybėmis, kurios nesilaiko tarptautinių arba Europos demokratijos ir pagarbos žmogaus teisėms standartų“.
Deputatai „reiškia susirūpinimą pastarojo meto įvykių raida Baltarusijoje, kurioje krypstama autoritarinės valstybės link ir trukdoma opozicijos veiklai“. Parlamentarai ragina „dėti visas pastangas, kad remtų Baltarusijos grąžinimą į demokratinę bendruomenę, siekiant, kad ji taptų stabilia ir klestinčia partnere“. Siūloma skirti daugiau lėšų Baltarusijos demokratizavimui bei „aktyviai remti pilietinius nevyriausybinių organizacijų ir opozicijos veiksmus“. Deputatai „ragina Tarybą iškelti Rusijai klausimą dėl Baltarusijos, pabrėžiant, kad šios valstybės demokratizacija yra svarbi ir ES, ir Rusijos Federacijai“. Charles Tannock PPE-DE UK A6-0399/2005 Dėl Europos kaimynystės politikos Iniciatyvos procedūra
Svarstymas: 2006-01-17
-//EP//TEXT REPORT A6-2005-0399 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-011-LT DOC XML V0//LT
-//EP//TEXT IM-PRESS 20051219BRI03841 ITEM-013-LT DOC XML V0//LT
Teisingumas ir vidaus reikalai
Steigiamas laikinasis komitetas slaptų CŽV kalėjimų Europoje klausimu
2006-01-12 - 10:06
Šioje sesijoje deputatai balsuos dėl siūlymo įsteigti laikinąjį EP komitetą, kuris ištirtų pranešimus dėl slaptų CŽV kalėjimų Europoje egzistavimo. Praėjusiųjų metų lapkričio 2 d. „Washington Post“ straipsnyje buvo iškelta prielaida, jog keliose Europos šalyse galėjo egzistuoti slapti kalėjimai, kuriuose JAV Centrinė žvalgybos valdyba (CŽV) neva laikydavo terorizmu įtariamus asmenis. Teigta, jog šie asmenys galėjo būti kankinami siekiant išgauti parodymus. Pasak kitų publikacijų, tokie kalėjimai galėjo būti Lenkijoje ir Rumunijoje, nes ten leidosi CŽV lėktuvai. Abi šalys tai paneigė, o JAV nėra nei patvirtinusios, nei aiškiai paneigusios šios informacijos. Gruodžio mėn. Strasbūro plenarinėje sesijoje deputatai aptarė šį klausimą bei priėmė atitinkamą rezoliuciją. Parlamentarų nuomone, šalių pagalba „kitos valstybės agentams slaptai atimant iš žmonių laisvę ir juos kankinant ... pažeidžia Europos žmogaus teisių konvencijos 3 ir 5 straipsnius“. Tuo tarpu ES sutarties 6 straipsnis įpareigoja Sąjungos valstybes gerbti šioje konvencijoje įrašytas žmogaus teises. Todėl, deputatų nuomone, „labai svarbu visiškai ištirti“ šalims mestus kaltinimus, kurie kelia „rimtą susirūpinimą“. Jei minėti faktai pasitvirtintų, remiantis ES sutarties 7 straipsniu, Parlamentas pasiūlytų „laikinai sustabdyti tam tikras [prie jų prisidėjusių šalių] teises, įskaitant balso teisę Taryboje, kaip neseniai teigė Komisijos vicepirmininkas Franco Frattini (Frankas Fratinis)“.
Praėjusios sesijos metu EP Pirmininkų sueiga nusprendė įsteigti laikinąjį Parlamento komitetą, kuris tirs straipsniuose paminėtų faktų tikrumą. Šioje sesijoje deputatai turės balsavimu patvirtinti šį sprendimą. Dėl laikinojo komiteto, tirsiančio pranešimus apie slaptus CŽV kalėjimus Europoje
Balsavimas: 2006-01-18 EP rezoliucija dėl numanomo CŽV vykdyto Europos šalių panaudojimo kalinių vežimui bei neteisėtam įkalinimui:
-//EP//TEXT TA P6-TA-2005-0529 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-012-LT DOC XML V0//LT
-//EP//TEXT IM-PRESS 20051219BRI03841 ITEM-014-LT DOC XML V0//LT
Parlamento darbo tvarkos taisyklės
EP pirmininkas galės nubausti prasižengusius deputatus
2006-01-12 - 10:06
Būna, kad EP narys ima trikdyti Parlamento posėdžio darbą. Naujai siūlomi EP darbo tvarkos taisyklių pakeitimai turėtų užkirsti kelią tokiems veiksmams. Siūloma darbo tvarkos taisyklėse įrašyti naują skyrių: „Priemonės, taikomos EP nariams, nesilaikantiems deputato elgesio standartų“. Jame būtų skirtingai vertinami „vaizdiniai bei tylūs“ ir „aktyviai trikdantys“ parlamentarų veiksmai. Jei trikdoma pakartotinai, ilgesnį laiką arba nuolat, posėdžio pirmininkas turės teisę suspenduoti deputato pasisakymo teisę bei pašalinti jį iš posėdžio. Už formalių posėdžių trikdymus siūloma bausti griežčiau.
Kraštutiniais atvejais Parlamentas jau dabar balsavimu gali nutarti 2-5 dienų laikotarpiui suspenduoti deputato mandatą. Patvirtinus siūlomus pakeitimus, EP pirmininkas galės savo nuožiūra suspenduoti Parlamento nario mandatą laikotarpiui iki 10 dienų. Kaip ir dabar, deputatui taip pat galėtų būti iki 10 dienų nemokami dienpinigiai.
Deputatas turėtų teisę apskųsti jam paskirtą nuobaudą Parlamento biurui, kuris per dvi savaites išnagrinėtų skundą ir per mėnesį priimtų sprendimą. Gérard Onesta Verts/ALE FR A6-0413/2005 Dėl būtinų EP darbo tvarkos taisyklių pakeitimų, susijusių su EP nariams taikomu elgesio kodeksu Svarstymas: 2006-01-18
Balsavimas: 2006-01-19
-//EP//TEXT REPORT A6-2005-0413 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20051219BRI03841 FULL-TEXT DOC XML V0//LT
-//EP//TEXT IM-PRESS 20051219BRI03841 ITEM-013-LT DOC XML V0//LT
-//EP//TEXT IM-PRESS 20051219BRI03841 ITEM-COVER-LT DOC XML V0//LT
-//EP//TEXT IM-PRESS 20051219BRI03841 ITEM-001-LT DOC XML V0//LT
-//EP//TEXT IM-PRESS 20051219BRI03841 ITEM-002-LT DOC XML V0//LT
-//EP//TEXT IM-PRESS 20051219BRI03841 ITEM-003-LT DOC XML V0//LT
-//EP//TEXT IM-PRESS 20051219BRI03841 ITEM-004-LT DOC XML V0//LT
-//EP//TEXT IM-PRESS 20051219BRI03841 ITEM-005-LT DOC XML V0//LT
-//EP//TEXT IM-PRESS 20051219BRI03841 ITEM-006-LT DOC XML V0//LT
-//EP//TEXT IM-PRESS 20051219BRI03841 ITEM-007-LT DOC XML V0//LT
-//EP//TEXT IM-PRESS 20051219BRI03841 ITEM-008-LT DOC XML V0//LT
-//EP//TEXT IM-PRESS 20051219BRI03841 ITEM-009-LT DOC XML V0//LT
-//EP//TEXT IM-PRESS 20051219BRI03841 ITEM-010-LT DOC XML V0//LT
-//EP//TEXT IM-PRESS 20051219BRI03841 ITEM-011-LT DOC XML V0//LT
-//EP//TEXT IM-PRESS 20051219BRI03841 ITEM-012-LT DOC XML V0//LT
-//EP//TEXT IM-PRESS 20051219BRI03841 ITEM-013-LT DOC XML V0//LT
-//EP//TEXT IM-PRESS 20051219BRI03841 ITEM-014-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20051219BRI03841 ITEM-COVER-LT DOC XML V0//LT
-//EP//TEXT IM-PRESS 20051219BRI03841 ITEM-001-LT DOC XML V0//LT
-//EP//TEXT IM-PRESS 20051219BRI03841 ITEM-002-LT DOC XML V0//LT
-//EP//TEXT IM-PRESS 20051219BRI03841 ITEM-003-LT DOC XML V0//LT
-//EP//TEXT IM-PRESS 20051219BRI03841 ITEM-004-LT DOC XML V0//LT
-//EP//TEXT IM-PRESS 20051219BRI03841 ITEM-005-LT DOC XML V0//LT
-//EP//TEXT IM-PRESS 20051219BRI03841 ITEM-006-LT DOC XML V0//LT
-//EP//TEXT IM-PRESS 20051219BRI03841 ITEM-007-LT DOC XML V0//LT
-//EP//TEXT IM-PRESS 20051219BRI03841 ITEM-008-LT DOC XML V0//LT
-//EP//TEXT IM-PRESS 20051219BRI03841 ITEM-009-LT DOC XML V0//LT
-//EP//TEXT IM-PRESS 20051219BRI03841 ITEM-010-LT DOC XML V0//LT
-//EP//TEXT IM-PRESS 20051219BRI03841 ITEM-011-LT DOC XML V0//LT
-//EP//TEXT IM-PRESS 20051219BRI03841 ITEM-012-LT DOC XML V0//LT
-//EP//TEXT IM-PRESS 20051219BRI03841 ITEM-013-LT DOC XML V0//LT
-//EP//TEXT IM-PRESS 20051219BRI03841 ITEM-014-LT DOC XML V0//LT
