KLAUSIMAS ŽODŽIU H-0297/09
Vyriausybės valandai 2009 Rugsėjo mėnesio sesijoje
pagal 116 Darbo tvarkos taisyklių straipsnį
pateikė
Cristina Gutiérrez-Cortines
Komisijai
Tema: Vėjo jėgainių poveikis biologinei įvairovei, kraštovaizdžiui ir vietos aplinkai
Atsižvelgiant į tai, kad integruota aplinkos apsaugos politika – tai vienas iš pagrindinių ES principų, atrodo logiška, kad atsinaujinančios energijos išteklių plėtra turėtų būti suderinama su biologinės įvairovės, kurią sudaro vietos aplinka, kraštovaizdis, dirvožemis, flora ir fauna, išsaugojimu.
Ar remiantis tiksliais moksliniais kriterijais buvo svarstomas poveikis aplinkai, kurį vėjo jėgainės darytų biologinei įvairovei, ypač plėšriesiems ir kitų rūšių paukščiams, taip pat gamtos grožiu pasižymintiems ir istorinės svarbos bei miestui svarbiems regionams?
Jeigu šiuo klausimu nėra tinkamo teisinio pagrindo, ar Komisija svarstytų, ar reikėtų papildyti galiojančius teisės aktus, siekdama užtikrinti, kad vėjo jėgainių veikla būtų suderinama su natūralios aplinkos ir kultūrinio paveldo išsaugojimu?
