KLAUSIMAS ŽODŽIU H-0392/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Justas Vincas Paleckis
Tarybai
Tema: Dėl Energetikos chartijos ratifikavimo
Energetikos chartijos sutartį ir su ja susijusius dokumentus Rusija kartu su 50 kitų šalių pasirašė 1994 metais, tačiau Maskva iki šiol jų neratifikavo. Rugpjūtį Rusija oficialiai atsisakė ratifikuoti šią sutartį kartu su jos protokolu dėl energetinio efektyvumo ir atitinkamų ekologinių aspektų. Energetikos chartijos taip pat nėra ratifikavusios Baltarusija ir Norvegija.
Nuo 2000 metų ES bevaisiškai siekia, kad ratifikavusi chartiją Rusija imtųsi reikalingų investicijų į energetikos vystymą, demonopolizuotų energetikos išteklių paskirstymą, liberalizuotų su energetikos rinka susijusias investicijas.
Europos Sąjungos lygiu ne kartą buvo pripažinta Energetikos chartijos sutarties ir visų ją pasirašiusių šalių įsipareigojimų vykdymo svarba.
Kaip pirmininkaujanti šalis mato tolesnį darbą, užtikrinant, kad šios nuostatos būtų įgyvendintos praktikoje?
