4.3.2010 B7-0158/2010 PASIŪLYMAS DĖL REZOLIUCIJOS pateiktas uždavus klausimą, į kurį atsakoma žodžiu B7‑0000/2010 – O-0026/2010
pagal Darbo tvarkos taisyklių 115 straipsnio 5 dalį
dėl derybų dėl Kovos su klastojimu prekybos susitarimo skaidrumo ir esamos padėties
Tokia Saïfi
,
Daniel Caspary
,
Cristiana Muscardini
,
Georgios Papastamkos
PPE frakcijos vardu
Syed Kamall
,
Robert Sturdy
ECR frakcijos vardu
PE433.020v01-00 B7‑0158/2010 Europos Parlamento rezoliucija dėl derybų dėl Kovos su klastojimu prekybos susitarimo skaidrumo ir esamos padėties
Europos Parlamentas ,
– atsižvelgdamas į Sutarties dėl Europos Sąjungos veikimo 218 straipsnį,
– atsižvelgdamas į savo 2010 m. vasario 9 d. rezoliuciją dėl pataisyto Europos Parlamento ir Komisijos pamatinio susitarimo, galiosiančio kitą teisėkūros kadenciją Priimti tekstai, P7_TA(2010)0009 .
,
– atsižvelgdamas į savo 2009 m. kovo 11 d. rezoliuciją dėl galimybės visuomenei susipažinti su Europos Parlamento, Tarybos ir Komisijos dokumentais (nauja redakcija) Priimti tekstai, P6_TA(2009)0114 .
,
– atsižvelgdamas į savo 2008 m. gruodžio 18 d. rezoliuciją dėl klastočių poveikio tarptautinei prekybai Priimti tekstai, P6_TA(2008)0634 .
,
– atsižvelgdamas į Europos duomenų apsaugos priežiūros pareigūno 2010 m. vasario 22 d. nuomonę dėl šiuo metu Europos Sąjungos vedamų derybų dėl Kovos su klastojimu prekybos susitarimo (KKPS),
– atsižvelgdamas į Europos Sąjungos pagrindinių teisių chartiją, ypač į jos 8 straipsnį,
– atsižvelgdamas į 2002 m. liepos 12 d. Europos Parlamento ir Tarybos direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje, iš dalies pakeistą 2009 m. lapkričio 25 d. Europos Parlamento ir Tarybos direktyva 2009/136/EB,
– atsižvelgdamas į 2000 m. birželio 8 d. Europos Parlamento ir Tarybos direktyvą 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos direktyva),
– atsižvelgdamas į 2010 m. vasario 24 d. klausimą Komisijai dėl derybų dėl KKPS skaidrumo ir esamos padėties ( O-0026/2010 – B7‑0000/2010),
– atsižvelgdamas į Darbo tvarkos taisyklių 115 straipsnio 5 dalį ir 110 straipsnio 2 dalį,
A. kadangi Europos Sąjunga ir kitos EBPO valstybės 2008 m. pradėjo derybas dėl naujo daugiašalio susitarimo, skirto intelektinės nuosavybės teisių apsaugai stiprinti ir kovoti su klastojimu ir piratavimu (Kovos su klastojimu prekybos susitarimas (KKPS)), ir bendrai susitarė dėl konfidencialumo sąlygos,
B. kadangi 2010 m. sausio 27 d. Komisija, remdamasi 2010 m. vasario 9 d. Parlamento rezoliucija dėl pataisyto Europos Parlamento ir Komisijos pamatinio susitarimo, kuriame reikalaujama „nedelsiant teikti Parlamentui visą informaciją kiekvienu derybų dėl tarptautinių susitarimų, visų pirma, prekybos klausimais, ir kitų derybų, kurioms taikoma pritarimo procedūra, etapu (...), kad būtų visapusiškai įgyvendinamos Sutarties dėl Europos Sąjungos veikimo 218 straipsnio nuostatos“,
C. kadangi Komisija, kaip Sutarčių sergėtoja, vesdama derybas dėl tarptautinių susitarimų, kurie turi įtakos ES teisės aktams, privalo laikytis Bendrijos teisyno ,
D. kadangi pagal paviešintus dokumentus KKPS derybos yra susijusios, be kita ko, su rengiamais ES teisės aktais dėl intelektinės nuosavybės teisių apsaugos užtikrinimo ( 2005/0127(COD) , Baudžiamosios priemonės siekiant užtikrinti intelektinės nuosavybės teisių apsaugą (IPRED-II)), telekomunikacijų reguliavimo paketu ir galiojančiais ES teisės aktais dėl elektroninės prekybos ir duomenų apsaugos,
E. kadangi prekybos derybos, nepatenkančios į įprastinio ES sprendimų priėmimo sritį, neturėtų trukdyti šiuo metu ES dedamoms pastangoms suderinti intelektinės nuosavybės teisių apsaugos priemones,
F. kadangi itin svarbu užtikrinti, kad intelektinės nuosavybės teisių apsaugos priemonės būtų parengtos taip, kad nebūtų kliudoma naujovėms ir konkurencijai, kenkiama intelektinės nuosavybės teisių apribojimams ir asmens duomenų apsaugai, ribojamas laisvas informacijos srautas arba nepagrįstai apsunkinama teisėta prekyba,
G. kadangi bet koks Europos Sąjungos pasiektas susitarimas dėl KKPS turi atitikti Europos Sąjungai taikomas teisines prievoles dėl privatumo ir duomenų apsaugos, kaip nustatyta Direktyvoje 95/46/EB, Direktyvoje 2002/58/EB ir Europos žmogaus teisių teismo ir Teisingumo Teismo praktikoje,
H. kadangi 2009 m. gruodžio mėn. įsigaliojus Lisabonos sutarčiai, Europos Parlamentas turės pritarti KKPS susitarimo tekstui, prieš šiam susitarimui įsigaliojant Europos Sąjungoje,
I. kadangi Komisija įsipareigojo nedelsdama pateikti visą informaciją Europos Parlamentui kiekvienu derybų dėl tarptautinių susitarimų etapu,
1. supranta, kad dėl ypatingo KKPS derybų pobūdžio jos turi būti vedamos išlaikant aukštą konfidencialumo lygį, kad nebūtų pakenkta teisėtiems suinteresuotų ir dalyvaujančių šalių interesams; tačiau mano, kad turėtų būti užtikrintas skaidresnis procesas ir sudarytos sąlygos gauti tam tikrą informaciją, kaip jau ne kartą prašė Europos Parlamentas;
2. palankiai vertina tai, kad Komisija, nepaisant konfidencialaus daugiašalių derybų pobūdžio, teikia informaciją Parlamento Tarptautinės prekybos komitetui (INTA) reguliarių keitimųsi nuomonėmis su Prekybos GD generaliniu direktoriumi atviruose INTA koordinatorių posėdžiuose metu;
3. ragina Komisija suteikti Parlamentui prieigą prie derybų dėl KKPS dokumentų, kad Parlamentas galėtų sekti derybų eigą; pripažįsta, kad tam tikra informacijai turi likti konfidenciali ir turėtų būti teikiama atitinkama forma;
4. ragina Komisiją prieš kitą derybų raundą Naujojoje Zelandijoje 2010 m. balandžio mėn. aktyviai paraginti kitus KKPS derybų partnerius siekti, kad skaidrumo klausimas būtų oficialiai įtrauktas į šio susitikimo darbotvarkę ir pranešti specialiam Parlamento komitetui apie to raundo rezultatus, kai tik jis pasibaigs;
5. ragina Komisiją tęsti derybas dėl KKPS siekiant padidinti intelektinės nuosavybės teisių apsaugos nuo klastojimo sistemos veiksmingumą;
6. ragina Komisiją atlikti KKPS įgyvendinimo poveikio pagrindinėms teisėms ir duomenų apsaugai, ES dedamoms pastangoms suderinti intelektinės nuosavybės teisių apsaugos priemones ir elektroninei prekybai vertinimą, kad būtų pasiektas ES susitarimas dėl suvestinio KKPS teksto, ir atėjus laikui konsultuotis su Parlamentu dėl šio vertinimo rezultatų;
7. palankiai vertina Komisijos pareiškimus dėl to, kad KKPS susitarimas bus susijęs tik su esamų intelektinės nuosavybės teisių apsauga, neapribojant materialinės intelektinės nuosavybės teisės plėtojimo Europos Sąjungoje;
8. ragina Komisiją užtikrinti, kad įgyvendinant KKPS nuostatas, ypač susijusias su autorinių teisių apsaugos procedūromis skaitmeninėje aplinkoje, būtų visiškai laikomasi Bendrijos teisyno ir kad prie ES sienų nebūtų vykdomos asmenų kratos;
9. mano, kad, siekiant laikytis pagrindinių teisių, pavyzdžiui, saviraiškos laisvės ir teisės į privatumą, ir kartu užtikrinti subsidiarumą, siūlomame susitarime neturėtų būti nustatyta vadinamoji trijų etapų procedūra;
10. pabrėžia, kad privatumas ir duomenų apsauga yra pagrindinės Europos Sąjungos vertybės, kurios pripažįstamos Europos žmogaus teisių konvencijos 8 straipsnyje ir ES pagrindinių teisių chartijos 7 ir 8 straipsniuose ir kurių privaloma laikytis vykdant visų sričių politiką ir priimant visas taisykles pagal Sutarties dėl ES veikimo 16 straipsnį;
11. paveda Pirmininkui perduoti šią rezoliuciją Tarybai, Komisijai ir KKPS derybose dalyvaujančių valstybių vyriausybėms ir parlamentams.
