EP susirūpinęs europiečių finansinių duomenų perdavimu JAV
Teisingumas ir vidaus reikalai
2006-07-06 - 14:29
Žiniasklaida neseniai atskleidė, jog JAV administracijai buvo leista prieiti prie visų SWIFT sistemoje saugomų finansinių duomenų. Šią sistemą naudoja daugiau kaip 8000 komercinių bankų 200 šalių. Ketvirtadienį Europos Parlamentas priėmė rezoliuciją apie SWIFT tarpbankinių pervedimų sistemos duomenų perdavimą JAV specialiosioms tarnyboms (302 balsai už, 219 prieš, 22 susilaikė).
Deputatai susirūpinę, jog atskleidžiant šiuos duomenis JAV administracijai galėjo būti pažeistos piliečių laisvės ir pagrindinės teisės, nes šis perdavimas nebuvo teismo sankcionuotas. Europos Komisijos, ES Tarybos ir Europos centrinio banko prašoma paaiškinti, ar jie žinojo apie šį slaptą SWIFT bendrovės (įregistruotos Belgijoje) ir JAV susitarimą. EP Piliečių laisvių, teisingumo ir vidaus reikalų komitete siūloma surengti klausymus šia tema.
Parlamentas „ griežtai nepritaria bet kokioms slaptoms operacijoms ES teritorijoje, kurios turi įtakos ES piliečių privatumui “ . EP nariai siūlo skubiai priimti Tarybos pamatinį nutarimą apie asmens duomenų apsaugą, taip pat įvertinti, ar esami prieš terorizmą nukreipti ES teisės aktai pakankamai apsaugo žmogaus teises ir asmens duomenis.
Svarstymas: 2006-07-05. Balsavimas: 2006-07-06
20060630IPR09433
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
