Mažiau popierizmo: ES iniciatyva, kuri pradžiugintų F. Kafką
Institucijos
2007-09-03 - 16:57
Paprastesni įstatymai – mažiau rūpesčių
Vyrauja nuomonė, jog europiniai įstatymai sudėtingi, gremėzdiški, o kartais net ir nereikalingi. Visi girdėjome apie ES reikalavimus dėl agurkų ir bananų tiesumo. Nuo 2005 m. vykdoma teisės aktų supaprastinimo ir biurokratizmo mažinimo kampanija duoda vaisių. Šįvakar Europos Parlamentas aptars net keturis pranešimus dėl geresnės teisėkūros, parengtus remiantis iniciatyvos procedūra.
Klausimų dėl ES įstatymų racionalizavimo būtinybės nekyla. 2002 m. galiojo 14 500 privalomų ES teisės aktų, surašytų į 97 tūkst. puslapių toli gražu ne visiems suprantama kalba. Tankus ES įstatymų miškas neretai leidžia sukeroti „euromitams“ – buvo tokių, kurie juos skaitydami suprato, jog Europos Sąjungos institucijos planuoja uždrausti barometrus bei nustatyti standartinį duonos kepalo dydį.
Trumpai ir aiškiai
Europos Sąjungos institucijos sutarė, jog būtina mažinti vis didėjančią dokumentų šūsnį. Prieš dvejus metus Komisijos inicijuota geresnės teisėkūros iniciatyva siekiama atšaukti, perrašyti, supaprastinti ir apjungti dalį europinių teisės aktų.
Pirmiausia buvo imtasi labiausiai reguliuojamų sektorių (automobilių, atliekų ir statybos pramonės), vėliau pereita prie maisto, kosmetikos, vaistų pramonės ir paslaugų sektoriaus. Taip pat atidžiai sekama, ar nauji teisės aktų projektai tikrai būtini.
Tokios iniciatyvos privalumai neginčijami – mažėja biurokratinėms procedūroms įmonių gaištamas laikas, didėja darbo vietų skaičius ir auga ekonomika. Planuojama, jog ketvirtadalio biurokratinių kliūčių pašalinimas iki 2012 m. Europos Sąjungos BVP padidintų 1,5 proc.
Tobulesni ir paprastesni teisės aktai
Savo nuomonę dėl teisės aktų supaprastinimo Europos Parlamentas išreiškė keliuose pranešimuose ir rezoliucijose. Pernai gegužę patvirtinto pranešimo dėl vidaus rinkos teisės aktų autorė britų leiboristė Arlene McCarthy teigia, jog dėl nereikalingų, blogų ar netinkamai įgyvendinamų įstatymų visų pirma kenčia įmonės, tačiau galiausiai sumoka vartotojas. Anot pranešėjos, EP turi atlikti svarbų vaidmenį teisės aktų įgyvendinimo, vertinimo ir priežiūros procese.
Italijos Žaliųjų atstovė Monica Frassoni, rengusi pranešimą dėl Bendrijos teisės aktų taikymo kontrolės, ragina didesnį dėmesį skirti įstatymų kokybės gerinimui ir tinkamam jų įgyvendinimui. Anot jos, paprasčiausiai iškarpius ir supaprastinus teisės aktus įstatyminėje bazėje gali likti daug baltų dėmių.
Teigiama metamorfozė: mažiau absurdo ir biurokratijos
Franzo Kafkos vardu pavadinta belgiška interneto svetainė siekia supaprastinti beprasmiškas procedūras ir reformuoti nesuprantamą biurokratinę kalbą. Joje renkami piliečių ir įmonių siūlymai, padedantys mažinti nesuprantamų ir gyvenimą apsunkinančių įstatymų šūsnį. Europos Komisija jau mąsto ir apie europinę tokios svetainės versiją...
Keturi pranešimai dėl geresnės teisėkūros ir reglamentavimo supaprastinimo bus aptariami šįvakar po 17 val. Vidurio Europos laiku. Juose – siūlymai supaprastinti teisinę kalbą ir efektyviau analizuoti administracinės naštos pokyčius. Stebėkite tiesioginę diskusijų transliaciją internetu.
20061121STO00121 Tiesioginė diskusijų transliacija Europarlamentarai pritaria ES teisėkūros tobulinimui Pirmadienio darbotvarkė ir pasiūlymai dėl rezoliucijų ES teisės aktų tobulinimas Geresnė teisėkūra [EN]
LT
1
PHOTO
20061123PHT00253.jpg
LT
5
LINK
http://europa.eu/abc/europein2005/community-legislation_lt.htm
LT
6
LINK
http://ec.europa.eu/enterprise/regulation/better_regulation/index_en.htm
-//EP//TEXT IM-PRESS 20070716BRI09221 ITEM-010-LT NOT XML V0//LT
-//EP//TEXT IM-PRESS 20070716BRI09221 ITEM-010-LT NOT XML V0//LT
-//EP//TEXT AGENDA 20070903 SIT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
