Medicinos sesuo iš Bulgarijos Kristiana Valčeva: „Nepraraskime vilties“
Žmogaus teisės
2007-10-11 - 15:05
Kristiana Valčeva: „Viltis miršta paskutinė“
Vakar Europos Parlamento nariai atsistoję plojo medicinos seserims iš Bulgarijos, po daugiau nei aštuonerių metų ištrūkusioms iš Libijos režimo gniaužtų. Tarptautiniai ekspertai patvirtino jų nekaltumą, o Europos Parlamentas nekartą reikalavo atšaukti mirties bausmės nuosprendį sąmoningu vaikų apkrėtimu ŽIV/AIDS kaltintoms medikėms. Pakalbinome vieną iš tarptautinės bendruomenės pastangomis išlaisvintų medicinos seserų Kristianą Valčevą.
Skaitykite interviu apie viltį, optimizmą ir žmogiškąją stiprybę.
Trečiadienį susitikote su EP pirmininku H.-G. Pöttering bei stebėjote plenarinį posėdį. Kokius klausimus aptarėte su Europos Parlamento pirmininku?
Padėkojau už Europos mums rodytą solidarumą. Sėkmė pasiekiama tik bendradarbiaujant. Parlamento vadovas paaiškino, kokių priemonių ėmėsi ši institucija siekdama mūsų išlaisvinimo ir patikino, jog visi džiaugiasi laiminga įvykių pabaiga.
Mums labai svarbu girdėti, kad EP priešinaisi mirties bausmei visame pasaulyje. Buvome neteisingai apkalinti. Teroristinius metodus naudojantis diktatoriškas režimas ne tik kalino mus ilgiau nei aštuonerius metus, bet ir norėjo atimti mūsų gyvybes.
Spalio dešimtoji paskelbta Kovos su mirties bausme diena – tai viena iš priežasčių, kodėl šiandien viešite Briuselyje. Kokį vaidmenį jūsų išlaisvinime suvaidino Europos Sąjunga?
Milžinišką, be jos paramos šiandien nebūtume laisvi. Asmeniškai padėkojau H.-G. Pöttering ui už Europos Parlamento pastangas. Apie mūsų padėtį čia žinojo visi. Vis dėlto Europos Sąjungai prireikė nemažai laiko tam, kad pradėtų veikti, tuo tarpu kiekviena mūsų gyvenimo diena Libijos kalėjime buvo kančia.
Aukų labui viliuosi, kad panašiais atvejais ateityje reakcija bus greitesnė. Geriausia apskritai užkirti kelią tokiems atsitikimams.
Praeitą savaitę pristatėte knygą „Aukštai iškelta galva“. Kokia pagrindinė šios knygos mintis?
Nesvarbu, kokia sunki, baisi, neišvengiama ir beviltiška bebūtų padėtis, visuomet yra dalykų, kurie sugražina tikėjimą ir viltį. Kol išliekame gyvi, galime viską ištaisyti. Žinau, jog nemažai žmonių buvo ar vis dar yra panašioje padėtyje į tą, kurioje teko pabuvoti man. Jiems sakau – nepraraskite vilties!
Sakėte, jog viltis miršta paskutinė. Kaip išsaugojote viltį ir sugrįžote į gyvenimą?
Visuomet galime rasti vilties. Esu optimistė – ieškau jos. Šias savybes paveldėjau iš motinos – išdidžios ir stiprios moters. Visuos šiuos metus mane palaikė tikėjimas dievišku teisingumu. Tapusi laisva tikiuosi, jog mano gyvenimas pasuks gera linkme. Per pusdevintų metų pro šalį prabėgo daugelis dalykų – noriu juos pasivyti.
20071011STO11480 H.-G. Pöttering sveikina Libijos sprendimą leisti išvykti Bulgarijos medikams EP siunčia solidarumo žinią Libijoje nuteistiems medikams EP smerkia mirties bausmę ir ragina išlaisvinti Libijoje įkalintus medikus Mirties bausmė: EP nariai siekia nutraukti egzekucijas EP pažymėta Kovos su mirties bausme diena
LT
1
PHOTO
20071011PHT11486.jpg
-//EP//TEXT IM-PRESS 20070724STO09687 0 NOT XML V0//LT
-//EP//TEXT IM-PRESS 20070711IPR09139 0 NOT XML V0//LT
-//EP//TEXT IM-PRESS 20070112IPR01910 0 NOT XML V0//LT
-//EP//TEXT IM-PRESS 20070130STO02572 0 NOT XML V0//LT
-//EP//TEXT IM-PRESS 20071010IPR11464 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
