EP siekia kompensacijų bankrutavusių skrydžių bendrovių keleiviams
Transportas
2009-11-25 - 14:12
Bankrutavusių skrydžių bendrovių keleiviai turi gauti kompensaciją, sakoma trečiadienį Europos Parlamento priimtoje rezoliucijoje. EP nariai ragina persvarstyti esamus teisės aktus arba priimti naujus siekiant, kad keleiviai nebūtų palikti be nakvynės ar skrydžio. Jie siūlo įsteigti rezervinį kompensacijų fondą, taip pat paskatinti kitas ta pačia kryptimi skraidinančias bendroves įsipareigoti padėti bankrutavusių aviakompanijų keleiviams.
„Daugelis šių keleivių neturi finansinių galimybių susitvarkyti su tokiomis situacijomis. Jie taupo lėšas šeimos atostogoms, o po to jų sunkiai uždirbti pinigai nuplaukia, nors jie praktiškai nebūna dėl to kalti“, – teigė EP Transporto ir turizmo komiteto pirmininkas Brian Simpson (Socialistai ir demokratai, Jungtinė Karalystė).
ES galioja teisės aktai dėl kompensacijų keleiviams už skrydžių atšaukimą ar atsisakymą skraidinti, dėl vežėjo atsakomybės keleivių mirties ar sužeidimų atvejais, dėl atostogų paketų pirkėjų apsaugos, taip pat dėl skrydžių kainų skaidrumo. Tuo tarpu nuo skrydžių bendrovės bankroto pasekmių iki šiol keleivių nesaugo nė vienas ES teisės aktas.
Nuo 2000 m. ES bankrutavo 77 skrydžių bendrovės. Viena paskutiniųjų – Slovakijos bendrovė SkyEurope. Daugeliui jos keleivių nebuvo atlyginta už prarastus skrydžius.
Svarstyta: 2009-10-07
Balsavimas: 2009-11-25 20091123IPR65054
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
