Klausimas Nr. H-0413/2010
Tarybai
2010 m. rugsėjo II mėn. sesija
Darbo tvarkos taisyklių 116 straipsnis
Marian Harkin
(ALDE) Tema: Demografinė situacija ir slaugytojai
Atsižvelgdama į ES pirmininkaujančios Belgijos prioritetus, susijusius su besikeičiančia demografine situacija, konkrečiau, į jos ketinimą patvirtinti išvadas dėl skurdo prevencijos, ar Taryba pritaria tam, kad dėl besikeičiančios demografinės situacijos vis svarbesnis tampa artimuosius slaugančių asmenų vaidmuo ir kad vienas iš didžiausių sunkumų, su kuriais susiduria valstybės narės, yra užtikrinti, kad neformaliai artimuosius slaugantys asmenys atlikdami slaugos pareigas netaptų kita skurde gyvenančių žmonių karta?
Atsižvelgdama į tai, kokių priemonių siūlo imtis Taryba, kad formuojant politiką būtų skiriamas tinkamas dėmesys neformaliai artimuosius slaugančių asmenų rėmimui visoje ES?
