Antsvoris, nutukimas ir kitos Europos bėdos
Visuomenės sveikata
2008-09-24 - 18:50
Mityba ir svoris: svarbu rasti aukso vidurį Europiečiai vis labiau tunka, o antsvoris tampa daugelio sveikatos problemų priežastimi. Antsvoris ar nutukimas vargina apie trečdalį ES gyventojų. Ši problema neaplenkia ir vaikų – antsvorį turi kone 22 mln. mažųjų europiečių. Apie Europos Sąjungos valstybių pastangas kovoti su šia šiuolaikinio pasaulio rykšte šnekamės su šįvakar plenariniame posėdyje aptariamą pranešimą šia tema parengusiu italų deputatu Alessandro Foglietta.
Minėtą pranešimą pradėjo rengti buvusi europarlamentarė Adriana Poli Bortone, balandį tapusi Italijos parlamento nare.
Kokiomis priemonėmis su antsvoriu ir nutukimu siūlo kvoti Europos Parlamentas?
Padėtį visų pirma apsunkina tai, kad dažnai nutukimas ir antsvoris nėra suvokiami kaip problema. Deja, ji paliečia daugelį iš mūsų, įskaitant vaikus, ir gali prisidėti prie širdies ir kraujagyslių ligų ir diabeto.
Manome, jog vartotojus turi įspėti visapusiški informaciniai užrašai – tuomet galėsime sąmoningai rinktis tarp gerų, geresnių ir blogesnių produktų. Aiškesnis žymėjimas leis suvokti, kokį ir kiek kalorijų turintį maistą valgome kasdieną.
Mąstau apie ryškius spalvotus užrašus, kurie priverstų vaikus ir kitus vartotojus pasidomėti produkto energetine verte ir kokybe. ES valstybes raginame labiau rūpintis vaikų darželiuose ir mokyklose pateikiamų produktų kokybe ir maistingumu, o maisto automatuose pardavinėti šviežius vaisius ir daržoves.
Kokį vaidmenį mokantis „maitinimosi meno“ atlieka tėvai?
Tėvai atlieka esminį vaidmenį vaiko, kuriam rūpi tik skonis, o ne kalorijos, mokymo maitintis procese. Mes, tėvai, turime pripažinti, kad nuolatinis leidimas vaikui suvalgyti kažką paprasto, nebrangaus ir lengvai prieinamo, tačiau nesveiko, gali turėti neigiamų ilgalaikių pasekmių.
Daugeliu atveju turime suvokti, kad kuo mažiau mokame už maistą, tuo prasčiau maitinamės. Tėvai privalo geriau apmąstyti savo veiksmus ir mokėti paaiškinti vaikams, kodėl jiems sako „ne“.
Kaip galime padėti kitoms pažeidžiamoms žmonių grupėms?
Ypatingą dėmesį turime skirti pagyvenusiems žmonėms, neįgaliesiems, nėščiosioms ir menopauzės sulaukusioms moterims, pažeidžiamoms visuomenės grupėms. Būdamas vieno nedidelio Italijos miestelio meru vietinio sporto klubo paprašiau taikyti nuolaidą pagyvenusiems žmonėms, skatinant juos sportuoti. Atminkime, kad Pasaulio sveikatos organizacija rekomenduoja kasdien pasivaikščioti bent 30 minučių.
20080922STO37699 A. Foglietta pranešimas Antsvoris: didėjanti Europos problema Parlamento pasiūlymuose – sveikesnė Europa Mažieji Europos kulinarai: sveikesnė mityba Tiesioginės plenarinių sesijų transliacijos
LT
1
PHOTO
20080924PHT38062.jpg
LT
3
LINK
/sides/getDoc.do?type=IM-PRESS&reference=20070122STO02302&language=LT
LT
4
LINK
/sides/getDoc.do?type=IM-PRESS&reference=20070206STO02781&language=LT
LT
6
LINK
/eplive/public/livebroadcast_lt.htm
-//EP//TEXT REPORT A6-2008-0256 0 NOT XML V0//LT
-//EP//TEXT IM-PRESS 20070531STO07248 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
