Tavo „Coca Cola“ skanesnė nei manoji?
Vartotojai
2011-10-10 - 11:53
Šis buteliukas — ne tau ©BELGA/Belpress Europarlamentarai ieško atsakymo į klausimą, ar iš tikrųjų naująsias ES valstybes nares pasiekia prastesnės kokybės maisto produktai nei senbuves, kaip tvirtina vartotojų organizacijos. Komisijos teigimu, receptūros gali skirtis, o gamintojai neprivalo pardavinėti identiškus ir vienodai paženklintus to paties pavadinimo produktus visoje ES.
Vartotojų susirūpinimą sukėlė pavasarį paskelbtas Slovakijos vartotojų gynimo asociacijos tyrimas, kai paaiškėjo, jog ES šalyse parduodamų to paties pavadinimo maisto produktų sudėtis yra skirtinga.
Komisijos atsakymas
Praeitą savaitę EP Aplinkos komiteto posėdyje dalyvavęs Europos Komisijos atstovas Jérôme Lepeintre paaiškino, kad kompanijos gali keisti ingredientus pagal atskirų šalių vartotojų skonį, perkamąją galią ir tradicijas.
Pavyzdžiui, Prancūzijoje parduodamas šokolado kremas „Nutella“ yra skystesnis nei Vokietijoje, nes prancūziškos duonos sugeriamumas didesnis nei vokiškos.
„ES negali nustatyti vienodos receptūros, — sakė J. Lepeintre. — Tačiau vartotojai turi būti informuojami apie sudėtį.“
EP nariai: vartotojai neturi būti skirstomi į pirmarūšius ir antrarūšius
„Vartotojai numano, kad produktų kokybė skiriasi“, — kalbėjo svarstymą inicijavusi EP narė Elena Oana Antonescu (Europos liaudies partija, Rumunija).
Europarlamentarė teigė, kad jos artimieji ir draugai dažnai prašo iš Briuselio parvežti „geresnių“ produktų.
„Vartotojai neturi būti skirstomi į pirmarūšius ir antrarūšius“, — perspėjo ji.
„Manęs apie tai klausinėja nuolat, — kalbėjo Pavelas Pocas (Socialistai ir demokratai, Rumunija). — Kam tuomet reikalinga ES, jei ji negali apginti savo vartotojų — šį klausimą man užduoda rinkėjai.“
Savo ruožtu Jánosas Áderis (Europos liaudies partija, Vengrija) pabrėžė, kad kai kurie gamintojai pripažįsta, jog naudoja pigesnius ingredientus, skirtus Rytų Europos rinkai.
„Tuo tarpu vartotojams produktas pateikiamas kaip identiškas — jo pakuotė ir reklama yra vienoda, tačiau kokybė prastesnė“, — kalbėjo jis.
E.O. Antonescu apgailestavo, kad nėra „europinių teisės aktų, baudžiančių už diskriminacinę praktiką“ ir ragino Komisiją skubiai atlikti naujus tyrimus.
Maisto produktų kokybės tyrimas Kas atliko tyrimą: Slovakijos vartotojų gynimo asociacija Kokie produktai ištirti: „Coca Cola“ gėrimas, „Milka“ šokoladai, „Kotanyi“ juodieji ir raudonieji pipirai, „Nescafé Gold“ tirpi kava, „Jacobs Kronung“ pupelių kava ir „Tchibo Espresso“ kava Iš kokių šalių: Vokietija, Austrija, Čekija, Lenkija, Slovakija, Vengrija, Bulgarija ir Rumunija 20111007STO28689 EP narės E.O. Antonescu klausimas Komisijai EP narė Elena Oana Antonescu EP Aplinkos, visuomenės sveikatos ir maisto saugos komitetas
LT
1
PHOTO
20110927PHT27630.jpg
LT
3
LINK
/members/expert/alphaOrder/view.do?language=LT&id=96702
LT
4
LINK
/activities/committees/homeCom.do?language=LT&body=ENVI
-//EP//TEXT COMPARL PE-472.195 01 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
