KLAUSIMAS ŽODŽIU H-0165/10/patikr.1
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Charalampos Angourakis
Komisijai
Tema: Streiklaužiškos priemonės, nukreiptos prieš egiptiečius žvejus
Michanionos regione streikuojančių egiptiečių žvejų darbdavių nusamdyti banditai pasikėsino į šių žvejų gyvybę ir fizinį neliečiamumą, jų teisė streikuoti yra šiurkščiai pažeidžiama. Ir iš tikrųjų, kol vyko streikas, Graikijos darbuotojų užimtumo organizacija (OAED) priėmė darbdavių pateiktas suklastotas „savanoriškas streikuotojų pasitraukimo“ deklaracijas be pačių žvejų sutikimo, leisdama įdarbinti daugybę bedarbių žvejų, nors įstatymas 1264/82 draudžia priimti darbuotojus į darbą, vykstant streikui. Be to, teismo sprendimas dėl egiptiečių žvejų profsąjungos pateikto skundo buvo atidėtas iki balandžio 14 d., ir tai suteikia laivų savininkams galimybę nekliudomai tęsti streiklaužių įdarbinimą.
Ar Komisija smerkia šiuos darbdavių išpuolius prieš darbuotojus imigrantus ir OAED virtimą streiko laužymo mechanizmu?
