Europarlamentarai – už mažiau CO2 išmetančius automobilius
Aplinka
2007-09-19 - 13:15
Labiausiai teršia seni, techniškai netvarkingi automobiliai
Europos keliuose – vis daugiau automobilių, o miestai dūsta dulkėse ir išmetamosiose dujose. Galbūt netrukus gatvėse vaikščiosime su apsauginėmis kaukėmis? 2004 m. tuometinėse 25 ES valstybėse buvo 216 mln. lengvųjų automobilių – nuo 1990 m. šis skaičius išaugo kone 40 proc. Automobilių pramonei nevykdant savanoriškai nusistatytų įsipareigojimų dėl naujai pagamintų automobilių išmetamų dujų mažinimo, EP Aplinkosaugos komitetas siūlo įvesti privalomą vidutinę 120 g/km CO2 ribą 2012-iesiems.
Apie penktadalį viso anglies dvideginio ES išmeta lengvieji automobiliai, vienatūriai ir furgonai. Per 1990–2004 m. laikotarpį transporto anglies dvideginio emisijos išaugo 32 proc. Prieš trejetą metų automobilį turėjo kone kas antras ES gyventojas: Europos Sąjungoje buvo 216 mln. lengvųjų automobilių.
Nors dėl technologinės pažangos automobiliai lyg ir turėtų tapti vis ekonomiškesni ir ekologiškesni, ši tendencija pastarąjį dešimtmetį tapo nepastebima dėl jų sunkėjimo (+15 proc.), galios (+28 proc.) ir skaičiaus didėjimo. Lietuvoje automobilių per minėtus 14 m. padaugėjo daugiausiai – net 167 procentais. Nepaisant naujų saugumo ir aplinkosaugos reikalavimų, vidutinė ES parduodamų automobilių kaina nuo 1996 m. nukrito 9 proc.
Nuo savanoriškų iki privalomų emisijų normų
Rugsėjo 12 d. Aplinkosaugos komiteto priimtame Liberalų ir demokratų aljanso nario iš Jungtinės Karalystės Chris Davies parengtame pranešime teigiama, jog automobilių pramonė nevykdo savanoriško įsipareigojimo mažinti išmetamų CO2 dujų kiekį. 1998-aisiais automobilių gamintojai pasižadėjo iki 2008 m. pradėti gaminti ne daugiau kaip 140 g CO2/km vidutiniškai išmetančius automobilius. Deja, 162 g CO2/km 2004 m. siekęs vidurkis parodo, kad iki kitų metų pabaigos nepavyks pasiekti geresnio nei 150 g rodiklio.
EP Aplinkosaugos komitetas pritaria Europos Komisijos siūlymui nuo 2009 m. pradžios patvirtinti privalomas normas šioje srityje. Pasak komiteto, ne vėliau kaip 2012 m. naujai parduodamų automobilių išmetamųjų dujų kiekio vidutinė norma turėtų sudaryti iki 120 g CO2/km.
Remiantis emisijų mažinimo sistema CARS, nuo 2011 m. būtų siūloma išmetimo ribas peržengiančius automobilius apmokestinti papildomai, o mažiau teršiantiems automobiliams taikyti lengvatas. Europos įstatymų leidėjų nuomone, prie anglies dvideginio išmetimo mažinimo turėtų prisidėti visų gamų automobiliai.
Tikslo link
Kaip sumažinti autotransporto išmetamų šiltnamio efektą sukeliančių dujų kiekį? Kasmet Europoje parduodama virš milijono mažiau nei 120 CO2/km išmetančių automobilių, geriausios hibridinės mašinos išmeta ketvirtadaliu mažiau nei atitinkamos klasės konkurentų automobiliai. Egzistuoja kone 50 naujų anglies dvideginio išmetimo mažinimo būdų, apimančių padangų, aerodinamikos, kondicionavimo sistemų bei pavarų perjungimo tobulinimą.
„Frankfurto automobilių paroda parodo, jog egzistuojančios technologijos leistų greitai ir ženkliai sumažinti automobilių CO2 emisijas“, – sako pranešėjas Chris Davies. Deputato parengtame pranešime teigiama, kad tapusiai ekologiškesnių automobilių gamybos lydere Europai atsivertų papildomos rinkos užsienyje.
Našta – ne tik gamintojams
Komisijos ir kai kurių europarlamentarų nuomone, atsakomybė už CO2 emisijų mažinimą neturėtų gulti ant transporto priemonių gamintojų pečių. Europos liaudies partijos ir Europos demokratų frakcijos eksperto („šešėlinio pranešėjo“) šioje srityje Martino Callanano nuomone, savo indėlį turi įnešti ir kuro tiekėjai, remontininkai, vartotojai ir vyriausybės.
„Pasiekti tikslus sugebėsime padaliję atsakomybę tarp degalų, padangų, automobilių gamintojų bei pačių vairuotojų, skatindami vairavimo įpročių pasikeitimą“, – tvirtina europarlamentaras.
Koks skirtumas tarp 120 ir 130 g?
Komisija siūlė 2012 m. gamintojams nustatyti 130 g/km ribą, papildomą 10 g mažinimą užtikrinant kitomis priemonėmis. Tuo tarpu EP Aplinkosaugos komitetas siūlo įvesti 120 g/km „lubas“, nereglamentuojant papildomų priemonių.
„Kasmet Europoje pagaminama 16 mln. keleivinių automobilių. Kiekvienam jų nuvažiavus 20 tūkst. kilometrų, šis „menkas“ 10 g skirtumas kasmet reikštų 3,2 mln. papildomų CO2 tonų“, – sako Žaliųjų frakcijos/Europos laisvojo aljanso narė iš Suomijos, Aplinkosaugos komiteto pirmininko pavaduotoja Satu Hassi.
Planuojama, jog dėl Chris Davies pranešimo Europos Parlamentas balsuos lapkričio mėnesio plenarinėje sesijoje. Naujojo teisės akto esmė – techninių standartų, kuriuos privalės vykdyti gamintojai, nustatymas. Papildomos CO2 išmetimo mažinimo priemonės, tokios kaip biokuro panaudojimas, bus reglamentuojamos atskirai.
Kiek išmeta jūsų automobilis?
Kuo senesnis, sunkesnis, agresyviau, dideliais apsisukimais vairuojamas automobilis, tuo daugiau CO2 jis išmeta. 1999 m. ES direktyvoje iš automobilių gamintojų reikalaujama aiškiai nurodyti, kiek degalų ima ir CO2 išmeta konkretus automobilio modelis. 120 g CO2/km vidutiniškai reiškia 4,5 litro kuro sąnaudų. Šią normą jau atitinka daugelis šiuo metu pagaminamų B klasės automobilių.
Nors „dyzeliai“ reikalauja mažiau kuro sąnaudų, neturinčios dyzelino dalelių filtro transporto priemonės išmeta vėžį sukeliančias medžiagas ir didina „šiltnamio efektą“. Europiečio automobilis yra vidutiniškai 8 metų senumo ir kasmet nuvažiuoja 15 tūkst. kilometrų. 30 proc. ES automobilių parko sudaro dyzelinius variklius turintys automobiliai.
20070913STO10369 Aplinkosaugos komitetas Klimato kaita: greitai mums gali prireikti naujos planetos Automobilių mokesčiai: mažiau teršiu – mažiau moku Automobilių išmetamo CO2 mažinimas: pagrindiniai dokumentai Emisijų mažinimas: EK tinklapis [EN] Kiek automobilių turi europiečiai? [EN]
LT
1
PHOTO
20070919PHT10499.jpg
LT
2
LINK
/activities/expert/committees/presentation.do?committee=2353&language=LT
LT
5
LINK
http://ec.europa.eu/reducing_co2_emissions_from_cars/index_lt.htm
LT
6
LINK
http://www.ec.europa.eu/environment/co2/co2_home.htm
LT
7
LINK
http://europa.eu/rapid/pressReleasesAction.do?reference=STAT/06/125
-//EP//TEXT IM-PRESS 20070206STO02777 0 NOT XML V0//LT
-//EP//TEXT IM-PRESS 20060626STO09265 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
