GALUTINIS
A6-0355/2007
5.10.2007
PRANEŠIMAS
dėl Europos Parlamento darbo tvarkos taisyklių 23 straipsnio pakeitimo dėl pirmininkų sueigos sudėties
(2007/2066(REG))
Konstitucinių reikalų komitetas
Pranešėjas:
Georgios Papastamkos
PE 388.646v03-00
TURINYS
PASIŪLYMAS DĖL EUROPOS PARLAMENTO SPRENDIMO.............................................3
AIŠKINAMOJI DALIS..............................................................................................................4
EUROPOS PARLAMENTO DARBO TVARKOS TAISYKLIŲ PAKEITIMO PASIŪLYMAS (B6‑0039/2007) 7
GALUTINIO BALSAVIMO KOMITETE REZULTATAI..........................................................7
PASIŪLYMAS DĖL EUROPOS PARLAMENTO SPRENDIMO
dėl Europos Parlamento darbo tvarkos taisyklių 23 straipsnio pakeitimo
( 2007/2066(REG) )
Europos Parlamentas ,
– atsižvelgdamas į pasiūlymą dėl Darbo tvarkos taisyklų pakeitimo ( B6‑0039/2007 ),
– atsižvelgdamas į Darbo tvarkos taisyklų 202 straipsnį,
– atsižvelgdamas į Konstitucinių reikalų komiteto pranešimą (A6‑0000/2007),
1. nusprendžia padaryti toliau pateiktą Darbo tvarkos taisyklių pakeitimą;
2. primena, kad šis pakeitimas įsigalioja pirmą kitos sesijos dieną;
3. paveda Pirmininkui perduoti šį sprendimą Tarybai ir Komisijai susipažinti.
Dabartinis tekstas
Pakeitimai
Pakeitimas
1
23 straipsnio 2 dalis
2. Nepriklausomi Parlamento nariai iš savo tarpo deleguoja du narius, kurie dalyvauja pirmininkų sueigos posėdžiuose, bet neturi teisės balsuoti.
2. Nepriklausomi Parlamento nariai iš savo tarpo deleguoja vieną narį, kuris dalyvauja pirmininkų sueigos posėdžiuose, bet neturi teisės balsuoti.
Pagrindimas
Nėra jokio pateisinimo, kodėl nepriklausomiems Parlamento nariams turėtų būti atstovaujama labiau nei politinėms nuolat dalyvaujančioms frakcijoms.
AIŠKINAMOJI DALIS
1. DĖL PROCEDŪROS
2007 m. vasario 23 d. laiške Europos Parlamento Pirmininkas pateikė Konstitucinių reikalų komiteto pirmininkui pasiūlymą dėl Parlamento Darbo tvarkos taisyklių 23 straipsnio pakeitimo, kurį pateikė R. Corbett.
Šis straipsnis susijęs su Pirmininkų sueigos sudėtimi, o ypač su nepriklausomų Parlamento narių, kurie – pagal dabartines nuostatas – gali du savo atstovus deleguoti dalyvauti sueigoje, tačiau neturi teisės balsuoti, atstovavimu.
R. Corbetto pasiūlymas skamba taip:
23 straipsnis
Pirmininkų sueigos sudėtis
23.2
Nepriklausomi Parlamento nariai iš savo tarpo deleguoja du narius, kurie dalyvauja Pirmininkų sueigos posėdžiuose, bet neturi teisės balsuoti.
keičiamas taip
23.2 Nepriklausomi Parlamento nariai deleguoja vieną savo atstovą taikant mėnesinės rotacijos principą, kuris dalyvauja sueigos posėdžiuose, bet neturi teisės balsuoti, jeigu šių posėdžių metu tvirtinama plenarinių posėdžių darbotvarkė ir (arba) sprendžiami klausimai, tiesiogiai susiję su atskirų Parlamento narių pareigomis ir teisėmis.
R. Corbett tikina, kad dėl drastiško nepriklausomų Parlamento narių skaičiaus sumažėjimo, kuris (14) yra net mažesnis už norint sudaryti frakciją reikalaujamą mažiausią skaičių (20), nėra jokio pagrindo, kad jiems atstovautų du nariai, kurie – dėl jų grupės pobūdžio – neatstovauja vieni kitų politiniu požiūriu.
2. PRANEŠĖJO KOMENTARAI
Palyginti su kitomis frakcijomis, nepriklausomų Parlamento narių skirtingumo laipsnis daug didesnis, nepaisant šių Parlamento narių skaičiaus. Tačiau skirtingos nepriklausomų Parlamento narių nuomonės galėtų būti pateikiamos Pirmininkų sueigoje jiems atstovaujančio vieno nario.
Nepriklausomų Parlamento narių skaičius bet kuriuo metu dėl nenumatytų įvykių galėtų ir padidėti. Tai priklauso nuo politinės darnos lygmens esamose frakcijose arba nepriklausomų Parlamento narių gebėjimo sutarti, jeigu bus patenkintas reikalavimas dėl frakcijai sudaryti būtino Parlamento narių skaičiaus. Taigi teisiniu požiūriu Darbo tvarkos taisyklių nuostata dėl Pirmininkų sueigos sudėties neturėtų būti pritaikyta vien tik tokiam atvejui, kai nepriklausomų Parlamento narių skaičius yra nedidelis.
Be to, pranešėjas pabrėžia, kad nepriklausomų Parlamento narių padėtis skiriasi nuo frakcijoms priklausančių asmenų padėties dviem aspektais:
– pastaruosius sieja bendras politinis požiūris, o nepriklausomi Parlamento nariai paprastai nesudarys vientisos grupės politinių įsitikinimų požiūriu. Taigi nėra pagrindo, kuriuo remiantis nepriklausomiems Parlamento nariams Pirmininkų sueigoje galėtų atstovauti vienas asmuo – frakcijos pirmininkas;
– kita vertus, siekiant užtikrinti Europos Parlamento gebėjimą veikti ir atsižvelgiant į frakcijoms priklausančių narių daug didesnį skaičių ir politinį svorį palyginti su mažesne nevienalyte nepriklausomų Parlamento narių grupe, būtina nustatyti atitinkamą darbo tvarką kaip ir teisės balsuoti atveju. Vis dėlto nepriklausomiems Parlamento nariams neturėtų būti daroma kliūčių savo argumentuotą požiūrį pateikti bent jau prieš priimant galutinį sprendimą vykstančių svarstymų metu.
Vis dėlto Darbo tvarkos taisyklės yra nuostatų rinkinys, kurio nuostatos yra ilgalaikio pobūdžio ir ne tik privalo duoti tinkamus rezultatus nuo pat jų patvirtinimo arba pakeitimo, tačiau būti pritaikytos ir kintančioms aplinkybėms ateityje. Taigi dėl naujų, bet kada galinčių susiklostyti aplinkybių, ypač grįžimo prie status quo ante , neturėtų būti priimamos naujos taisyklės, pritaikytos būtent šioms naujoms aplinkybėms, tačiau mažiau tinkamos tuo atveju, jei aplinkybės vėl būtų tokios pat, kaip buvo anksčiau, ar dar kartą pasikeistų.
Rotacijos principas
Kitas klausimas – ar tinkama reikalauti, kad nepriklausomų Parlamento narių atstovai turėtų būti renkami iš tokių narių, vadovaujantis kas mėnesį vykstančios rotacijos principu.
Nėra jokios pagrįstos priežasties nutraukti atstovavimą nepriklausomiems Parlamento nariams Pirmininkų sueigoje ir nustatyti rotacijos sistemą, kuri netaikoma frakcijų pirmininkams. Tuo būtų gana stipriai pakenkta nepriklausomų Parlamento narių galimybėms pareikšti turimas tvirtas pozicijas Pirmininkų sueigos metu bei gebėjimui nuolat reikšti savo nuomonę.
Be to, nėra jokios svarbios priežasties Darbo tvarkos taisyklėse numatyti sudėtingas nuostatas, susijusias su tokio nario rotacija. Dėl galimos rotacijos nepriklausomi Parlamento nariai galėtų susitarti tarp savęs.
Dalyvavimo tam tikruose posėdžiuose ribojimas
Tai pat siūloma riboti nepriklausomų Parlamento narių dalyvavimą Pirmininkų sueigos posėdžiuose, kai jų metu svarstoma Parlamento darbotvarkė arba diskutuojama dėl klausimų, tiesiogiai susijusių su pavienių narių teisėmis.
Tačiau Pirmininkų sueigos įgaliojimai apima nemažai klausimų, turinčių didelę reikšmę ir nepriklausomų Parlamento narių gebėjimui dirbti bei dalyvauti kartu priimant sprendimus, pvz., klausimai, minimi Darbo tvarkos taisyklių 24 straipsnio 2, 5, 7 ir 8 dalyse bei 45 straipsnyje. Todėl prasminga į Pirmininkų sueigos sudėtį įtraukti ir nepriklausomus Parlamento narius.
Kadangi pranešėjas nežino jokios realios problemos, kurią iki šiol būtų sukėlęs visapusiškas nepriklausomų Parlamento narių atstovų dalyvavimas Pirmininkų sueigos posėdžiuose, jo nuomone, siekiant skaidrumo ir įtraukti į Parlamento veiklą kiek galima daugiau narių, šiuo aspektu turi likti galioti dabartinės nuostatos. Jeigu nepriklausomi Parlamento nariai nenori dalyvauti tam tikruose posėdžiuose, jie tam turi teisę.
2.2.2007
EUROPOS PARLAMENTO DARBO TVARKOS TAISYKLIŲ PAKEITIMO PASIŪLYMAS ( B6‑0039/2007 )
pagal Darbo tvarkos taisyklių 202 straipsnį
pateikė Richard Corbett
23 straipsnio 2 dalies pakeitimas
EUROPOS PARLAMENTO DARBO TVARKOS TAISYKLĖS
Dabartinis tekstas
Pakeitimai
Pakeitimas
1
23 straipsnio 2 dalis
2. Nepriklausomi Parlamento nariai iš savo tarpo deleguoja du narius, kurie dalyvauja pirmininkų sueigos posėdžiuose, bet neturi teisės balsuoti.
2. Nepriklausomi Parlamento nariai iš savo tarpo, remiantis kas mėnesį vykdomos rotacijos principu, deleguoja vieną narį, kuris dalyvauja pirmininkų sueigos posėdžiuose, bet neturi teisės balsuoti, jeigu tokių posėdžių metu sprendžiama dėl darbotvarkės ir (arba) klausimų, tiesiogiai susijusių su pavienių Parlamento narių pareigomis ir teisėmis.
GALUTINIO BALSAVIMO KOMITETE REZULTATAI
Priėmimo data
2.10.2007
Galutinio balsavimo rezultatai
+:
–:
0:
20
5
0
Posėdyje per galutinį balsavimą dalyvavę nariai
Jim Allister, Enrique Barón Crespo, Jens-Peter Bonde, Richard Corbett, Andrew Duff, Maria da Assunção Esteves, Ingo Friedrich, Bronisław Geremek, Genowefa Grabowska, Anneli Jäätteenmäki, Sylvia-Yvonne Kaufmann, Jo Leinen, Íñigo Méndez de Vigo, Adrian Severin, József Szájer, Riccardo Ventre, Johannes Voggenhuber, Bernard Wojciechowski, Dushana Zdravkova
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Elmar Brok, Carlos Carnero González, Klaus Hänsch, Alain Lamassoure, Stavros Lambrinidis, Gérard Onesta, Georgios Papastamkos, Bernard Poignant, György Schöpflin, Kathy Sinnott, Alexander Stubb, Mauro Zani
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Othmar Karas, Eoin Ryan, Rainer Wieland
