KLAUSIMAS ŽODŽIU H-0499/06
Vyriausybės valandai 2006 Birželio mėnesio sesijoje
pagal 109 Darbo tvarkos taisyklių straipsnį
pateikė
Laima Andrikienė
Komisijai
Tema: Dėl ES Baltijos jūros regiono strategijos
Išsiplėtus ES Baltijos jūros regionui atstovaujančių šalių žymiai padaugėjo. Europos Parlamente susikūrusi Baltijos Europos parlamentarų grupė parengė Europos strategiją Baltijos jūros regionui, kuri yra svarstoma ne tik EP, bet ir Europos Komisijoje. Strategijoje aptariamos keturios sritys, t. y. aplinkosauga, ekonomika, kultūra ir švietimas bei saugumas.
Kokius veiksmų planus, programas numato Europos Komisija artimiausiu metu ir tolesnėje perspektyvoje, kad Baltijos regionas imtų funkcionuoti kaip efektyviai veikiantis regionas ir būtų sudarytos sąlygos gilinti jo integraciją?
