Klausimas, į kurį atsakoma žodžiu, Nr. O-000095/2011
Komisijai
Darbo tvarkos taisyklių 115 straipsnis
Franziska Katharina Brantner
,
Reinhard Bütikofer
Verts/ALE frakcijos vardu
María Muñiz De Urquiza
S&D frakcijos vardu Tema: Išsami ES strategija dėl su gamtos ištekliais susijusių konfliktų
2011 m. metinėje veiksmų programoje, susijusioje su Stabilumo priemonės pasirengimo krizėms dalimi (4 straipsnio 3 dalis), pateikiamas pasiūlymas imtis veiksmų siekiant sustiprinti vietos nevalstybinių veikėjų pajėgumus geriau suprasti ir išspręsti su gamtos ištekliais susijusius konfliktus. Tačiau, atrodo, kad šie veiksmai nėra koordinuojami ES lygmeniu.
Iki šiol nėra parengta nei išsamios ES strategijos dėl su gamtiniais ištekliais susijusių konfliktų, nei privalomo elgesio kodekso ar veiklos trečiosiose šalyse ataskaitų teikimo taisyklių. Tai visiškai prieštarauja JAV (C. Doddo ir B. Franko įstatymas), Kanados, Norvegijos ir Honkongo teisės aktams, pagal kuriuos privačios bendrovės privalo atskleisti mokėjimų, atliktų už gamtos išteklius, sumą ir gavėjus.
Dėl šio skaidrumo trūkumo trečiosiose šalyse skatinama korupcija ir konfliktai. Iš neseniai paskelbto „Transparency International“ pranešimo matyti, kad labai nedaug tarptautinių bendrovių atskleidžia savo mokėjimus priimančiųjų šalių vyriausybėms ir, pvz., nei viena ES bendrovė neatskleidė, kad pervedė lėšas Libijos režimui.
Kaip Komisija ketina siūlomą stabilumo priemonės projektą įtraukti į bendrą ES požiūrį į konfliktus ir gamtos išteklius?
Kada Vyriausioji Europos Sąjungos įgaliotinė ir Komisijos Pirmininko pavaduotoja bei EIVT, bendradarbiaudamos su Komisija, pateiks išsamią ES strategiją dėl konfliktų ir gamtos išteklių, įskaitant tinkamą ir privalomą elgesio kodeksą, skirtą trečiosiose šalyse veiklą vykdantiems subjektams ir ypač ES, kaip antai EIB ar ERPB, finansavimą gaunantiems projektams?
Ar Komisija ketina į savo pasiūlymą dėl ataskaitų teikimo tarp šalių, kuris bus paskelbtas vėliau šiais metais, įtraukti privalomas mokėjimų trečiosioms šalims atskleidimo taisykles?
