Europos Parlamente atrinkti trys kandidatai Sacharovo premijai
Žmogaus teisės
2007-09-25 - 09:33
Rugsėjo 24 d. vakarą EP Užsienio reikalų ir Vystymosi komitetai bei Žmogaus teisių pakomitetis bendrame posėdyje atrinko tris kandidatus šių metų Sacharovo premijai už minties laisvę. Tai (abėcėlės tvarka) Sudano žmogaus teisių advokatas Salih Mahmud Osman, nužudytoji Rusijos žurnalistė Anna Politkovskaja ir Kinijos žmogaus teisių gynėjų šeima - Zeng Jinyan ir Hu Jia.
Sudano advokatas Salih Mahmud Osman dirba „Sudano kovos su kankinimais organizacijoje“, kuri teikia nemokamą teisinę pagalbą nukentėjusiems nuo pilietinio karo ir žmogaus teisių pažeidimų. Rusijos žurnalistė Anna Politkovskaja, žinoma dėl savo kritikos Čečėnijos konflikto atžvilgiu, buvo nušauta 2006 m. spalio 7 d. Maskvoje. Tuo tarpu ponia Zeng Jinyan savo interneto dienoraštyje registruoja žmogaus teisių pažeidimus Kinijoje, o jos vyras Hu Jia yra AIDS bei aplinkosaugos sričių aktyvistas.
Spalio 25 d. Parlamento Pirmininkų sueiga (politinių grupių lyderiai) iš šių kandidatų išrinks premijos laureatą, kuris bus iškilmingai apdovanotas gruodžio 11 d. plenarinėje sesijoje Strasbūre.
Sacharovo premiją Europos Parlamentas įsteigė 1988-aisiais, siekdamas paremti už demokratiją ir žmogaus teises kovojančius asmenis bei organizacijas. Nugalėtojai apdovanojami diplomu bei 50 tūkst. eurų čekiu. Anksčiau šį apdovanojimą yra gavę Nelsonas Mandela, Aleksandras Dubčekas, Aung San Suu Kyi, Kofis Ananas, „Žurnalistai be sienų“ ir kiti. Pernai Sacharovo premija buvo skirta Baltarusijos opozicijos lyderiui Aliaksandrui Milinkevičiui.
20070924IPR10614 Garso įrašas (anglų k.) - pareiškimai po kandidatų atrankos Jacek SARYUSZ-WOLSKI, Užsienio reikalų komiteto pirmininkas (Europos liaudies partija, Lenkija); Josep BORRELL FONTELLES, Vystymosi komiteto pirmininkas (Socialistų frakcija, Ispanija); Hélène FLAUTRE, Žmogaus teisių pakomitečio pirmininkė (Žalieji, Prancūzija).
LT
1
LINK
/eplive/public/multimediaav_page/10700-20070925MAV10699-AUDIO/default_lt.htm
LT
2
MULTIMEDIA
20070925MLT10710.wmv
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
